BUDDHANE ERINJA KALLU; bhagavathgeetha yude bhavantharangal by ravichandran c | ഭഗവത്ഗീതയുടെ രാഷ്ട്രീയം - MarunadanMalayali.com\nFebruary 15, 2015 | 07:31 AM IST | Permalink\nനാരായണഗുരുവും സഹോദരൻ അയ്യപ്പനും വി ടി ഭട്ടതിരിപ്പാടും മുതൽ ആദ്യകാല നിരീശ്വരവാദ-യുക്തിവാദ-കമ്യുണിസ്റ്റ് സംഘടനാപ്രവർത്തകർവരെയുള്ളവർ പിന്തുടർന്ന, സയുക്തികമായ പ്രപഞ്ചബോധത്തിന്റെ ഒരു ജീവിതധാര കേരളീയാധുനികതയിലുണ്ട്. മത-ദൈവവിശ്വാസങ്ങളോട് വിമർശനാത്മകമായ നിലപാടെടുത്ത ഇവരുടെ താവഴിയിൽ യുക്തിവാദത്തിന്റേതായ ഒരു വൈജ്ഞാനിക സാഹിത്യമണ്ഡലത്തിനു രൂപംകൊടുത്തവരിൽ പ്രമുഖർ എ ടി കോവൂരും എം സി ജോസഫും ജോസഫ് ഇടമറുകും മറ്റുമായിരുന്നു. ദൈവവിശ്വാസം നിലനിർത്തിക്കൊണ്ടുതന്നെ 'അന്ധ'വിശ്വാസങ്ങളെ എതിർക്കുന്ന, ഒത്തുതീർപ്പുരാഷ്ട്രീയത്തിലേയ്ക്കു ചുവടുമാറിയ സന്ദേഹവാദികളുടെ ഒരു നിരയും ഇതോടൊപ്പം സജീവമായി. എന്തായാലും ഇക്കഴിഞ്ഞ അഞ്ചുവർഷംകൊണ്ടുതന്നെ കേരളത്തിലെ നിരീശ്വരവാദ-യുക്തിവാദ-ശാസ്ത്രപ്രചരണപ്രസ്ഥാനങ്ങളുടെ മുൻനിര വക്താവും പ്രചാരകനുമായി മാറിക്കഴിഞ്ഞ സി രവിചന്ദ്രന്റെ ഏറ്റവും പുതിയ പുസ്തകവും 'സന്ദേഹ'ങ്ങളേതുമില്ലാതെ ചരിത്രത്തിലും സംസ്‌കാരത്തിലും മേൽക്കൈ നേടിയ അയുക്തിയുടെ രാഷ്ട്രീയപ്രമാണങ്ങളെ മറനീക്കിക്കാണിക്കുന്നതിൽ ശ്രദ്ധേയമായ വിജയം കൈവരിക്കുന്ന ഒന്നാണ്. രവിചന്ദ്രന്റെ മുൻ ഗ്രന്ഥങ്ങൾ (ലോകപ്രശസ്ത നിരീശ്വരവാദി റിച്ചാർഡ് ഡോക്കിൻസിന്റെ ചിന്തകളവതരിപ്പിക്കുന്ന 'നിരീശ്വരനായ ദൈവം' മുതൽ ജ്യോതിഷമെന്ന കപടശാസ്ത്രത്തിന്റെ മറനീക്കുന്ന ഗ്രന്ഥം വരെ) പോലെതന്നെ മലയാളത്തിലെ യുക്തിവാദസാഹിത്യത്തിൽ വഴിത്തിരിവായി മാറാൻ കഴിയുന്ന ഗ്രന്ഥമാണ് 'ബുദ്ധനെ എറിഞ്ഞ കല്ല്-ഭഗവത്ഗീതയുടെ ഭാവാന്തരങ്ങ'ളും.\nപത്തൊൻപതാം നൂറ്റാണ്ടിന്റെ ഒടുവിൽ മാത്രമാണല്ലോ നിലനിന്ന മറ്റു മതങ്ങളുടെ മാതൃകയിൽ ഹിന്ദുമതം വ്യവസ്ഥപ്പെട്ടു തുടങ്ങുന്നത്. അതോടെ മതത്തിന്റെ ആധികാരികഗ്രന്ഥം ഭഗവത്ഗീതയായി. മഹാഭാരതയുദ്ധകഥയിലെ ഒരു ഖണ്ഡം എന്ന നിലയിൽനിന്ന് ഹൈന്ദവ 'മത'തത്വങ്ങളുടെ കേദാരം എന്ന നിലയിലേക്ക് ഭഗവത്ഗീതയ്ക്കു കൈവന്ന സ്ഥാനാന്തരത്തെ പലനിലകളിൽ വിശദീകരിക്കുകയും ആത്യന്തികമായി ഈ ഗ്രന്ഥം സൃഷ്ടിച്ച ചരിത്രപരവും സാമൂഹ്യവും മതാത്മകവും മാനവികവുമായ ഫലങ്ങൾ വിലയിരുത്തുകയുമാണ് രവിചന്ദ്രൻ. നാളിതുവരെയുണ്ടായ നിരവധിയായ ഗീതാവ്യാഖ്യാനങ്ങളുടെ മതാത്മക-ആധ്യാത്മികപാരമ്പര്യം വിമർശനാത്മകമായി വിലയിരുത്തിയും യുക്തിചിന്തയുടെ പിൻബലത്തിൽ ഗീതയെ വിശദീകരിച്ചും പാഠപരവും പഠനപരവുമായ വിശകലനരീതിശാസ്ത്രങ്ങൾ പിന്തുടരുന്നു, രവിചന്ദ്രൻ. അടിസ്ഥാനപരമായി ഭഗവത്ഗീത നിർവഹിച്ച ധർമങ്ങൾ ഗ്രന്ഥകാരൻ ചൂണ്ടിക്കാണിക്കുന്നത് ഏതാണ്ട് ഇങ്ങനെയാണ്.\n1. എ.ഡി. ഏഴ് - എട്ട് നൂറ്റാണ്ടുവരെ ഇന്ത്യയിൽ സജീവമായി നിലനിന്നിരുന്ന ബുദ്ധ, ജൈന മതങ്ങളെയും അവ സൃഷ്ടിച്ച മഹത്തായ മാനവികതത്വങ്ങളെയും റദ്ദാക്കി, ബ്രാഹ്മണ്യത്തിന്റെ മേൽക്കോയ്മ സ്ഥാപിച്ചവരുടെ മാനിഫെസ്റ്റോയാണ് ഭഗവത്ഗീത.\n2. ശങ്കരവേദാന്തത്തിന്റെയും മറ്റും പിന്തുണയോടെ വർണ, ജാതിവ്യവസ്ഥകൾ ഊട്ടിയുറപ്പിച്ച് ഇന്ത്യൻ സമൂഹത്തിൽ ഹിന്ദുമതത്തിന് പീഠമൊരുക്കിയ പ്രത്യേയശാസ്ത്രമാണ് ഗീതയുടേത്.\n3. ഹിന്ദുസംസ്‌കാരത്തെ ഹിന്ദുമതമാക്കി മാറ്റിയ പ്രക്രിയയിൽ കീഴാള-ശൈവമാർഗത്തിനുമേൽ വരേണ്യ-വൈഷ്ണവമാർഗത്തിനു കൈവന്ന വിജയമാണ് ഗീതയ്ക്ക് ഇന്നുള്ള ആധികാരികപദവി നേടിക്കൊടുത്തത്.\n4. കരുണയിലൂന്നിയ ബുദ്ധതത്വങ്ങളെ അട്ടമിറിച്ചും അശോകന്റെ അഹിംസാമാതൃകയെ തമസ്‌കരിച്ചും ബ്രാഹ്മണ്യം സൃഷ്ടിച്ച ഹിംസയുടെ വേദാന്തമാണ് ഭഗവത്ഗീത.\nഇന്ത്യൻ യുക്തിചിന്താപാരമ്പര്യത്തിലും കീഴാളസമൂഹചരിത്രത്തിലും ബുദ്ധതത്വങ്ങൾക്കുള്ള മഹത്തായ പ്രാധാന്യത്തെ തിരിച്ചുവിളിക്കുകയും ഗീതയുടെ ദുർവ്യാഖ്യാനങ്ങളിലൂടെ സൃഷ്ടിക്കപ്പെടുന്ന മതവെറിയുടെയും വ്യാജതത്വങ്ങളുടെയും പരമ്പരയ്ക്കു തടയിടുകയുമാണ് ഇത്തരമൊരു ഗ്രന്ഥത്തിന്റെ ലക്ഷ്യമായി രവിചന്ദ്രൻ കാണുന്നത്.\nഅഞ്ഞൂറ്റി അറുപതു പുറങ്ങളുള്ള ഈ ബൃഹത്പഠനഗ്രന്ഥത്തിന് മൂന്നു ഭാഗങ്ങളുണ്ട്. ഭഗവത്ഗീതയെക്കുറിച്ചു രൂപംകൊണ്ടിട്ടുള്ള പ്രധാന വ്യാഖ്യാനങ്ങളും വാദങ്ങളും സംഗ്രഹിച്ചും നിരവധി ഗീതാശ്ലോകങ്ങൾ മൗലികമായി വ്യാഖ്യാനിച്ചും ഗീതാപഠനത്തിന്റെ സമകാലികമായ ഒരു മാതൃക അവതരിപ്പിക്കുന്ന, മുപ്പത്താറധ്യായങ്ങളുള്ളതാണ് 'ഗീതയും മായയും' എന്ന ഒന്നാം ഭാഗം. ബുദ്ധമതത്തിന്റെ താത്വികപാരമ്പര്യങ്ങൾ അട്ടിമറിച്ച് ബ്രാഹ്മണ്യത്തിന്റെ കാർമികപാരമ്പര്യം ഊട്ടിയുറപ്പിച്ചതാണ് ഗീത നിർവഹിച്ച ചരിത്രപരമായ സാമൂഹ്യധർമങ്ങളിൽ പ്രമുഖം എന്നു സ്ഥാപിക്കുന്നു, ഈ ഭാഗം. ശങ്കരാചാര്യർ മുതൽ അംബേദ്കറും തിലകനും ഗാന്ധിയും വരെയുള്ള വിഖ്യാത ഗീതാവ്യാഖ്യാതാക്കളുടെ സമീപനങ്ങൾ വിശദമായി ചർച്ചചെയ്തും നമ്മുടെ കാലത്തെ പ്രൊഫഷണൽ ഗീതാജ്ഞാനയജ്ഞക്കാർ മുതൽ സുപ്രീംകോടതി ജഡ്ജിമാർ വരെ ഗീതയെക്കുറിച്ചു നടത്തുന്ന ഊതിവീർപ്പിച്ച അപദാനങ്ങൾ നിശിതമായി അപനിർമ്മിച്ചും ഭൗതികവാദപരവും ചരിത്രാത്മകവും സാമൂഹികവുമായ ഒരു വിശകലനപദ്ധതി മുന്നോട്ടുവയ്ക്കുന്നു രവിചന്ദ്രൻ. വലിയൊരളവിൽ, അംബേദ്കർ, ബ്രാഹ്മണ്യത്തെയും അത് ഊട്ടിയുറപ്പിച്ച വേദോപനിഷത് പാരമ്പര്യങ്ങളെയും അതുവഴി വേരുറച്ചു തുടങ്ങിയ ഹിന്ദുമതത്തെയും നിരാകരിക്കാനുള്ള ആദ്യപടിയായി ചൂണ്ടിക്കാണിക്കുന്ന ഗീതാ നിരാസം രവിചന്ദ്രൻ പിന്തുടരുന്നു. മനുസ്മൃതിയുടെ സംഗ്രഹരൂപമാണ് ഗീതയെന്നും അത് വർണവ്യവസ്ഥയുടെ ആധികാരികഗ്രന്ഥമാണെന്നും അംബേദ്കർ (വാല്യം, ആറ്, സമ്പൂർണകൃതികൾ).\nഅംബേദ്കറുടെ ഗീതാവിമർശനത്തെ പിന്തുടർന്ന് രവിചന്ദ്രൻ എഴുതുന്നു: 'ജ്ഞാനമാർഗ്ഗം മാത്രമാണ് യഥാർത്ഥ മോക്ഷമാർഗ്ഗമെന്ന് ഗീത പഠിപ്പിക്കുന്നുവെന്ന് ശങ്കരൻ പറഞ്ഞപ്പോൾ ഗീതയിലെ അസ്സൽ മോക്ഷസൂത്രം കർമ്മമാർഗ്ഗമാണെന്ന് തിലകൻ വാദിച്ചു. എല്ലാത്തരം മോക്ഷമാർഗ്ഗങ്ങൾക്കും തുല്യപ്രാധാന്യം നൽകുന്ന അവിയൽ രീതി ഗീത പിന്തുടരുന്നുവെന്ന ചില ഗീതാപണ്ഡിതരുടെ നിലപാട് തിലകന് ഒട്ടും സ്വീകാര്യമായിരുന്നില്ല. ഖുർ-ആൻ, ബൈബിൾ എന്നിവയെപ്പോലെ ഗീതയും മതസുവിശേഷസാഹിത്യമാണെന്ന് ധരിക്കുകയും പ്രസ്തുത മുൻവിധിയോടെ അതിൽ നല്ലത് മാത്രം കാണാനും കാണാനാവുന്നില്ലെങ്കിൽ തെരഞ്ഞുപിടിക്കാനും അതും സാധ്യമല്ലെങ്കിൽ വ്യാഖ്യാനിച്ച് ഒപ്പിച്ചെടുക്കാനുമാണ് ഗീതാപണ്ഡിതർ പൊതുവെ ശ്രമിക്കുക. അംബേദ്ക്കറുടെ അഭിപ്രായത്തിൽ ഗീത ശരിയായ അർത്ഥത്തിൽ മതസാഹിത്യമോ ദാർശനികമോ അല്ല. ചില മതശാസനങ്ങൾക്ക് ദർശനപരമായ പ്രതിരോധം തീർക്കുകയാണ് ഗീതയുടെ പരമമായ ധർമ്മം.\nഗീത യുദ്ധത്തിന്റെ ന്യായീകരണമാണെന്ന് അംബേദ്ക്കർ എഴുതുന്നു. വ്യാഖ്യാനഫാക്ടറികൾ അടച്ചിട്ടാൽ ആർക്കും മനസ്സിലാകുന്ന കാര്യമാണത്. അദ്ധ്യായം 2:2-28 വരെ കൃഷ്ണൻ യുദ്ധത്തിന് ആഹ്വാനം ചെയ്യുകയും അതിനായി പലതരം ന്യായവാദങ്ങൾ അവതരിപ്പിക്കുകയും ചെയ്യുന്നു. എല്ലാം അവസാനിച്ചേ മതിയാകൂ; മനുഷ്യനും മരിക്കും. ആ നിലയ്ക്ക്, സ്വാഭാവികമരണവും കൊല്ലപ്പെടലും തമ്മിൽ വ്യത്യാസമില്ല. ജീവിതം അയഥാർത്ഥമാണ്, ശരിക്കും അതൊരു മായാനുഭവമാണ്, അങ്ങനെയൊന്ന് ഇല്ലാതാകുന്നതിൽ പരിതപിക്കാനെന്തിരിക്കുന്നു? എന്തായാലും മരണം അനിവാര്യം, അപ്പോൾപ്പിന്നെ അത് എങ്ങനെ സംഭവിക്കുന്നു എന്നോർത്ത് ആശങ്കപ്പെടേണ്ട കാര്യമെന്ത്? ശരീരവും ആത്മാവും ഒന്നാണെന്നു കരുതുന്നതു തെറ്റാണ്, ശരീരം നശിച്ചാലും ആത്മാവ് നശിക്കുന്നില്ല, ആത്മാവ് നിത്യവും അവിനാശിയും അനാദിയും അന്തര്യാമിയുമാണ്, കൊല്ലുന്നു എന്ന വാദവും കൊല്ലപ്പെട്ടു എന്ന് ചിന്തിക്കുന്നതും ഭോഷ്‌ക്കാണ്, നശിക്കുന്നത് ശരീരം മാത്രമാണ്, അതുകൊണ്ടുതന്നെ കൊല്ലുന്നതിന്റെ പേരിലുള്ള ആശങ്കയും സമ്മർദ്ദവും ദുഃഖവുമൊക്കെ അനാവശ്യമാണ്... ഇങ്ങനെ പോകുന്നു ഗീതയിലെ ചപലവാദങ്ങൾ. മതാചാരങ്ങൾ, അനുഷ്ഠാനങ്ങൾ, പൂജഹോമാദികൾ, യജ്ഞങ്ങൾ തുടങ്ങി മതത്തെയും പുരോഹിതരെയും പോഷിപ്പിക്കുന്ന ചടങ്ങുകൾ മുടക്കില്ലാതെ നിർവ്വഹിക്കപ്പെടണമെന്ന ശാഠ്യമാണ് ഗീത മുന്നോട്ടുവെക്കുന്നത്. അന്ധവും ചിന്താശൂന്യവുമായ സമർപ്പിതഭക്തിയും അതാവശ്യപ്പെടുന്നു'. ചാതുർവർണ്യത്തിന്റെ ന്യായീകരണമാണ് ഗീതയുടെ ജന്മദൗത്യമെന്ന് അംബേദ്ക്കർ നിരീക്ഷിക്കുന്നു. ചാതുർവർണ്യം ദൈവനിർമ്മിതവും പരിപാവനവുമാണെന്ന് ഗീത ഉദ്‌ഘോഷിക്കുന്നുണ്ട്. മനുഷ്യനിലെ ജന്മസഹജമായ ഗുണവും സ്വഭാവവുമാണത്രെ വർണ്ണവിഭജനത്തിന്റെ മാനദണ്ഡം. ഗീത പ്രതിരോധിക്കുന്ന മറ്റൊരു മതശാസനം കർമ്മമാർഗ്ഗമാണ്. ഗീത കർമ്മമാർഗ്ഗത്തെയാണ് അധികവും പിന്തുണയ്ക്കുന്നതെന്ന് തിലകനെപ്പോലെ അംബേദ്ക്കറും അഭിപ്രായപ്പെടുന്നുണ്ട്. മതാചാരങ്ങൾ, അനുഷ്ഠാനങ്ങൾ, പൂജഹോമാദികൾ, യജ്ഞങ്ങൾ തുടങ്ങി മതത്തെയും പുരോഹിതരെയും പോഷിപ്പിക്കുന്ന ചടങ്ങുകൾ മുടക്കില്ലാതെ നിർവ്വഹിക്കപ്പെടണമെന്ന ശാഠ്യമാണ് ഗീത മുന്നോട്ടുവെക്കുന്നത്. അന്ധവും ചിന്താശൂന്യവുമായ സമർപ്പിതഭക്തിയും അതാവശ്യപ്പെടുന്നു'. 'ഭഗവദ്ഗീത അഹിംസയ്ക്ക് എതിരെയുള്ള ബ്രാഹ്മണഗൂഢാലോചനയാണെന്ന വാദത്തിന് പഴക്കമേറെയുണ്ട്. ബൗദ്ധദർശനങ്ങൾക്കെതിരെയുള്ള ബ്രാഹ്മണമതത്തിന്റെ ആശയപ്രചരണത്തിന്റെ ഭാഗമായാണ് ഗീത എന്ന രണഗീതം ആദ്യഘട്ടത്തിൽ വായ്‌മൊഴിയായി രൂപം കൊള്ളുന്നത്. വൻതോതിൽ വിപുലീകരിച്ച ശേഷം പിൽക്കാലത്ത് അത് മഹാഭാരതത്തിലേക്ക് കൂട്ടിച്ചേർക്കപ്പെടുകയായിരുന്നു. ഗുപ്തകാലഘട്ടത്തിൽ അതിന് അന്തിമരൂപം കൈവന്നു. പ്രാരംഭദശയിൽ കേവലം 15000 ശ്ലോകം മാത്രമുണ്ടായിരുന്ന ജയം എന്ന കുടുംബകലഹകഥ ലക്ഷത്തിലധികം ശ്ലോകങ്ങളുള്ള മഹാഭാരതമായി വികസിച്ചപ്പോൾ സംഭവിച്ച കൂട്ടിച്ചേർക്കലുകളിൽ ഒന്നുതന്നെയാണ് ഗീതയും. ബുദ്ധമതം പ്രചരിപ്പിച്ച അഹിംസയ്‌ക്കെതിരെയുള്ള ബ്രാഹ്മണ ഗൂഢാലോചനയാണ് ഭഗവത്ഗീതയെന്നു സ്ഥാപിക്കുന്നു രവിചന്ദ്രൻ. വേദോപനിഷത്തുകളുടെ സാരസർവസ്വമാണ് ഗീതയെന്ന വ്യാഖ്യാനങ്ങളെ ഖണ്ഡിക്കുകയും ചെയ്യുന്നു. ബുദ്ധമതത്തെ ഇല്ലായ്മചെയ്ത പാപത്തിൽനിന്ന് ബ്രാഹ്മണമതത്തെ രക്ഷിക്കാൻ ശ്രമം നടത്തുന്ന ചിലരാണ് ബുദ്ധതത്വങ്ങൾ തന്നെയാണ് ഗീതയിലും എന്നു വാദിക്കുന്നത്. രവിചന്ദ്രൻ, അതും അടിസ്ഥാനരഹിതമാണെന്നു സൂചിപ്പിക്കുന്നു. ചരിത്രധാരണയും മതവിമർശനവും മാനവികതാബോധവും കൂട്ടിയിണക്കി ഗ്രന്ഥകാരൻ എഴുതുന്നു: 'ഭഗവദ്ഗീത അഹിംസയ്ക്ക് എതിരെയുള്ള ബ്രാഹ്മണഗൂഢാലോചനയാണെന്ന വാദത്തിന് പഴക്കമേറെയുണ്ട്. ബൗദ്ധദർശനങ്ങൾക്കെതിരെയുള്ള ബ്രാഹ്മണമതത്തിന്റെ ആശയപ്രചരണത്തിന്റെ ഭാഗമായാണ് ഗീത എന്ന രണഗീതം ആദ്യഘട്ടത്തിൽ വായ്‌മൊഴിയായി രൂപം കൊള്ളുന്നത്. വൻതോതിൽ വിപുലീകരിച്ച ശേഷം പിൽക്കാലത്ത് അത് മഹാഭാരതത്തിലേക്ക് കൂട്ടിച്ചേർക്കപ്പെടുകയായിരുന്നു. ഗുപ്തകാലഘട്ടത്തിൽ അതിന് അന്തിമരൂപം കൈവന്നു. പ്രാരംഭദശയിൽ കേവലം 15000 ശ്ലോകം മാത്രമുണ്ടായിരുന്ന ജയം എന്ന കുടുംബകലഹകഥ ലക്ഷത്തിലധികം ശ്ലോകങ്ങളുള്ള മഹാഭാരതമായി വികസിച്ചപ്പോൾ സംഭവിച്ച കൂട്ടിച്ചേർക്കലുകളിൽ ഒന്നുതന്നെയാണ് ഗീതയും. ബൗദ്ധനായിരുന്ന മൗര്യചക്രവർത്തി അശോകന്റെ വിഷാദംതന്നെയാണ് അർജ്ജുനവിഷാദയോഗമായി ഗീതയിൽ പുനർജനിക്കുന്നത്.\nഉപനിഷത്തുക്കളുടെ സത്താസംഗ്രഹമാണ് ഗീതയെന്ന വിഖ്യാതമായ പശു-കറവക്കാരൻ-കുട്ടി ഉപമ കേവലമായ ഒരു ചുരുക്കിക്കാണലാണ്. വാസ്തവത്തിൽ ബൗദ്ധദർശനമായ അഹിംസാധർമ്മത്തെ ഇകഴ്‌ത്തിക്കാട്ടുകയാണ് ഗീതയുടെ ജന്മലക്ഷ്യം. പരിത്യജിക്കാൻ (renounce) ആവശ്യപ്പെടുന്ന ബൗദ്ധദർശനങ്ങളേക്കാൾ വെട്ടിപ്പിടിക്കാനും കത്തിക്കരിക്കാനും ഉദ്ദീപിപ്പിക്കുന്ന ഹിംസാതത്ത്വങ്ങൾക്ക് മതപ്രചരണമേഖലയിൽ പ്രായോഗികമൂല്യം കൂടുതലാണെന്ന് ബ്രാഹ്മണമതം തെളിയിച്ചു. ജയിച്ചാൽ രാജ്യം മരിച്ചാൽ സ്വർഗ്ഗം എന്ന ഗീതാവാഗ്ദാനം സാധാരണജനത്തെ പെട്ടെന്ന് കീഴ്‌പ്പെടുത്തുമെന്ന തിരിച്ചറിവായിരുന്നുവത്. ഇതുതന്നെയാണ് പിൽക്കാലത്ത് മുഹമ്മദും കത്തോലിക്കാമതവും അടിവരയിട്ട് തെളിയിച്ചത്. ഹിംസയും കൊള്ളയും മുറുകെപിടിക്കാത്ത മതങ്ങൾ കാലാന്തരത്തിൽ തളരുമെന്ന് ചരിത്രം സാക്ഷ്യപ്പെടുത്തുന്നു; ഘോരമതങ്ങൾ അതിജീവിക്കുമെന്നും'.\nതുടർന്ന്, നിശിതമായ വിമർശനബോധത്തോടെ ഗീതയുടെ ഉള്ളടക്കവും രാഷ്ട്രീയവും രവിചന്ദ്രൻ ഇങ്ങനെ സംഗ്രഹിക്കുന്നു: 'കൊല്ലാനും കൊള്ളയടിക്കാനും പ്രേരണ നൽകുന്ന മതപുസ്തകങ്ങൾ സാധാരണയാണ്. ഗീത അതിലൊന്ന് മാത്രം. ഗീതയിൽ ഉള്ളതിലധികം സാരോപദേശവും സന്മാർഗ്ഗികമൂല്യങ്ങളും പഞ്ചതന്ത്രം കഥകളിലും വിക്രമാദിത്യകഥകളിലുമുണ്ട്. പക്ഷെ അതിലൊന്നും മതവും ആൾദൈവവുമില്ലാത്തതിനാൽ അവയൊക്കെ എല്ലാവരും വായിച്ച് രസിക്കുന്നു, ആസ്വദിക്കുന്നു. മതോത്പന്നമായതിനാൽ മതപിന്തുണയുള്ളതിനാൽ ഗീതപോലൊരു വിലക്ഷണഗ്രന്ഥം വന്യമായി ആഘോഷിക്കപ്പെടുന്നു. പരസ്പരവിരുദ്ധമായ വാദങ്ങളും സൂചനകളും കൊണ്ട് സമ്പന്നമായ ഗീതയിൽ സന്ദേശപരമായ ഐക്യമോ ഏകതാനതയോ ഇല്ല. ബുദ്ധനെയും അശോകനെയും പരിഹസിച്ച് ബ്രാഹ്മണമതത്തിന്റെ പ്രതിലോമകരമായ മൂല്യങ്ങൾ അടിച്ചേൽപ്പിക്കുന്നതിൽ ഗീത വിജയിക്കുന്നുണ്ട്. സെമറ്റിക്മതങ്ങളുടെ അധിനിവേശത്തെ ചെറുക്കാനുള്ള പടപ്പാട്ടായി ഹിന്ദുനേതൃത്വം പിൽക്കാലത്തിതിനെ പ്രയോജനപ്പെടുത്തി. തിലകൻ അതിന്റെ സമരോത്സുകതയും രണവീര്യവും തിരിച്ചറിഞ്ഞു. ഗോഡ്‌സെകളും ഗാന്ധിമാരും അതിൽനിന്ന് പുറത്തുവന്നു. ഒരിക്കൽ ബുദ്ധനെതിരെ വലിച്ചെറിഞ്ഞ ആ കല്ല് ഇന്നും ഭീതിദമായി അലഞ്ഞുതിരിയുകയാണ്.'\nഗാന്ധിയുടെ ഗീതാഭക്തി, മതഭ്രാന്തിനോളം ചെന്നെത്തിയ ഒന്നായിരുന്നുവെന്നും വർണ, ജാതിവ്യവസ്ഥകളെ അംഗീകരിക്കാൻ അദ്ദേഹം തയ്യാറായത് ഗീത അവ നിർദ്ദേശിക്കുന്നതുകൊണ്ടാണെന്നും രവി ചൂണ്ടിക്കാണിക്കുന്നു (പതിനെട്ടാമധ്യായം). അതേസമയംതന്നെ ഗീത വലിയൊരു വ്യാജമാണെന്ന സംഘപരിവാർ പ്രമുഖൻ ടി.ആർ. സോമശേഖരന്റെ അഭിപ്രായം അദ്ദേഹവുമായുള്ള അഭിമുഖത്തിൽ വായിക്കാം (ഇരുപത്തിരണ്ടാമധ്യായം).\nസോമശേഖരനിൽനിന്നുതന്നെ തുടക്കമിടുന്ന 'വേദാന്തം എന്ന യക്ഷിക്കഥ'യാണ് രണ്ടാം ഭാഗം. 'ശങ്കരൻ വേദാന്തത്തെ വികൃതമാക്കി'യെന്ന വിമർശനവുമായി ഈ വിഷയം ചർച്ചചെയ്യുന്ന എം. രാമകൃഷ്ണൻനായരാണ് ഇവിടെ രവിചന്ദ്രന്റെ സംവാദത്തിലെ പങ്കാളി. മതപുരോഹിതന്മാരെക്കാൾ ബാലിശമായി 'ഗീതാദർശനം' എന്ന ഗ്രന്ഥമെഴുതി ഗീതയെയും വേദാന്തത്തെയും മഹത്വവൽക്കരിക്കാൻ ശ്രമിക്കുന്ന എഴുത്തുകാരൻ സി. രാധാകൃഷ്ണനെ തൊലിയുരിച്ചു നിർത്തുന്നു, ഈ ഭാഗത്ത് രവിചന്ദ്രൻ.\n'ബോധത്തിന്റെ ജനിതകം' എന്ന മൂന്നാംഭാഗമാകട്ടെ, രാധാകൃഷ്ണന്റേതുപോലുള്ള 'ബാലശാസ്ത്രവാദ'ങ്ങളെപ്പോലും തോല്പിക്കുന്ന 'വ്യാജശാസ്ത്രവാദ'ങ്ങൾകൊണ്ട് ഗീതയെ സ്തുതിക്കുന്ന കാഴ്ചപ്പാടുകൾ ഖണ്ഡിക്കുന്നു. 'ബോധം' എന്ന സങ്കല്പനം കേന്ദ്രീകരിച്ച് ക്വാണ്ടം മെക്കാനിക്‌സ് മുതൽ മസ്തിഷ്‌ക്ക വിജ്ഞാനം വരെയുള്ളവ മുൻനിർത്തി ഗീതയും വേദാന്തവും മറ്റും വ്യാഖ്യാനിച്ച് പുതിയ സിദ്ധാന്തങ്ങളുണ്ടാക്കുന്ന ഫ്രിജോഫ് കാപ്ര മുതൽ ദീപക് ചോപ്ര വരെയുള്ള ഒരു നിര കപടതത്വചിന്തകരാണ് ഇവിടെ തുറന്നുകാട്ടപ്പെടുന്നത്.\n'മതാതീത ആത്മീയത കന്യകയായ മാതാവാണ്' (പുറം 12)\n'അങ്ങാടിമധ്യത്തിൽ കൊണ്ടുവച്ച കാളത്തല പോലെ ഗീത ശ്രദ്ധിക്കപ്പെട്ടു' (പുറം 151)\n'മാഫലേഷുകണാഗുണാ' (പുറം 363)\n'ഹിന്ദുമതത്തിലെ പെന്തക്കോസ്തുകളാണ് വേദാന്തികൾ' (പുറം 466) എന്നിങ്ങനെ ചിരിയും ചിന്തയും ഒന്നിച്ചു സൃഷ്ടിക്കുന്ന ഉശിരൻ പ്രയോഗങ്ങൾ ഒരുപാടുണ്ട് ഈ ഗ്രന്ഥത്തിൽ.\nഒന്നിനൊന്നു മൗലികവാദപരമായി മാറിക്കൊണ്ടിരിക്കുന്ന നമ്മുടെ മത-സാമൂഹ്യചിന്തകളിൽ യുക്തിയുടെ തിരികൊളുത്താൻ രവിചന്ദ്രൻ നടത്തുന്ന ശ്രമം അഭിനന്ദനീയമാണ്. സാമൂഹ്യനീതി, മാനവികത, ജനാധിപത്യം, മതേതരത്വം, ശാസ്ത്രീയത. എന്നിങ്ങനെ എത്രയെങ്കിലും മൂല്യങ്ങളോടുചേർന്നുനിന്ന് നമ്മുടെ ചിന്താപാരമ്പര്യങ്ങളെയും വിചാരമണ്ഡലങ്ങളെയും പുനർവായിക്കുന്ന രീതിപദ്ധതിയെന്ന നിലയിൽ 'ബുദ്ധനെ എറിഞ്ഞ കല്ല്' അവതരിപ്പിക്കുന്ന ഗീതാവിശകലനം ചരിത്രപരമായ ഒരു ഓർമ്മപ്പെടുത്തൽ തന്നെയാണ്.\nബുദ്ധനെ എറിഞ്ഞകല്ല് : ഭഗവത്ഗീതയുടെ ഭാവാന്തരങ്ങൾ\nഗ്രന്ഥത്തിൽനിന്ന് : 125 വർഷം ജീവിക്കണമെന്ന് ആഗ്രഹിച്ച ഗാന്ധിജിയും, ഗാന്ധിയെ വെടിയുണ്ടകൾകൊണ്ടാദരിച്ച നാഥുറാം ഗോഡ്‌സെയും നെഞ്ചോട് ചേർത്ത് പിടിച്ച മതഗ്രന്ഥം ഭഗവദ്ഗീതയായിരുന്നു. അന്ധവിശ്വാസം ഒരു സവിശേഷമായ മസ്തിഷ്‌ക നിലപാടാകുന്നു. മന്ത്രവാദം മുതൽ മതസാഹിത്യം വരെ വിശ്വാസിക്ക് നൽകുന്ന ആശ്വാസവും ആവേശവും അളവറ്റതാണ്. ഒരർത്ഥത്തിൽ മതചിന്ത യാഥാർത്ഥ്യത്തിന്റെ വിപരീതം കൂടിയാണ്. ജീവിത നേട്ടങ്ങൾക്കു കാരണം വഴികാട്ടിയായി വർത്തിക്കുന്ന ഒരു മത പുസ്തകമാണെന്ന് വിശ്വാസി ആണയിടും. പലർക്കും ഇത് പുസ്തകങ്ങളാണ്. മതശാസനം ശരിയായി പഠിക്കാത്തതാണ് ലോകം ഇരുളാൻ കാരണമെന്നും അവൻ കണ്ടെത്തും. അവിടെയും ചൂണ്ടിക്കാട്ടപ്പെടുന്ന പുസ്തകങ്ങൾ പലതാണ്. കാമുകന്റെ പ്രപഞ്ചം പ്രണയിനിയുടെ മിഴിയിണകളിലേക്കു പരിമിതപ്പെടുന്നതുപോലെ വിശ്വാസിയുടെ ലോകവീക്ഷണം സദാ അവന്റെ മതഗ്രന്ഥങ്ങളെ പ്രദക്ഷിണം ചെയ്യുന്നു.\nബാധ ഒഴിപ്പിക്കണമെങ്കിൽ രോഗിയും ബന്ധുക്കളും ബാധയിൽ വിശ്വസിക്കേണ്ടതുണ്ട്. മത സാഹിത്യത്തിന്റെ കാര്യവും സമാനം. അന്ധമായ മതഭക്തിയും വിശ്വസിക്കുന്നതൊക്കെ ശരിയാകണേ എന്ന അഗാധമായ ആഗ്രഹമുണ്ടെങ്കിൽ മത പുസ്തകങ്ങളിൽ സമസ്ത പരിഹാരങ്ങളും ആധുനിക ശാസ്ത്രത്തിനു പോലും അജ്ഞാതമായ പ്രപഞ്ചസത്യങ്ങളും കണ്ടെത്താനാവും, മദ്യപൻ വൈദ്യുതപോസ്റ്റിൽ പിസാഗോപുരം കാണുന്നതുപോലെയാണത്. ഗീതാന്ധവിശ്വാസത്തിന്റെ കാര്യവും ഭിന്നമല്ല. മദ്യപിച്ച് ലക്കുകെട്ടാൽ അച്ഛനും മകനും ഒരുപോലെ എന്നുപറയുന്നതുപോലെയാണ് അന്ധവിശ്വാസികളുടെയും കാര്യം. അന്ധവിശ്വാസികളുടെ മസ്തിഷ്‌കം പ്രവർത്തിക്കുന്നത് ഏറെക്കുറെ സമാനമായാണ്. അവിടെ ഭിക്ഷക്കാരനെന്നോ ശാസ്ത്രജ്ഞനെന്നോ പുരോഹിതനെന്നോ സന്ന്യാസിയെന്നോ ഉള്ള വ്യത്യാസമില്ല.\nഅവനവനെ വിശ്വസിക്കുകയും ആശ്രയിക്കുകയും ചെയ്യുന്നവൻ നാസ്തികനാവും. വന്മരത്തിന്റെ ഉച്ചിയിലെ ചില്ലകൊമ്പിലിരുന്ന് പാടുന്ന ചെറുകിളിയെപ്പോലെയാണവൻ. കാറ്റും മഴയും കിളിയെ ആശങ്കപ്പെടുത്തുന്നില്ല. ഇരിക്കുന്ന കമ്പൊടിഞ്ഞാലും മഴകോരിച്ചൊരിഞ്ഞാലും കാറ്റ് ചീറിയടിച്ചാലും കിളിപ്പാട്ട് നിലയ്ക്കുകയുമില്ല. കാരണം കിളി വിശ്വസിക്കുന്നത് അതിന്റെ ചിറകുകളിലാണ്. കമ്പും കാറ്റും മഴയും തുണച്ചാലും ചിറകിന് കരുത്തില്ലെങ്കിൽ അതിജീവിക്കില്ല. എല്ലാം തുണച്ചാൽ സന്തോഷം- ഇല്ലെങ്കിലും ദുഃഖമില്ല. പൊതുവെ വിശ്വാസികളെ വരിഞ്ഞുമുറുക്കുന്ന ആശങ്കകളും സംഘർഷങ്ങളും അശാന്തിയും നാസ്തികനെ തീണ്ടാത്തതിന് കാരണമാണത്. അമിത പ്രതീക്ഷകളില്ലാത്ത അവന് സദാ ജീവിതത്തോട് പ്രസാദാത്മകമായ ആഭിമുഖ്യം വച്ചുപുലർത്താനാവും.\nകരിക്കാനായി മുറിവുണ്ടാക്കുന്നവനാണ് മതഭക്തൻ. വാസ്തുശാസ്ത്രത്തിലുള്ള വിശ്വാസം സൃഷ്ടിക്കുന്ന ഭീതി വാസ്തുക്കാരനെ സമ്പന്നനാക്കിയവൻ പരിഹരിക്കും. ഗീത വായിച്ച് മനഃശാന്തി നേടുമെന്ന് വാദിക്കുന്നവർ ഗീതയെക്കുറിച്ച് കേട്ടിട്ടില്ലാത്തവർ ഒരിക്കലും അനുഭവിക്കാനിടയില്ലാത്ത ഒരു സാങ്കൽപിക പ്രശ്‌നത്തിന് പരിഹാരം തേടുകയാണ്. ആത്മീയത ഒരുതരം വിലക്ഷണമായ മതഭക്തിയാണ്. ആത്മാവിൽ വിശ്വസിക്കുമ്പോൾ ആത്മവിശ്വാസം അസ്തമിക്കുന്നു. ശരീരമെന്നും ആത്മാവെന്നും രണ്ടുണ്ടെന്നും താൻ യഥാർത്ഥത്തിൽ ശരീരമല്ലെന്നുമുള്ള വികല ധാരണയാണ്ആത്മീയതയുടെ അടിസ്ഥാനം. പ്രാർത്ഥിക്കാത്തവർക്ക് ഉണ്ടാകാത്ത പ്രശ്‌നങ്ങൾ പ്രാർത്ഥിച്ചും ധ്യാനിച്ചും മറികടക്കാമെന്ന അത്യാഗ്രഹമാണ് മതവിശ്വാസത്തിന്റെ ഉള്ളടക്കം. ഊന്നുവടി ശീലിച്ചവന് അത് മൂന്നാംപാദമായി മാറുന്നു. ജീവിതം ആസ്വാദ്യകരമാക്കാൻ രണ്ടു പാദങ്ങൾ മതിയെന്ന തിരിച്ചറിവാണ് നാസ്തികത.\nആത്മീയവാദി പരാജയപ്പെട്ട മതവിശ്വാസിയാകുന്നു. നിരാശാഭരിതനായ ആത്മീയവാദി നിഗൂഢതാവാദിയാവും. ശരാശരി മതവിശ്വാസി തന്റെ വിശ്വാസങ്ങളിൽ പരസ്യമായി അഭിരമിക്കുമ്പോൾ അതേ അന്ധവിശ്വാസങ്ങളെ രഹസ്യമായി താലോലിക്കുകയും താനതിനൊക്കെ ഉപരിയാണെന്ന് അവകാശപ്പെടുകയും ചെയ്യുന്നവനാണ് ആത്മീയവാദി. അതായത് മതവിശ്വാസിയും ആത്മീയവാദിയും തമ്മിലുള്ള വ്യത്യാസം കാപട്യത്തിന്റെ കാര്യത്തിൽ മാത്രമാണ്. മതാതീത ആത്മീയത കന്യകയായ മാതാവാണ്\nതോട്ടി തോട്ടിയായി ജീവിച്ചില്ലെങ്കിൽ അടുത്ത ജന്മം പട്ടിയായി ജനിക്കുമെന്ന് പ്രചരിപ്പിക്കുന്ന ഗ്രന്ഥമാണെങ്കിലും ഗീത അന്ധവിശ്വാസസാഹിത്യമാണെന്ന് ഭക്തർ സമ്മതിച്ചു തരില്ല. മോശം അന്ധവിശ്വാസം- നല്ല അന്ധവിശ്വാസം എന്നൊരു കൃത്രിമദ്വന്ദം പ്രചാരത്തിലുണ്ട്. ഗീതയും വേദാന്തവുമൊക്കെ ഗ്രേഡ് കൂടിയ അന്ധവിശ്വാസങ്ങളാണെന്ന കപടവാദത്തെ തുറന്നു കാട്ടുകയാണ് ഈ പുസ്തകത്തിന്റെ പ്രധാന ലക്ഷ്യങ്ങളിലൊന്ന്. അന്ധവിശ്വാസമെന്നാൽ മിക്കവർക്കും അന്യന്റെ വിശ്വാസമാണ്. കൂടുതൽപേർക്ക് സ്വീകാര്യമായ അന്ധവിശ്വാസങ്ങൾ വിശുദ്ധവൽക്കരിക്കപ്പെട്ടേക്കാം- പക്ഷെ അതൊരു ഭൂരിപക്ഷഭീകരത മാത്രമാണ്. തെളിവില്ലാത്തതും യുക്തിഹീനവുമായ എല്ലാ വിശ്വാസവും അന്ധവിശ്വാസം തന്നെയാണ്. അവിടെ ഗീതയും കൂടോത്രവും പ്രേതചികിത്സയും തമ്മിലുള്ള വ്യത്യാസം പൂജ്യമാണ്. ആത്മാവ് കൂടുവിട്ട് കൂടുമാറുമെന്ന് വിശ്വസിക്കുന്ന ഗീതാഭക്തന് അലഞ്ഞു നടക്കുന്ന ആത്മാവിനെ അംഗീകരിക്കാതെ മാർഗ്ഗമില്ല.\n'വിറ്റഴിയുന്നതെന്തും വിശുദ്ധമാകുന്നു' എന്നതാണ് മാദ്ധ്യമങ്ങളുടെ ഗീതാവാക്യം. മതം കൊണ്ടുവരുന്ന വ്യാപരസാധ്യതകൾ അനന്തമാണ്. ഗീത ആസൂത്രിതമായി ഊതി വീർപ്പിക്കപ്പെട്ട ഒരു മതബലൂണാകുന്നു. വ്യാഖ്യാനങ്ങൾ, പ്രഭാഷണങ്ങൾ, സമ്മേളനങ്ങൾ.... തുടങ്ങി പല രൂപങ്ങളിൽ അതവതരിക്കുന്നു. ഗീതയും ഉപനിഷത്തും മന്ത്രവാദവുമൊക്കെ ഫലത്തിൽ ഒരൊറ്റ സാധനമാണ്. ഗീതയും ഉപനിക്ഷത്തും ബൗദ്ധികമാണെങ്കിൽ കൂടോത്രവും പൊങ്കാലയും മൃഗബലിയും അങ്ങനെതന്നെ.\nഭാഷാമേന്മയുള്ളതും ശ്രവണസുന്ദരവുമായ വരികൾ ഗീതയിലുണ്ട്. ഒരുപക്ഷെ ഗീതയിൽ വന്നില്ലായിരുന്നെങ്കിൽ അവയൊന്നും ശ്രദ്ധിക്കപ്പെടുകയില്ലായിരുന്നു. പക്ഷെ ഇപ്പറഞ്ഞത് മിക്ക പൗരാണികകൃതികൾക്കും ബാധകമാണ്. മികച്ച ഭാഷയും സ്വീകാര്യമായ ആശയങ്ങളും ബൈബിളും കുർ- ആനും സെന്റ്അവസ്റ്റയും അവതരിപ്പിക്കുന്നുണ്ട്. നന്മ കുറവും തിന്മകൂടുതലും ആയതിനാലാണ് മതവും മതസാഹിത്യവും വിമർശിക്കപ്പെടുന്നത്. അല്ലാതെ അതിൽ യാതൊരു നന്മയുമില്ലാത്തതുകൊണ്ടല്ല. പൂർണ്ണമായും തിന്മ നിറഞ്ഞ ഒന്ന് രചിക്കാൻ മനുഷ്യനാവില്ല . കാരണം അവൻ അടിസ്ഥാനപരമായി നന്മയും ധാർമ്മികബോധവും ഉള്ളവനാണ്. മതത്തിന് പോലും പൂർണ്ണമായും കുത്തിയണയ്ക്കാനാവാത്ത മതേതരമായ ധാർമ്മികബോധമാണ് അവനിൽ കത്തിയെരിയുന്നത്. ആധുനിക സയൻസിനോട് പൊരുത്തപ്പെടാത്ത ആശയങ്ങൾ കുത്തി നിറച്ചിരിക്കുന്നതുകൊണ്ട് മാത്രം ആരും മത സാഹിത്യത്തെ വിമർശിക്കാറില്ല. നിർമ്മാണ കാലഘട്ടത്തിലെ സയൻസേ മതഗ്രന്ഥങ്ങളിലുണ്ടാവൂ. പക്ഷെ ആധുനിക സയൻസ് മുഴുവൻ തങ്ങളുടെ മതഗ്രന്ഥത്തിലുണ്ടെന്ന നാണംകെട്ട അവകാശവാദം ഉന്നയിക്കപ്പെടുമ്പോൾ മാത്രമേ മതസാഹിത്യം പ്രതിക്കൂട്ടിലാവൂ.\nസ്വന്തം ആഗ്രഹങ്ങളെക്കുറിച്ച് ഭക്തൻ തന്നോട് തന്നെ സംവദിക്കുന്നതാണ് പ്രാർത്ഥന. പ്രാർത്ഥനയില്ലാതെ സംഭവിക്കുന്നവയും പ്രാർത്ഥനയില്ലാതിരുന്നപ്പോൾ സംഭവിച്ചുകൊണ്ടിരുന്നതുമായ കാര്യങ്ങൾ മാത്രമേ പ്രാർത്ഥിക്കുമ്പോഴും സംഭവിക്കുന്നുള്ളൂ. ഭക്തൻ ദൈവത്തോടു സംസാരിക്കുന്നത് സഹനീയമെങ്കിലും ദൈവം ഭക്തനോട് സംസാരിച്ചു തുടങ്ങുന്നതോടെ കളി കൈവിട്ട് പോകുന്നു. ദൈവങ്ങൾ ഏതെങ്കിലും ഒരു പഞ്ചായത്തിലെ തെരഞ്ഞെടുക്കപ്പെട്ട മനുഷ്യരോട് മാത്രം പ്രാദേശികഭാഷയിൽ സംസാരിക്കുകയും അതിന്റെ വിശദാംശങ്ങൾ പുസ്തകരൂപത്തിൽ പ്രസിദ്ധീകരിക്കുകയും ചെയ്യുന്ന ഒരു കാലമുണ്ടായിരുന്നു. അങ്ങനെയൊരു കാലത്താണ് ഗീതയുടെയും ജനനം. മത ഗ്രന്ഥങ്ങളിൽ പൊതുവായി കാണപ്പെടുന്ന എല്ലാ ചപലതകളും ദൗർബല്യങ്ങളും അതിലും കാണാനാവും. പലപ്പോഴും മതഗ്രന്ഥങ്ങളോടുള്ള പ്രണയം രൂപം കൊള്ളുന്നത് മരണാനന്തരശമ്പളം ലഭിക്കുമെന്ന വാഗ്ദാനത്തെ ആധാരമാക്കിയാണ്. അസഹനീയമായ ഭൗതികാസക്തിയിൽ നിന്നുരുവം കൊള്ളുന്ന വികലപ്രതീക്ഷകളാണ് പരലോക ചിന്തകൾ. ഗീതാപഠനവും പാരായണവും ശ്രവണവും അത്തരത്തിലുള്ള ഒരു സുകുമാരകലയാണ്. മദ്യമോ മയക്കുമരുന്നോ മതമോ ആകട്ടെ, എല്ലാത്തരം ലഹരികളും അതിന്റെ ഉപഭോക്താക്കളെ ഹരം കൊള്ളിക്കും-ഗീത ചെയ്യുന്നതും മറ്റൊന്നല്ല.\nഏത് ഗ്രന്ഥത്തെയും സമഗ്രമായി പരിഗണിച്ചാണ് ഗുണദോഷങ്ങൾ വിലയിരുത്തേണ്ടത്. രചനയുടെ ചരിത്രപരവും സാംസ്‌കാരികവുമായ പശ്ചാത്തലം പ്രധാനമാണ്. ബങ്കിംചന്ദ്രചാറ്റർജി മുതൽ ഇങ്ങോട്ടുള്ള ആധുനിക വ്യാഖ്യാതാക്കളിൽ നല്ലൊരു പങ്കും ഗീതയെ കർമ്മസുവിശേഷമായി പ്രഖ്യാപിക്കാൻ താൽപര്യപ്പെട്ടവരാണ്. അതുകൊണ്ടുതന്നെ അവരുടെ ഗീത ആദ്യത്തെ നാല് അദ്ധ്യായങ്ങളിലൊതുങ്ങുന്നു. മിക്ക ഗീതാവ്യാഖ്യാനങ്ങളും ഭാഷാക്കസർത്തിലൂടെ ആടിനെ പട്ടിയാക്കി വിശ്വാസിയെ കബളിപ്പിക്കാനുള്ള ശ്രമമാണ്. നമ്മുടെ ദൈവം ഭയങ്കര ദൈവമാണെന്ന് വ്യാഖ്യാതാവ് പറയുമ്പോൾ എന്തും വെട്ടിവിഴുങ്ങി ശീലിച്ചവർക്കത് വിശിഷ്ടഭോജ്യമായി തീരുന്നു.\nബുദ്ധൻ അഹിംസയ്ക്കുവേണ്ടി ജീവിച്ചെങ്കിൽ ഗീത ലക്ഷ്യമിട്ടത് മനുഷ്യക്കുരുതിയാണ്. ബുദ്ധനെ എറിഞ്ഞ കല്ല് എന്ന പേരിന് ഗീത അർഹത നേടുന്നത് അങ്ങനെയാണ്. പണ്ടും രക്തം ഒഴുകുമ്പോഴാണ് ദൈവങ്ങൾക്ക് സന്തോഷം ജനിക്കുന്നത്. ഗീതയിലെ കൃഷ്ണനും വിഭിന്നനല്ല. ഗീത മുന്നോട്ടുവെക്കുന്നതായി പ്രചരിപ്പിക്കപ്പെടുന്ന നിസംഗകർമ്മം സാമാന്യം ഭേദപ്പെട്ട ഒരു മതഫലിതം മാത്രമാണ്. അപ്രായോഗികവും അസാധ്യവും അസംഭവ്യവുമായ ഈ വികല സങ്കൽപ്പത്തെ ഗീത സ്വന്തം നിലയിൽ തന്നെ പരിഹസിക്കുന്നുണ്ട്.\nമറ്റേതൊരു മതകൃതിയെയും പോലെ ആവർത്തനങ്ങളും ആശയക്കുഴപ്പങ്ങളും വൈരുദ്ധ്യങ്ങളുംകൊണ്ട് സമ്പന്നമാണ് ഗീതയും. ആദ്യാവസാനം അതിൽ വൈരുദ്ധ്യമില്ലാതെ നിലകൊള്ളുന്നത് അതിന്റെ സ്ഥായിയായ മാനവികവിരുദ്ധത മാത്രമാണ്. പ്രകടമായ ആഭ്യന്തരവൈരുദ്ധ്യം മൂലം കർമ്മണ്യതയും സന്ന്യാസവും ദ്വൈതവും അദ്വൈതവും ഗീതകൊണ്ടു സാധൂകരിക്കാം. വേദസാഹിത്യം, സ്വർഗ്ഗ-നരകങ്ങൾ എന്നിവയെ ന്യായീകരിക്കാനും ഇകഴ്‌ത്താനും ഗീത സഹായിക്കും. സ്ത്രീകൾക്കെതിരെയും കീഴാളർക്കെതിരെയും അത് സമർത്ഥമായി ഉപയോഗിക്കാം. വർണ്ണവ്യവസ്ഥ അരക്കിട്ടുറപ്പിക്കാൻ നിർമ്മിച്ച ഗീത ജാതിവ്യവസ്ഥയ്‌ക്കെതിരെ രചിക്കപ്പെട്ട ഗ്രന്ഥമാണെന്ന് വേണമെങ്കിലും അവകാശപ്പെടാം! കുലബോധത്തിൽനിന്ന് വർ ണ്ണബോധത്തിലേക്ക് സമൂഹം മാറിയതിന്റെ സൂചന ഗീതയിലുണ്ടെന്നു വാദിക്കുന്നവർ വർണ്ണത്തെ വർഗ്ഗമായി വിലയിരുത്തുന്നു. ഗീതയുടെ തിരക്കഥയിൽ അവസാനം കൃഷ്ണന്റെ കുലവും അർജ്ജുനന്റെ കുലവും നശിക്കുന്നു-ബ്രാഹ്മണനും ക്ഷത്രിയനും അതിജീവിക്കുന്നു!\nമതവിശ്വാസികളെ സംബന്ധിച്ചിടത്തോളം ഗീത ഒരു വിശുദ്ധപശുവായി മാറിയിട്ടുണ്ട്. ഗീതാവിമർശനം മതനിന്ദയോ രാജ്യദ്രോഹമോ ആയി പ്രഖ്യാപിക്കപ്പെട്ടാലും അത്ഭുതമില്ലെന്ന രീതിയിലാണ് മതേതരഭാരതം ജീർണ്ണിക്കുന്നത്. മധ്യപ്രദേശിലെ ബിജെപി. സർക്കാർ ഗീത മദ്രസകളിൽ കുർ-ആനൊപ്പം പഠിപ്പിക്കണമെന്ന തീരുമാനമെടുക്കുകയുണ്ടായി. ഒരു മതഗ്രന്ഥം മറ്റൊരു മതപാഠശാലയിൽ നിർബന്ധമായും പഠിപ്പിക്കണമെന്ന ശാഠ്യം മതേതരതത്വങ്ങളുടെ ലംഘനമാണെന്ന് പ്രത്യേകം പറയേണ്ടതില്ലല്ലോ. സുപ്രീംകോടതി ജഡ്ജിമാർ വരെ ഗീത കുട്ടികൾക്കുള്ളതാണെന്ന രീതിയിൽ മതപ്രചരണം തുടങ്ങിക്കഴിഞ്ഞു.


അതി ജീവനത്തിന്റെ ആശ്വാസം നിറച്ച് 'രഘുനന്ദനന്റെ കൊറോണക്കാല അനുഭവങ്ങൾ'\n‘കൊറോണ എന്നാൽ ഒരിക്കലും ചികിത്സിച്ച് മാറ്റാൻ പറ്റാത്ത അസുഖം അല്ല, മനോനിയന്ത്രണവും മരുന്നും മെഡിക്കൽ സഹായവും കൊണ്ട് വളരെ ലളിതമായി മാറ്റാൻ കഴിയുന്ന ഒന്നാണ്….’ കൊവിഡ് 19 എന്ന മഹാമാരിയെക്കുറിച്ച് ലളിതവും ചിന്തോദ്ദീപകവുമായ ഒരു ചെറുകഥയിലൂടെ ജയപ്രകാശ് പുത്രിക്കോവിൽ നൽകുന്ന സന്ദേശമാണിത്. ‘രഘുനന്ദനന്റെ കൊറോണക്കാല അനുഭവങ്ങൾ’ എന്ന പേരിൽ ജയപ്രകാശ് എഴുതിയ ചെറുകഥ ഈ കെട്ടകാലത്തിന്റെ ഭീതിയ്ക്കിടയിൽ വായനക്കാരന്റെയുള്ളിൽ അതിജീവനത്തിന്റെ ആത്മവിശ്വാസം നിറയ്ക്കുകയാണ്. സരസമായ അവതരണത്തിലൂടെ ഗഹനമായൊരു ജീവിതവീക്ഷണമാണ് ജയപ്രകാശ് തന്റെ ചെറുകഥയിലൂടെ അടയാളപ്പെടുത്തുന്നത്.\nകൊറോണ പിടിപെട്ടാൽ എല്ലാം അവസാനിച്ചു എന്ന ചിന്തവേണ്ട. പ്രതിരോധിക്കാൻ കഴിയുന്നൊരു വ്യാധി മാത്രമാണത്. ആ പ്രതിരോധത്തിൽ വിജയിക്കാൻ ആദ്യം വേണ്ടത്, മനസിന്റെ ധൈര്യമാണ്. തോൽക്കില്ലെന്ന് സ്വയം തീരുമാനിച്ചു കഴിഞ്ഞാൽ, ഈ പോരാട്ടത്തിൽ നിങ്ങളോടൊപ്പം നിൽക്കാൻ സഹായികൾ വരും. ജയപ്രകാശ് പകർന്നു തരുന്ന ആത്മവിശ്വാമാണിത്. കാരണം, ഈ കഥയിലെ രഘുനന്ദൻ ഒരുപക്ഷേ നിങ്ങൾ ആയിരിക്കാം, അതല്ലെങ്കിൽ നിങ്ങളായി മാറാം.\nരഘുനന്ദന്റെ കൊറോണക്കാല അനുഭവങ്ങൾ..\nഏപ്രിൽ 14 ,2020\nഅന്നും പതിവ് പോലെ രഘു നന്ദൻ ഓഫീസിലെത്തി ജോലിയിൽ വ്യാപൃതനായി. കൃത്യം 10 മണി. അതാ മൊബൈൽ ബെല്ലടിക്കുന്നു. വലിയ ഏതോ ഭാരമേറിയ വസ്തു എടുക്കുന്ന പോലെ രഘു മൊബൈൽ ആൻസർ ചെയ് തു. “രഘു…. ഞാനാ സുന്ദർ… സംഭവം പോസിറ്റിവ് ആണ്. ” എന്തോ രാവിലെ മുതൽ പ്രതീക്ഷിച്ചിരുന്ന ഫോൺ വിളി പോലെ ഞാൻ തല കുലുക്കി. പിന്നെ പറഞ്ഞു ടെൻഷൻ അടിക്കേണ്ട എന്ന്. സുന്ദർ കൂടെ അപ്പാർട്ട്മെന്റ് ഇൽ താമസിക്കുന്ന ആളാണ്. അദ്ദേഹത്തിന് കൊറോണ വൈറസ് ബാധിച്ചിരിക്കുന്നു…. ഓഫീസിലെ സഹപ്രവർത്തരുടെ നെഞ്ചിൽ തീ കോരിയിട്ടു ഓഫീസിൽ നിന്നും പടിയിറങ്ങി. പുറത്തിറങ്ങി എന്തുവേണം എന്ന് ആലോചിച്ചു. ഉടനെ ഫോൺ എടുത്തു ബന്ധുവിനെ വിളിച്ചു. കാര്യം അവതരിപ്പിച്ചു. ബന്ധു ജോലി ചെയ്യുന്ന ഹോസ്പിറ്റലിൽ പോകാൻ ധാരണയായി. എന്തായാലും ടെസ്റ്റ് നടത്താം. പോയാൽ പോയി. കിട്ടിയാൽ കിട്ടി എന്ന മട്ടിൽ ഭാര്യയെ വിളിച്ചു കാര്യം പറഞ്ഞു.\nനിരവധി കൊറോണ വൈറസുകളെ എടുത്തു അമ്മാനം ആടിയ പോലെ രഘു പറഞ്ഞു നിർത്തി. ഇതിലൊന്നും കാര്യമില്ല… ഇതൊക്കെ എന്ത്. ഉടനെ ടാക്സി വിളിച്ച് അപ്പാർട്ട്മെൻ്റിൽ എത്തിച്ചേർന്നു. മുൻ ധാരണ പ്രകാരം സുന്ദറിനെ അധികാരികൾ ഐസോലേഷനിലേക് മാറ്റാനുള്ള ചടങ്ങുകളിലെക് കടക്കുകയായിരുന്നു. ഞാൻ വേഗം എൻ്റെ ഡ്രസ്സ് കുറച്ച് എടുത്ത് ബാഗിലിട്ട് പുറത്തേക്ക് ഇറങ്ങി. ഞാൻ സുന്ദർ നോട് പറഞ്ഞു, don’t worry. ഇതൊന്നും കണ്ട് പേടിക്കേണ്ട. എന്നൊക്കെ.ഇതിലപ്പുറം ചാടിക്കടന്നവനാ എന്ന മട്ടിൽ. എന്തോ അങ്ങിനെ ഒക്കെ പറഞ്ഞു പുറത്തിറങ്ങിയപ്പോൾ അദ്ദേഹവുമായി സംസാരിച്ചു. അഹ്ദേഹത്തോടു അധികാരികൾ കൂടെ താമസിക്കുന്ന ആളെ ക്കുറിച്ച് അന്വേഷിച്ചു. പുറത്ത് ഇറങ്ങി എന്താണ് അടുത്ത പ്ലാൻ എന്നൊക്കെ ആലോചിച്ച് നിൽക്കുമ്പോൾ സുന്ദർ വിളിക്കുന്നു. നീ വേഗം ദുബായ് അമേരിക്കൻ ഹോസ്പിറ്റലിൽ പോക്കോ. അവിടെ നിന്നും എന്നെവിളിച്ചു എന്ന് പറഞ്ഞു. ഞാൻ ചാടി ടാക്സി എടുത്ത് അമേരിക്കൻ ഹോസ്പിറ്റലിൽ പോയി. പോകുന്നു വഴി ബന്ധുവിനെ വിളിച്ച് കാര്യം പറഞ്ഞു. എവിടെയെങ്കിലും പോയി ടെസ്റ്റ് ചെയ്യാൻ പറഞ്ഞു.\nടാക്സിയിൽ കയറിയപ്പോൾ സ്വതവേ കൂടെ ഉണ്ടായിരുന്ന ചുമ അതിന്റെ പാരമ്യത്തിൽ എത്തിച്ചേരുവാനുള്ള ഒരു തത്രപ്പാടിൽ ആയിരുന്നു. ഉണ്ണിക്കണ്ണനെ ഉലക്കയിൽ കെട്ടിയിട്ട പോലെ ഞാൻ ചുമയെ അവിടെ അങ്ങ് കെട്ടിയിട്ടു. ഇല്ലെങ്കിൽ എന്നെ ടാക്സിയിൽ നിന്നും ഇറക്കി വിട്ടാലോ എന്ന ചിന്ത…..\nസമയം ഉച്ചയോടടുക്കുന്നു. വേഗം ഹോസ്പിറ്റലിൽ എത്തി കൊറോണ ടെസ്റ്റ് നടത്തണം എന്ന് പറഞ്ഞു. ചുമ നിയന്ത്രിച്ച് വച്ചതിനാൽ ആണെന്ന് തോന്നുന്നു… ബാണാ സുര ഡാം തുറന്നു വിട്ടപോലെ ചുമ അതിന്റെ പാരമ്യത്തിലേക്ക് കുതിച്ച് കടന്നു. വളരെ സൈലന്റ് ആയിരുന്ന ഹോസ്പിറ്റലിൽ പെട്ടെന്ന് എല്ലാവരും വന്നു എത്തി നോക്കി. ആരാ ഇങ്ങിനെ അമറുന്നതു… നേഴ്സ്മാരുടെ മുഖം കണ്ടപ്പോൾ മനസ്സിലായി. കടുപ്പം തന്നെ ചുമ… സാമ്പിൾ കൊടുത്ത് തിരിച്ച് അപ്പാർട്ട്മെൻ്റിലേക്ക് പോയി.\nതിരിച്ച് ചെന്നപ്പോൾ ഒറ്റക്കാണല്ലോ…. ഇതെല്ലാം കൊറേ കണ്ടതാ എന്ന മട്ടിൽ ഭക്ഷണം കഴിക്കാനും ഒക്കെ തുടങ്ങി. ഭാര്യയെ വിവരം വിളിച്ച് പറഞ്ഞ് ഒന്ന് മയങ്ങാൻ കിടന്നു. ഉടനെ അതാ മൊബൈൽ ചറപറാ എന്ന് ബെല്ലടിക്കുന്നു. ഓഫീസിൽ നിന്നാണ്. എല്ലാവർക്കും ടെൻഷൻ. ഞാൻ എങ്ങാനും പോസിറ്റിവ് ആകുമോ? ഞാൻ പറഞ്ഞു ഒന്നും പേടിക്കണ്ട. എനിക്ക് റിസൽട്ട് നെഗറ്റീവ് തന്നെ…. ഏത്? റിസൽറ്റ് ഉണ്ടാക്കുന്നത് ഞാൻ ആണ് എന്ന മട്ടിൽ എല്ലാവരെയും സമാധാനിപ്പിച്ചു.\nദിവസം ഒന്ന് കടന്നു പോയി. പിറ്റെ ദിവസം ആയപ്പോഴേക്കും അതാ ചില വ്യത്യാസങ്ങൾ പ്രകടമായി തുടങ്ങി. അഫ നേയും ചെറിയമ്മയെയും നേരത്തേ വിവരം അറിയിച്ചതിനാൽ ചെറിയമ്മ ഇടക്കിടക്ക് വിളിച്ച് അന്വേഷിച്ച് കൊണ്ടേ ഇരുന്നു.. പിന്നെ നേരത്തെ ഞാൻ പറഞ്ഞ ബന്ധുവിന് ഒരു സ്വൈര്യവും കൊടുത്തിട്ടില്ല.\nദിവസം രണ്ടിൽ നിന്നും മൂന്നിലേക് കടന്നപ്പോഴേക്കും രഘു വിന് ഏതാണ്ട് ലക്ഷണങ്ങൾ പ്രകടമായി തുടങ്ങിയിരുന്നു. ഭാര്യയെ, അനിയനെ, അമ്മയെ ഒക്കെ വിളിച്ച് കാര്യം പറഞ്ഞു. ഇത് സംഭവം കൊറോണ എന്നെയും പിടി കൂടിയിരിക്കുന്നു…\nപിന്നെ പല കൊറോണ വൈറസ് നെയും എടുത്ത് കൈകാര്യം ചെയ്തവൻ എന്ന നിലയിൽ രഘു അങ്ങ് നിന്നു.മാനസികമായി തയ്യാറെടുത്തു. പോസിറ്റിവ് ആണ്. ഇത്രയും ആയാപ്പോളേക്കും രഘു നിന്ന നിൽപ്പിൽ കർണന്നായി മാറിയിരുന്നു. എവിടെയാ കൊറോണ ഇങ്ങോട്ട് വാ എന്ന മട്ടിൽ. ആരെയും എന്തും തകർക്കും എന്ന ഭാവത്തിൽ….\nസായാഹനം ആയപ്പോഴേക്കും പനി , ചുമ എന്നിവ അതിന്റെ പാരമ്യത്തിൽ എത്തിയിരുന്നു. പതിവ് പോലെ, ബന്ധുവിനെ വിളിച്ച് പറഞ്ഞു. എനിക്ക്.വയ്യാ…. ഹോസ്പിറ്റലിലെ എമർജൻസിയിലേക്ക് പോ… അവർ പറഞ്ഞു. ഉടനെ പോകാൻ റെഡി ആയി. അതാ മൊബൈൽ ചിലക്കുന്നു. ഫോൺ എടുത്തു. മറു തലക്കൽ അമേരിക്കൻ ഹോസ്പിറ്റലിൽ നിന്നാണ്. രഘു താങ്കളുടെ റിസൾട്ട് പോസിറ്റിവ് ആണ്. ഡിഗ്രി റിസൽറ്റ് വിളിച്ച് പറഞ്ഞ പോലെ . ഇപ്പോ എങ്ങിനെ ഉണ്ട്? ഞാൻ അവരുടെ റിസൾട്ട് വരുന്നതിനു മുൻപേ എന്റെ റിസൾട്ട് പോസിറ്റിവ് ആക്കിയവനാ…. എന്തായാലും… ഞാൻ പറഞ്ഞു\nഎനിക്ക് വയ്യ … തീരെ….. അപ്പോ ഇനി എന്ത് എന്ന മട്ടിൽ ചോദ്യം… എന്നെ ഹോസ്പിറ്റലിലേക്ക് കൊണ്ട് പോകൂ എന്ന് അഭ്യർഥിച്ച് ആംബുലൻസ് വരുന്നതും നോക്കി ഇരുന്നു. സമയം അതിക്രമിക്കുന്നു എന്ന് മനസ്സിലായപ്പോൾ ബന്ധു ആംബുലൻസ് അധികാരികളെ വിളിച്ച് ഉടനെ ഒരെണ്ണം അയക്കാൻ അഭ്യർത്ഥിച്ചു.\nഎന്റെ അവസ്ഥ കുറച്ച് മോശം ആയി തുടങ്ങിയിരുന്നു…. ഹോസ്പിറ്റലിലേക്ക് പോകാൻ തയ്യാറായി നിന്നതിനാൽ ഭക്ഷണം ഉണ്ടായിരുന്നത് മുഴുവൻ കളഞ്ഞു എല്ലാ പാത്രങ്ങളും വൃത്തിയായി കഴുകി വച്ചു. വിശപ്പ് കൊല വിളി തുടങ്ങി. ഉടനെ സഹപ്രവർത്തകൻ ബിജു വിനെ വിളിച്ച് ദോശ തരുമോ എന്ന് ചോദിച്ചു. ഇതാ എത്തി എന്ന മറുപടി വന്നു അൽപ സമയം കടന്നു പോയി. ഉടനെ മൊബൈൽ ബെല്ലടിച്ചു. Rakhu , where are you now? ഞാൻ താമസ സ്ഥലം പറഞ്ഞ് കൊടുത്തു. ആംബുലൻസ് ആണ്. താഴേയ്ക്ക് എത്താൻ പറഞ്ഞു ഉടനെ ബാഗുമെടുത്ത് താഴേയ്ക്ക് കുതിച്ചു.\nതാഴെ എത്തിയ സമയം അതി ഗംഭീരം… എല്ലാ ആരോഗ്യ പ്രവർത്തകർക്കും അഭിവാദനം അർപ്പിക്കുന്ന സമയം എല്ലാവരും ബാൽക്കണിയിൽ നിൽപ്പുണ്ട്. എന്നെ കണ്ടതും ആംബുലൻസ് അധികാരികൾ മാറി ഒരു സ്ഥലത്ത് നിൽക്കു വാൻ പറഞ്ഞു. കാര്യങ്ങൾ ചോദിച്ചറിഞ്ഞു. കുറച്ച് മെഡിസിൻ തരാം. വേറെ ആംബുലൻസ് വരും. എന്നിട്ട്\nഹോസ്പിറ്റലിലേക്ക് കൊണ്ട് പോക്കൊളും. അവർ പറഞ്ഞു. പാവം ബിജു ദോശയും ചമ്മന്തിയും കൊണ്ട് വന്നു താഴെ നിന്നു. ഒരു വലിയ രോഗിയെ പോലെ നിൽപ്പാണ് ഞാൻ. അതാ വേറെ ഒരു ആംബുലൻസ് വരുന്നു. കൂടെ ഒരു പൊലീസ് ജീപ്പും. ആകെ കൺഫ്യൂഷൻ…. ഒരു രോഗി. രണ്ടു ആംബുലൻസ് , പോലീസ്.. ആകെ ജഗ പോക. ബിൽഡിങ്ങുകളിൽ നോക്കി നിന്നവർക്ക് എല്ലാം ആകെ വൈഷമ്യം… ഇത്രയധികം പ്രശ്നമോ …. ചേട്ടാ. എന്താ. ? brother what happend ? പലരും ഉറക്കെ വിളിക്കാൻ തുടങ്ങി.ആരെയും ശ്രദ്ധിച്ചില്ല.\nവൈകാതെ രഘു വിനെയും കൊണ്ട് ആംബുലൻസ് ഹോസ്പിറ്റലിലേക്ക് തിരിച്ചു . പോകുന്ന വഴി ചുമ അങ്ങ് വിളയാട്ടം തുടങ്ങിയിരുന്നു….\nആശുപത്രി എത്തി. അതാ ഒരു മാലാഖ ഇറങ്ങി വരുന്നു… വരൂ… കൂടെ പോയി. എല്ലാ അതി നൂതന സൗകര്യങ്ങളും ഉള്ള ഒരു ഒരു വിശാലമായ റൂമിലേക്ക് എന്നെ ആക്കി അവർ വേഗം കതകടച്ചു ഓടിപ്പോയി. ഞാൻ നോക്കിയപ്പോൾ റൂം ഒക്കെ കൊള്ളാം. സ്മാർട്ട് ടിവി ആണ്. സമാധാനം ആയി. പിന്നെ ഭക്ഷണം കഴിച്ചില്ല എങ്കിലും വിശപ്പ് മാറും എന്ന മട്ടിൽ wifi password തപ്പി. ഹൊ സമാധാനം ആയി. കൊറോണ ഒക്കെ പറന്നു പോയ പോലെ…. ചാടി കട്ടിലിൽ കേറി കിടന്നു.\nമലയാളി നഴ്സ് ആണ്. സമാധാനം…. ബ്ലഡ് എടുക്കുന്നു.. സാമ്പിൾ എടുക്കുന്നു…. പനി കൂടുന്നു…. ഒരു സാൻഡ്വിച്ച് കഴിച്ച് വിശപ്പിനെ ഒതുക്കി നിർത്തി കിടന്നു. പിറ്റേന്ന് രാവിലെ തന്നെ എണീറ്റ് കുളിയൊക്കെ കഴിഞ്ഞപ്പോൾ ബ്രേക്ക് ഫാസ്റ്റ് വന്നു. American Hospital അല്ലേ… ഇഡലിയും ദോശയും വടയും ഒക്കെ പ്രതീക്ഷിച്ചിരുന്ന രഘു വിന്റെ മുൻപിലേക്ക്.അതാ വരുന്നു. എന്തോ ഉണക്ക bread… അയ്യയ്യേ ഇതെന്ത് ഹോസ്പിറ്റൽ ? ടിപ്പിക്കൽ ഭക്ഷണപ്രിയൻ ആയതു കൊണ്ട് ഒന്നും കഴിക്കാൻ പറ്റിയില്ല. പിന്നീട് സാധാരണ ടെസ്‌ട്ടുകൾ എല്ലാം തുടങ്ങി. നഴ്സ് മലയാളി ആണ്. ഭയങ്കര സമാധാനം… ഹൊ ഇടക്കിടക്ക് മാലാഖമാർ പ്രത്യക്ഷപ്പെടും… എന്നോട് ചോദിക്കും ഓകെ അല്ലേ ചേട്ടാ എന്നു. അത് കേൾക്കുമ്പോൾ ഹോ പിന്നെ ചുറ്റും നടക്കുന്നതൊന്നും ഒരു പ്രശ്നമല്ല എന്നു് തോന്നിപ്പോകും..….\nഎക്സറേ എടുത്തപ്പോൾ ഓകെ ആണ്. എന്നാലും ചുമ കൂടിയപ്പോൾ അവർക് സംശയം തോന്നി സിടി സ്കാൻ ചെയ്തു. പിന്നെ ഞാൻ ഒന്നും അറിഞ്ഞില്ല. ഡോക്ടർ വന്ന് പറഞ്ഞു . കടുപ്പത്തിൽ മരുന്ന് കഴിക്കണം. എന്നാലേ അസുഖം മാറുകയുള്ളൂ…അതിനെന്താ? മരുന്നല്ലെ… നോ പ്രോബ്ലം. ഞാൻ എത്ര വേണമെങ്കിലും കഴിച്ചോളാം. ഡോക്ടർ ഞെട്ടിക്കാണും… ഇവൻ ഏതോ ഭയങ്കരൻ എന്ന മട്ടിൽ ആണല്ലോ… അങ്ങിനെ ആയിരുന്നു എന്റെ ഉത്തരം. വെള്ളപ്പൊക്ക സമയത്ത് കേരളത്തിലെ ഡാം എല്ലാം തുറന്നു വിട്ട പോലെ ആയിരുന്നു എന്റെ അവസ്ഥ…. എന്നാലും കട്ടക്ക് നിക്കാൻ ഞാൻ തീരുമാനിച്ചു. മരുന്നുകൾ വന്നു. ഞെട്ടിപ്പോയി… സമ്മത പത്രം ഒക്കെ നേരത്തേ ഒപ്പിട്ടു കൊടുത്തിരുന്നു… ഞാൻ കരുതി മരുന്നല്ലെ….. കിട്ടിയപ്പോൾ വളരെയധികം എണ്ണം ടാബ്‌ലറ്റ്.. അതും വലിയ അളവിൽ. ഞാൻ നഴ്സിനോട് ചോദിച്ചു. രാവിലെ മുതൽ വൈകീട്ട് വരെ ഇടക്കിടക്ക് കഴിക്കണോ?? Stupid.. ഇപ്പോ കഴിക്കണം എന്ന് കേട്ടപ്പോൾ ഞാൻ ഞെട്ടിപ്പോയി കുട്ടിമാമാ…..\nഅവിടെയും ഇതൊക്കെ എന്ത് എന്ന മട്ടിൽ എല്ലാഗുളികകളും എടുത്ത് വിഴുങ്ങി. പോയി കിടന്നു. കുറച്ച് കഴിഞ്ഞപ്പോൾ തന്നെ ആവേശത്തിന്റെ അലയടികൾ വന്നു തുടങ്ങിയിരുന്നു… എന്തായാലും അസുഖം മാറണം. വേറെ വഴിയില്ല…കൂട്ടുകാരനെ വിളിച്ച് പറഞ്ഞു… ഒന്ന് പോടാ… മര്യാദക്ക് മരുന്ന് മുഴുവൻ കഴിക്ക് അസുഖം മാറട്ടെ. അവൻ മരുന്നിന്റെ കണക്ക് എടുക്കുന്നു…. തെറി കേട്ടപ്പോൾ സമാധാനം ആയി. പിന്നെ ബന്ധുവിനെ വിളിച്ച് ശല്യം തൊടങ്ങി. ബന്ധു എല്ലാ ദിവസവും നഴ്സ്മാരെ വിളിച്ച് കയ്യും കാലും പിടിച്ച് റിപ്പോർട്ടുകളെക്കുറിച്ച് നഴ്സിനോട് ചോദിച്ചു കൊണ്ടിരുന്നു.\nദിവസം3ആയപ്പോഴേക്കും ന്യൂമോണിയ കഠിനമായിരുന്നു. ഞാൻ അറിഞ്ഞില്ല. മരുന്നിൻ്റെ സൈഡ് എഫക്ട്. കുറച്ചു മറവി പോലെ. ഭക്ഷണം ഒരു വില്ലൻ ആയിരുന്നു.\nഎന്തായാലുo സംഭവം വന്നു. ഇനി മാറണം രക്ഷയില്ല. അല്ലെങ്കിൽ ഹോസ്പിറ്റലിൽ നിന്നും ചാടി പോകാമായിരുന്നു.\nവിടില്ല എന്ന മട്ടിൽ കൊറോണ രഘുവിനെ ചെറുതായി പിടിമുറുക്കി. ഉള്ളിൽ പേടിയൊക്കെ ഉണ്ട്. പിന്നെ എല്ലാവരും കൂടെ അങ്ങ് പൊക്കിയപ്പോൾ ഒരു സുഖം…\nകൊറോണ വൈറസിനെ എടുത്ത് അമ്മാനം ആടിയവൻ എന്ന മട്ടിൽ ഭാര്യയോട് സംസാരിക്കുന്നു. എന്നിരുന്നാലും സംസാരിക്കാൻ ചുമ സമ്മതിക്കില്ല. കരാട്ടെ പഠിക്കുന്നവർ കട്ടാസ് വച്ച് ബ്ലോക്ക് ചെയ്യുന്ന പോലെ….\nപോകുന്ന പോലെ പോകട്ടെ . രഘു വിട്ടുകൊടുത്തില്ല….4ദിവസം കഴിഞ്ഞപ്പോൾ സാഹചര്യം മാറി. Lungs ന് പ്രശ്നമായി. ചുമ കൂടുതലും… ശ്വാസം എടുക്കുവാൻ ബുദ്ധിമുട്ടും… ഏത് സാഹചര്യത്തെയും എടുത്ത് അമ്മാനം ആടും എന്നൊക്കെ തോന്നിയ ആവേശം ചോർന്നൊലിക്കുവാൻ തുടങ്ങി.ഓക്സിജൻ്റെ അളവ് കുറഞ്ഞു തുടങ്ങി. ആധി കുറേശ്ശെ കേറി… കണ്ടപ്പോൾ 75-76 ശതമാനം എന്ന അളവിൽ…. കുറച്ച് നല്ലോണം കുറവാണ്. ഓക്സിജൻ മാസ്ക് ഇടാം. നഴ്സ് പറഞ്ഞു. ഞാൻ ചോദിച്ചു എന്തിനാ… എനിക്ക് കാര്യങ്ങൾ അറിയണം… എവിടെ.. ഒന്നും ആരും പറഞ്ഞില്ല… ഉടനെ വിളിച്ചു കൂട്ടുകാരനെ. ബന്ധുവിനെ . പറ്റാവുന്ന എല്ലാവരെയും…. എന്നെ കൊല്ലാൻ കൊണ്ട് പോകുന്നേ എന്ന മട്ടിൽ ഞാൻ മാറി മാറി മെസ്സേജ് അയച്ചു കൊണ്ട് ഇരുന്നു. സത്യം പറഞ്ഞാൽ പിടിച്ച് നിന്നതോക്കെ വെറുതെ ആകുമോ എന്ന പേടി…. ജീവിതം കൈ വിടുമോ എന്നൊക്കെ ഒരു ഭയം. ജീവിത സാഹചര്യത്തിൽ അടുത്ത കാലത്തായി അഭി മുഖീകരിച്ച ദുരന്തത്തെ യും ഓർത്തു പോയി. ഹൊ കടുപ്പം…എന്താകും എന്നൊക്കെ ആലോചിച്ച് കാട് കയറി പോയി. ഉറക്കം പിന്നെ ഫ്ലൈറ്റ് കേറി എങ്ങോട്ടോ പോയതിനാൽ ആ ടെൻഷൻ ഇല്ല… ഉറങ്ങാൻ നിക്കണ്ട. പിന്നെ വളരെ അധികം സൗകര്യം കൂടിയ ബെഡ് ആയതു കൊണ്ടാണ് എന്ന് തോന്നുന്നു… ഉറക്കം വരാതെ ഇരിപ്പായിരുന്നു. ഭക്ഷണം ഇല്ലെങ്കിലും wifi ഉണ്ടെങ്കിൽ നന്നായി എന്ന് നേരത്തേ പറഞ്ഞില്ലേ.. ഇപ്പോഴാണ് അത് ജീവിതത്തിൽ ശരിക്കും കണ്ടത്. വൈഫൈ…. ഡേറ്റാ ഉണ്ട്. എന്നാലും ഒരു വീഡിയോ രണ്ടു വീഡിയോ പോട്ടെ അഞ്ച് വീഡിയോ അതിൽ കൂടുതൽ എങ്ങിനെ…. എന്നാലും വൈഫൈ എനിക്ക് വലിയ സഹായം ആയി അവിടെ അവതരിച്ചു. ഹൊ ആശ്വാസം…. പിന്നെ ഞാൻ ചില നേരമ്പോക്കുകൾ ആലോചിച്ച്… ജീവിത തിൻെറ അങ്ങേ തലക്കൽ വരെ ഒന്ന് മനസ്സിലൂടെ യാത്ര. നടത്തി… വിഡ്ഢിത്തം… ശുദ്ധ വിഡ്ഢിത്തം… ഇത് കൊറോണ ആണ് ഹേയ് കൊറോണ…. ഞാൻ മനസ്സിനോട് പറഞ്ഞു. കൊറോണ എനാൽ മഹാ വ്യാധി അല്ല എന്ന് വ്യക്തമായി ഞാൻ എന്നെ convince ചെയ്തിരുന്നതാണ്. എന്നിട്ടും ആവശ്യമില്ലാത്ത കാര്യങ്ങൾ ആലോചിക്കുന്നു. പൊട്ടൻ…എ ന്തോക്കെയോ ആലോച്ചിച്ച് കിടന്നു. എന്തോ മരുന്നിന്റെ ക്ഷീണമോ ഭക്ഷണം പിടിക്കത്തത്തും ഒക്കെ കൂടെ ഉറങ്ങിപ്പോയി.\nപിന്നെ ദിവസം. ഒരു ഉഷാർ…. നഴ്സ് മാർ വരുമ്പോൾ ഒക്കെ ചോദിക്കും നാട്ടിൽ എവിടെയാ…. കുടുംബം എവിടെയാ…. സത്യത്തിൽ അവരുടെ കാര്യങ്ങൾ അറിഞ്ഞു വരുമ്പോൾ നമുക്ക് എല്ലാം വിഷമം കൂടുകയെ ഉള്ളൂ. മിക്കവാറും പേർ കുടുംബത്തോടെ … ചെറിയ കുഞ്ഞുങ്ങൾ…. കേട്ടപ്പോൾ തല തരിച്ച് പോയി… നൈറ്റ് ഡ്യൂട്ടി ഒക്കെ കഴിഞ്ഞ് പോകുന്ന അവരുടെ അവസ്ഥ ആലോചിച്ച്….\nചേട്ടാ…. ഞങ്ങൾക്ക് വരില്ലായിരിക്കും എന്ന വിശ്വാസം അത്രേ ഉള്ളൂ… ഒരു നഴ്സ് പറഞ്ഞു. എനിക്ക് ആത്മ വിശ്വാസം അത്ര മേൽ അവർ തന്നിരുന്നു… ദൈവം നേരിട്ട് മാലാഖ മാരെ സൃഷ്ടിച്ച പോലെ… ഞാൻ കാണുമ്പോൾ എല്ലാം എനിക്ക് അവർ ദൈവത്തിനു തുല്യം… പണ്ടേ നഴ്സ് മാരെ ഒരു അതുഭുതം പോലെ ആണ് എനിക്ക്. എങ്ങിനെ സാധിക്കുന്നു ഇതെല്ലാം എന്ന മട്ടിൽ….\nഎന്തായാലും ചുരുക്കത്തിൽ രഘുവിൻ്റെ അവസാന ടെസ്റ്റുകൾ നെഗറ്റീവ് ആയി. രഘു ഇന്ന് 17 ദിവസത്തെ ആശുപത്രി വാസത്തിനു ശേഷം ഡിസ്ചാർജ് ചെയ്യപ്പെട്ടു. വീട്ടിലെത്തി.\nഡോകടർ പറഞ്ഞ പഥ്യങ്ങൾ തുടർന്ന് ആരോഗ്യം പുഷ്ഠിപെടുത്തുവൻ ശ്രമിക്കുന്നു….\nചുരുക്കം പറഞാൽ രഘു അത്ര സ്ട്രോങ്ങ് അല്ല, എങ്കിലും, വരുന്നത് വരട്ടെ എന്ന മനോഭാവം കുറേയധികം അയാൾക്ക് മാനസികമായി ശക്തി നേടിക്കൊടുത്തു. ഒരു പക്ഷെ അതും ഒരു സഹായം ആയിക്കാണും… ഹോസ്പിറ്റലിൽ നിന്നും വേഗം ഡിസ്ചാർജ് ആയി\nകൂടാതെ ദുബായ് ഹെൽത്ത് അതോറിറ്റി അധികൃതർ വളരെ കൃത്യ സമയത്ത് തന്നെ ഹോസ്പിറ്റലിലേക്ക് രഘുവിനെ മാറ്റുവാൻ കാണിച്ച ആ സന്മനസ്സ് തീർച്ചയായും അഭിനന്ദനാർഹം തന്നെ. ഇതുപോലെ കൃത്യതയാർന്ന പഴുതടച്ച ചികിൽസ ഒന്ന് കൊണ്ട് കൂടെ രഘുവിന്റെ ജീവിതം പഴയ പടിയിലേക് വരുവാൻ സാധിച്ചു. ദുബായ് അമേരിക്കൻ ഹോസ്പിറ്റലിലെ എല്ലാ സ്റ്റാഫ് അംഗങ്ങളും ഡോക്ടർ മാരും തന്ന പകരം വെക്കാൻ ഇല്ലാത്ത സ്നേഹം ജീവൻ ഉള്ളിടത്തോളം കാലം രഘുവിന് മറക്കുവാൻ സാധിക്കുകയില്ല.\nകൊറോണ എന്നാൽ ഒരിക്കലും ചികിത്സിച്ച് മാറ്റാൻ പറ്റാത്ത അസുഖം അല്ല.. മനോ നിയന്ത്രണവും മരുന്നും മെഡിക്കൽ സഹായവും കൊണ്ട് വളരെ ലളിതമായി മാറ്റാൻ കഴിയുന്ന ഒന്നാണ്….\nപിന്നെ ദൈവം കൂടെ തുണ…


മൂന്ന് നക്ഷത്രങ്ങളില്ല; അന്തിമ പോരാട്ടത്തിന് മുമ്പ് റയലിന് കനത്ത\nമൂന്ന് നക്ഷത്രങ്ങളില്ല; അന്തിമ പോരാട്ടത്തിന് മുമ്പ് റയലിന് കനത്ത തിരിച്ചടി\nമാഡ്രിഡ്: ലാലീഗയില് കിരീടം തിരിച്ചുപിടിക്കാന് നിര്‍ണ്ണായക മത്സരങ്ങള്‍ക്കിറങ്ങുന്ന റയല് മാഡ്രിഡിന് കനത്ത തിരിച്ചടി. സെല്‍റ്റ വിഗോയ്‌ക്കെതിരെയുളള മത്സരത്തില് പ്രധാന മൂന്ന് താരങ്ങളെ റയലിന് കളിപ്പിക്കാനാകില്ല. ഗാരെത് ബെയ്ല്, ഡാനി കര്‍വാഞ്ചല്, നാച്ചോ എന്നിവരാണ് പുറത്തിരിക്കേണ്ടിവരുക.\nഗരത് ബെയ്ല് ഡാനി കര്‍വാഞ്ചലും പരിക്ക് മൂലം ആണ് പുറത്തിരിക്കുന്നതെങ്കില് നാച്ചോയ്ക്ക് തിരിച്ചടിയായത് സസ്‌പെന്‍ഷനാണ്. ലാലിഗയിലെ ഈ സീസണില് അഞ്ച് മഞ്ഞക്കാര്‍ഡ് കണ്ടതാണ് നാച്ചോയ്ക്ക് തിരിച്ചടിയായത്. സെവിയ്യക്കെതിരായ മത്സരത്തിലും നാച്ചോയ്ക്ക് മഞ്ഞക്കാര്‍ഡ് കണ്ടിരുന്നു. റയലിന്റെ ഏറ്റവും പ്രധാനപ്പെട്ട പ്രതിരോധ താരങ്ങളില് ഒരാള് കൂടിയാണ് നാച്ചോ. നാച്ചോയ്‌ക്കെതിരായ വിലക്കിനെതിരെ റയല് അധികൃതര് അപ്പീല് നല്‍കിയിട്ടുണ്ട്.\nഗാരത് ബെയ്‌ലും ഡാനി കര്‍വാഞ്ചലും പരിക്കിന്റെ പിടിയിലാണ്. പിന്‍തുട ഞരമ്പിനാണ് ഇരുവര്‍ക്കും പരിക്കേറ്റത്. ചാമ്പ്യന്‍സ് ലീഗ് ഫൈനലില് ബെയ്ല് തിരിച്ചെത്തുമെന്നാണ് സിദാനും കൂട്ടരുടേയും പ്രതീക്ഷ.\nലാലിഗയില് കിരീടത്തിനായി റയല് മരണപ്പോരാട്ടമാണ് നടത്തുന്നത്. റയലിന് ബാക്കിയുള്ള രണ്ട് എവേ മത്സരങ്ങള് ജയിച്ചാല് ടീമിന് കിരീടം ്‌സ്വന്തമാക്കാം. 18ന് സെല്‍റ്റ വിഗോയും 21ന് മലാഗയും ആണ് റയലിന്റെ എതിരാളികള്. സെല്‍റ്റയെ തോല്‍പിച്ചാല്‍തന്നെ കിരീടത്തിലേക്ക് പകുതി ദൂരം പിന്നിട്ടുകഴിഞ്ഞു. അങ്ങനെയെങ്കില് 37 കളിയില് 90 പോയന്റുമായാവും റയല് സൂപ്പര് സണ്‍ഡേയില് ബൂട്ടുകെട്ടുക. മലാഗക്കെതിരെ തോല്‍ക്കാതിരുന്നാല് ബാഴ്‌സയുടെ ഫലം കാത്തിരിക്കാതെ റയലിന് കിരീടമണിയാം.\n12ാം ചാമ്പ്യന്‍സ് ലീഗ് കിരീടം കാത്തിരിക്കുന്ന സാന്റിയാഗോയിലേക്ക് നാലുവര്‍ഷത്തെ ഇടവേളക്കു ശേഷമാകും ലാ ലിഗ കിരീടം വിരുന്നെത്തുക.\nഅതെസമയം ബാഴ്‌സലോണക്ക് ബാക്കിയുള്ളത് ഒരു കളി മാത്രമാണ്. 21ന് സൂപ്പര് സണ്‍ഡേയില് സ്വന്തം ഗ്രൗണ്ടില് െഎബറിനെതിരെ ജയിച്ചാല് മാത്രം പോരാ, ഒരു കളിയില് റയലിന്റെ തോല്‍വിക്കായി പ്രാര്‍ഥിക്കുകയും വേണം. റയല് തോറ്റില്ലെങ്കില് ബാഴ്‌സക്ക് ഹാട്രിക് ലാ ലിഗ കിരീടമോഹം പൊലിഞ്ഞു.


കെ ടി അദീബ് മന്ത്രി ജലീലിന്റെ ബന്ധുവായത് അധിക യോഗ്യതയാണ് : അഡ്വ :ജയശങ്കർ. – malayalam daily\nകൊച്ചി: ന്യൂനപക്ഷ വികസന ധനകാര്യ കോര്‍പ്പറേഷനില് ജനറല് മാനേജര് മന്ത്രിയുടെ ബന്ധുവായത് അയോഗ്യതയല്ല മറിച്ച് അധിക യോഗ്യതയാണെന്ന് അഡ്വ. ജയശങ്കര്. കഴിവും കാര്യപ്രാപ്തിയും പ്രതിബദ്ധതയുമുളള ഒരാളെയും ഓപ്പണ് മാര്‍ക്കറ്റില് കിട്ടാതെ, സൗത്ത് ഇന്ത്യന് ബാങ്കില് നിന്ന് അദീബിനെ ഡെപ്യൂട്ടേഷനില് കൊണ്ടുവന്നതാണ്. അതില് ക്രമവിരുദ്ധമായി ഒന്നുമില്ലെന്നും ഫെയ്‌സ്ബുക്ക് പോസ്റ്റിലൂടെ ജയശങ്കര് പരിഹസിക്കുന്നു\nഗുജറാത്ത് ഫണ്ടു പിരിവില് അഴിമതി ആരോപിച്ചു മുസ്ലിംലീഗ് വിട്ടയാളാണ് ജനാബ് കെടി ജലീല്. പിന്നീട് അദ്ദേഹം മാര്‍ക്‌സിസ്റ്റ് സഹയാത്രികനും ജനനായകന്റെ മന:സാക്ഷി സൂക്ഷിപ്പുകാരനുമായി. കുറ്റിപ്പുറത്തെ ചെമ്മണ്ണില് ചെങ്കൊടി പാറിച്ച് നിയമസഭാംഗമായി. പിന്നീട് മന്ത്രിയായി.\nഅഴിമതിയില്ല, ധൂര്‍ത്തില്ല. കളളവുമില്ല ചതിയുമില്ല, എള്ളോളമില്ല സ്വജനപക്ഷപാതം. സംശുദ്ധമായ പ്രതിച്ഛായ, സുതാര്യ സുന്ദരമായ ഭരണം.\nന്യൂനപക്ഷ വികസന ധനകാര്യ കോര്‍പ്പറേഷന് ജനറല് മാനേജരെ നിയമിച്ചതിലുമില്ല അഴിമതി. കഴിവും കാര്യപ്രാപ്തിയും പ്രതിബദ്ധതയുമുളള ഒരാളെയും ഓപ്പണ് മാര്‍ക്കറ്റില് കിട്ടാതെ, സൗത്ത് ഇന്ത്യന് ബാങ്കില് നിന്ന് അദീബിനെ ഡെപ്യൂട്ടേഷനില് കൊണ്ടുവന്നതാണ്. അതില് ക്രമവിരുദ്ധമായി ഒന്നുമില്ല.\nജനറല് മാനേജര്‍ക്ക് എംബിഎ വേണം എന്ന് നിഷ്‌കര്‍ഷിച്ചത് യുഡിഎഫ് സര്‍ക്കാരാണ്. ഈ സര്‍ക്കാരിനും മന്ത്രിക്കും അത് ബാധകമല്ല. ജനറല് മാനേജറാകാന് ജനപിന്തുണയും പ്രതിബദ്ധതയുമാണ് വേണ്ടത്. മന്ത്രിയുടെ ബന്ധുവായത് അയോഗ്യതയല്ല, അധിക യോഗ്യതയാണ്.\nബന്ധുനിയമന വിവാദം ഉയര്‍ന്ന ഉടനെ രാജിവെക്കാന് ജയരാജനല്ല ജലീല്. അദ്ദേഹത്തിന്റെ കൈകള് ശുദ്ധമാണ്. രാജിവെക്കില്ല\n‘തെരുവിൻറെ പ്രതിരോധം’പ്രചരണ ജാഥക്ക് കിഴക്കെ നടയിൽ സ്വീകരണം നൽകി.


റെയിൽവേ ഉദ്യോഗസ്ഥൻ ചമഞ്ഞ് 48 ലക്ഷം തട്ടിയയാൾ പിടിയിൽ | man arrested for cheating by deceit 48 lakh rupees as railway officer\nറെയിൽവേ ഉദ്യോഗസ്ഥൻ ചമഞ്ഞ് 48 ലക്ഷം തട്ടിയയാൾ പിടിയിൽ\nMar 4, 2019, 01:00 PM IST\nദക്ഷിണ റെയിൽ വെയിൽ സേഫ്‌റ്റി കൗൺസിൽ ഉദ്യോഗസ്ഥനെന്ന് നടിച്ചായിരുന്നു ഉദ്യോഗാർഥികളിൽ നിന്ന് പണം തട്ടിയെടുത്തത്.\nകോയമ്പത്തൂർ: റെയിൽവേ ഉദ്യോഗസ്ഥൻ ചമഞ്ഞ് വിദ്യാർഥികളിൽനിന്ന് 48 ലക്ഷം രൂപ തട്ടിയെടുത്ത കേസിൽ തഞ്ചാവൂർ സ്വദേശിയായ ആർ. പദ്‌മനാഭനെ (59) പോലീസ് അറസ്റ്റുചെയ്തു.\nതഞ്ചാവൂരിലെയും ട്രിച്ചിയിലെയും ചെന്നൈയിലെയും വിദ്യാർഥികൾക്ക് ജോലി വാഗ്‌ദാനം ചെയ്ത് പണം തട്ടിയ കേസിലാണ് പദ്‌മനാഭൻ പിടിയിലായത്. ദക്ഷിണ റെയിൽ വെയിൽ സേഫ്‌റ്റി കൗൺസിൽ ഉദ്യോഗസ്ഥനെന്ന് നടിച്ചായിരുന്നു ഉദ്യോഗാർഥികളിൽ നിന്ന് പണം തട്ടിയെടുത്തത്.\nഇയാളിൽനിന്ന് റെയിൽവേ ഡിപ്പാർട്ട്‌മെന്റിന്റെ വ്യാജ തിരിച്ചറിയൽകാർഡ് പോലീസ് പിടിച്ചെടുത്തു. ഈറോഡിലെ വ്യാപാരിയായ മുരുകേശനെ സമീപിച്ച് തൊഴിലവസരമുണ്ടാക്കാൻ ഇൻസ്റ്റിറ്റ്യൂട്ട് തുടങ്ങാമെന്ന് പറഞ്ഞാണ് പദ്‌മനാഭൻ തട്ടിപ്പുതുടങ്ങിയതെന്ന് പോലീസ് പറയുന്നു. റെയിൽവേ റിക്രൂട്ട്‌മെന്റ് പരീക്ഷകളിൽ പരിശീലനം നൽകുന്നതിനായിരുന്നു ഇൻസ്റ്റിറ്റ്യൂട്ട്.\nഇൻസ്റ്റിറ്റ്യൂട്ടിൽ പഠനം പൂർത്തിയാക്കുന്നവർക്ക് തൊഴിൽ വാഗ്‌ദാനം ചെയ്തിരുന്നു. 20 വിദ്യാർഥികളിൽനിന്ന് 48 ലക്ഷം രൂപ പിരിച്ചെടുത്ത് മുരുകേശൻ പദ്‌മനാഭന് കൈമാറി. വിദ്യാർഥികൾക്ക് പരിശീലനം തുടങ്ങിയശേഷമാണ് പദ്‌മനാഭൻ തട്ടിപ്പുകാരനാണെന്ന് അറിവായതെന്ന് മുരുകേശൻ പോലീസിൽ നൽകിയ പരാതിയിൽ പറയുന്നു.\nഈറോഡ് പോലീസ് സൂപ്രണ്ടിനാണ് ആദ്യം പരാതി നൽകിയത്. പ്രത്യേക അന്വേഷണസംഘം ചെന്നൈയിൽനിന്നാണ് പദ്‌മനാഭനെ പിടികൂടിയത്. ഇയാളെ കോയമ്പത്തൂർ സെൻട്രൽ ജയിലിൽ റിമാൻഡ് ചെയ്തു.\nContent Highlights: man arrested for cheating by deceit 48 lakh rupees as railway officer\nman arrested for cheating by deceit 48 lakh rupees as railway officer\nസ്ത്രീയെ വെട്ടിപ്പരിക്കേൽപ്പിച്ച് രക്ഷപ്പെട്ടയാൾ അറസ്റ്റിൽ\nകാറില് കടത്തുകയായിരുന്ന കഞ്ചാവും ഹുക്കയുമായി നാലുപേര് പിടിയില്\nഅശ്ലീലവീഡിയോ പോസ്റ്റ്: പഞ്ചായത്ത് പ്രസിഡന്റിന്റെ മുൻകൂർ ജാമ്യാപേക്ഷ തള്ളി\nപമ്പുടമയുടെ കൊലപാതകം; മനോഹരനില് നിന്ന് മുന്‍പും പണം തട്ടാന് ശ്രമം\nപമ്പുടമയെ കൊലപ്പെടുത്തിയത് ശ്വാസംമുട്ടിച്ച്; മൂന്നുപേര് കസ്റ്റഡിയില്\nസഹോദരിയുടെ ആത്മഹത്യയില് മനംനൊന്ത് സഹോദരീ ഭര്‍ത്താവിനെ യുവാവ് കുത്തിക്കൊന്നു\nശവപ്പെട്ടി പൊതിഞ്ഞിരുന്ന പ്ലാസ്റ്റിക് കവർ സഹായകമായി; ശരീരാവശിഷ്ടങ്ങൾ നശിച്ചില്ല\nതൃശ്ശൂരില്‍നിന്ന് കാണാതായ പമ്പ് ഉടമയുടെ മൃതദേഹം ഗുരുവായൂരിലെ റോഡരികില്; ദുരൂഹമായി ഫോണ്‍വിളി


Swapna Suresh Gold Smuggling Case: Muralee Thummarukudy Slams News Channel's Which Chased NIA | പോലീസിന് മുകളില് പറക്കുന്നതാണ് റേറ്റിങ് കൂട്ടുന്നതെങ്കില് ഹെലികോപ്ടറും വാങ്ങും'; കുറിപ്പ് വൈറല് - Malayalam Oneindia\n2 min ago തദ്ദേശ തിരഞ്ഞെടുപ്പ്: കൊല്ലം ജില്ലയിൽ 1420 വാര്‍ഡുകളിൽ 2761 പോളിംഗ് ബൂത്തുകള്\n3 min ago ആറളത്ത് കോണ്‍ഗ്രസ് വിട്ട് സിപിഎമ്മില് ചേര്‍ന്നവര്‍ക്ക് സ്വീകരണം ഒരുക്കി\n9 min ago നെടുമങ്ങാട് നഗരസഭയിൽ മത്സരം ശക്തം, എൽഡിഎഫിനെ അട്ടിമറിക്കാൻ യുഡിഎഫ്\nUpdated: Mon, Jul 13, 2020, 18:00 [IST]\nതിരുവനന്തപുരം: സ്വര്‍ണക്കടത്ത് കേസില് ബംഗളൂരുവില് നിന്ന് അറസ്റ്റിലായ സ്വപ്‌ന സുരേഷിനെയും സന്ദീപ് നായരെയും കേരളത്തിലേക്ക് കാര് മാര്‍ഗം എത്തിക്കുന്ന വാര്‍ത്താ ചാനലുകള് ആഘോഷമാക്കിയിരുന്നു. റേറ്റിംഗില് മത്സരിക്കുന്ന ചാനലുകളുടെ റേസിംഗ് മത്സരം തന്നെയാണ് കഴിഞ്ഞ ദിവസം ചാനലുകളില് അരങ്ങേറിയത്. ഏറ്റവും ആദ്യം ദൃശ്യങ്ങള് പ്രേക്ഷകര്‍ക്ക് മുന്നില് എത്തിക്കുന്നതിനായിരുന്നു എല്ലാ ചാനലുകളും മത്സരിച്ചത്. പിന്നീട് ഇത് സോഷ്യല് മീഡിയയില് വലിയ ചര്‍ച്ചയായിരുന്നു. ചാനലുകളുടെ ഈ രീതിയെ അഭിന്ദിച്ചും വിമര്‍ശിച്ചും ട്രോളുകള് പിന്നാലെ പ്രത്യക്ഷപ്പെട്ടു. ഇപ്പോഴിതാ സംഭവത്തില് പ്രതികരിച്ച് രംഗത്തെത്തിയിരിക്കുകയാണ് യുഎന് ദുരന്തലഘൂകരണ വിഭാഗം തലവന് മുരളി തുമ്മാരുകുടി. ഫേസ്ബുക്ക് പോസ്റ്റിലാണ് അദ്ദേഹം ഇതുമായി ബന്ധപ്പെട്ട് കുറിച്ചിരിക്കുന്നത്. അദ്ദേഹത്തിന്റെ കുറിപ്പ് വായിക്കാം..\nഇന്നിപ്പോള് അതിനെതിരെ ട്രോള് മഴയാണ്. 'ഇതെന്ത് മാധ്യമ സംസ്‌കാരം ?'. എന്ന തരത്തില് ആണ് ചോദ്യങ്ങള് പോകുന്നത്.\nമാധ്യമ ചര്‍ച്ചകളുടെ കാര്യവും ഇതുപോലെ തന്നെയാണ്. ഒച്ചപ്പാടാണ് പ്രധാനം. 'നീ ആരാണ്' 'നിന്റെ വാചകം ഇവിടെ വേണ്ട, അച്ചി വീട്ടില് മതി' എന്നൊക്കെ ചര്‍ച്ച ചെയ്യാന് വരുന്നവര് പരസ്പരം ആക്രോശിക്കുന്നു. വിളിച്ചു വരുത്തുന്ന അതിഥികളും ആങ്കറുകളും തമ്മില് വാഗ്വാദം നടക്കുന്നു. വിഷയം എന്തുമാകട്ടെ അതിലേക്ക് കൂടുതല് ശബ്ദമാണ് പ്രകാശമല്ല ഇപ്പോഴത്തെ മാധ്യമ ചര്‍ച്ചകളില് നിന്നും ലഭിക്കുന്നത്.\nഎന്തുകൊണ്ടാണ് ഇതൊക്കെ സംഭവിക്കുന്നത് ?, നമ്മുടെ മാധ്യമ രംഗത്ത് അപചയം ഉണ്ടായോ ? പുതിയൊരു മാധ്യമ സംസ്‌കാരം ഉണ്ടാവുകയാണോ ?തീര്‍ച്ചയായും ഇതൊരു പുതിയ മാധ്യമ സംസ്‌കാരമാണ്. ഇത് പക്ഷെ നമ്മുടെ തനത് സംസ്‌കാരമൊന്നുമല്ല. ആയിരത്തി തൊള്ളായിരത്തി തൊണ്ണൂറ്റി നാലിലാണ് ഓ ജെ സിംപ്സനെ പോലീസ് ചേസ് ചെയ്യുന്നത് അമേരിക്കയില് മാധ്യമങ്ങള് ലൈവ് ആയി കാണിക്കുന്നത്.\nനമുക്ക് ഇവിടെ കാറില് നിന്നുള്ള ഫീഡ് ആണെങ്കില് അമേരിക്കയില് നിന്നും അന്ന് തന്നെ ഹെലികോപ്റ്ററില് നിന്നായിരുന്നു ഫീഡ്. ലോകത്ത് മറ്റിടങ്ങളിലും ഇതൊക്കെ പതിവാണ്. പല രാജ്യങ്ങളിലും മാധ്യമ സ്ഥാപനങ്ങള്‍ക്ക് സ്വന്തമായി ഹെലികോപ്റ്റര് ഒക്കെയുണ്ട്. ലണ്ടനിലെ ചില റേഡിയോ സ്റ്റേഷനുകള്‍ക്ക് പോലും ട്രാഫിക് ന്യൂസ് റിപ്പോര്‍ട്ട് ചെയ്യാന് വേണ്ടി മാത്രം ഹെലികോപ്റ്റര് ഉണ്ട്. അമേരിക്കയില് പോലീസിനിന്റെയും കോടതികളുടേയും പ്രവര്‍ത്തനങ്ങള് റിപ്പോര്‍ട്ട് ചെയ്യാന് വേണ്ടി മാത്രം ടെലിവിഷന് ചാനലുകള് ഉണ്ട്. എന്നാണ് മലയാളത്തില് ഒരു ക്രൈം ഒണ്‍ലി ചാനല് ഉണ്ടാകുന്നത് ?,\nസ്വപ്‌ന കേരളം കടന്നത് എങ്ങനെ ? | Oneindia Malayalam\nചാനലുകളില് അടി വീഴുമോ\nകാറുകളില് നിന്നും നമ്മുടെ മാധ്യമങ്ങള് ഹെലികോപ്ടറുകളിലേക്ക് പുരോഗമിക്കുന്നത് എന്നാണ് എന്നൊക്കെയാണ് ഞാന് ചിന്തിക്കുന്നത്.\nടെലിവിഷന് സ്റ്റുഡിയോയിലെ യുദ്ധവും നമ്മുടെ തനത് സംസ്‌കാരമല്ല. ടെലിവിഷനില് എത്രമാത്രം ഒച്ചപ്പാടുണ്ടെന്ന് കാണണമെങ്കില് ഡല്‍ഹിയിലെ ചാനലുകള് കണ്ടാല് മതിയല്ലോ. പക്ഷെ ടെലിവിഷന് സ്റ്റുഡിയോവില് ആളുകള് പരസപരം ഫ്ളവര് വേസ് എടുത്തെറിയുന്നതും കഴുത്തിന് പിടിക്കുന്നതും കസേര എടുത്ത് തടയുന്നതും ഒക്കെ കാണണമെങ്കില് അറബിക് ചാനലുകള് കാണണം. എന്നെങ്കിലും നമ്മുടെ ചാനലുകളില് അടി വീഴുമോ ?,\nപക്ഷെ നാട്ടിലാണെങ്കിലും മറുനാട്ടിലാണെങ്കിലും എന്തുകൊണ്ടാണ് സെന്‍സേഷണല് ആയ വിഷയങ്ങള്‍ക്ക് കൂടുതല് വിസിബിലിറ്റി കിട്ടുന്നത് ? എന്തുകൊണ്ടാണ് ചര്‍ച്ചകളില് കൂടുതല് ഒച്ചയും ബഹളവും ഉണ്ടാകുന്നത് ?, ആരാണ് ഇതിന് ഉത്തരവാദി ? ഇതിന്റെ ഉത്തരവാദിത്തം മനസ്സിലാകണമെങ്കില് പുതിയ കാലത്തെ ടി വി ചാനലുകളുടെ റെവന്യൂ മോഡല് നോക്കിയാല് മതി. ആദ്യകാലത്തെ ടി വി ചാനലുകള് നടന്നിരുന്നത് ഒന്നുകില് സര്‍ക്കാര് അതിന് പണം കൊടുത്തിട്ടാണ്, അല്ലെങ്കില് ടെലിവിഷന് ഉള്ളവരില് നിന്നും അല്ലെങ്കില് എല്ലാ നാട്ടുകാരില് നിന്നും ഒരു ഫീ മേടിച്ചിട്ടാണ്.\nബ്രിട്ടനിലും സ്വിറ്റ്സര്‍ലണ്ടിലും ഒക്കെ ഇപ്പോഴും അതേ സാഹചര്യം നിലനില്‍ക്കുന്നു. പക്ഷെ ഇത്തരത്തില് വരുമാനം ഇല്ലാത്ത ചാനലുകള്‍ക്ക് പരസ്യങ്ങളില് നിന്നും വരുമാനം ഉണ്ടാക്കിയേ പറ്റൂ. കൂടുതല് കാഴ്ചക്കാര് ഉളളവര്‍ക്കാണ് കൂടുതല് പരസ്യം ലഭിക്കുന്നത്. അപ്പോള് എല്ലാ ചാനലുകളും കൂടുതല് കാഴ്ചക്കാരെ കിട്ടാന് മത്സരിക്കും. ഏതെങ്കിലും ചാനലുകള്‍ക്ക് ഏതെങ്കിലും വിഷയം കവര് ചെയ്താല് ഇല്ലെങ്കില് ഏതെങ്കിലും രീതിയില് കൈകാര്യം ചെയ്താല് കൂടുതല് റേറ്റിങ് കിട്ടുന്നുണ്ടെങ്കില് ആ രീതി അവലംബിക്കാന് എല്ലാവരും നോക്കും.\nഎല്ലാവരും അത് ചെയ്യും\nകുറ്റകൃത്യങ്ങള് കവര് ചെയ്യുമ്പോള് ആണ് കൂടുതല് ആളുകള് കാണുന്നതെങ്കില് എല്ലാവരും അത് ചെയ്യും, ഹെലികോപ്റ്ററുമായി പോലീസ് കാറിന് മുകളില് പറക്കുന്നതാണ് റേറ്റിങ് കൂട്ടുന്നതെങ്കില് എല്ലാവരും ഹെലികോപ്റ്റര് വാങ്ങും. അതിഥികളെ ഇരുത്തിപ്പൊരിക്കുന്നതാണ് ആളുകള്‍ക്ക് ഇഷ്ടപ്പെടുനനതെങ്കില് ആങ്കര്‍മാര് ആളുകളെ ഇരുത്തിപ്പൊരിക്കാന് മത്സരിക്കും, അതിഥികള് തമ്മില് മല്ലടിക്കുന്നതാണ് ആളുകള് കാണുന്നതെങ്കില് അത്തരത്തില് ഒച്ചപ്പാടുണ്ടാക്കുന്നവരാകും കൂടുതല് അതിഥികളായി വരുന്നത്.\nചുരുക്കി പറഞ്ഞാല് നമ്മുടെ സിറ്റിംഗ്റൂമില് ഇരിക്കുന്ന ടെലിവിഷനില് എന്താണ് വരുന്നത് എന്ന് മാത്രമല്ല കേരളത്തിലെ മൊത്തം ചാനലുകളില് എന്താണ് വരുന്നത്, ഏത് തരം രീതികളാണ് ട്രെന്‍ഡ് ആകുന്നത് എന്ന് തീരുമാനിക്കുന്നത് നമ്മള് തന്നെയാണ്. നമ്മുടെ റിപ്പോര്‍ട്ടര്‍മാരെ പോലീസ് കാറിന് പുറകില് ഓടിക്കുന്നതും ചര്‍ച്ചക്ക് വരുന്നവരെ തമ്മില് തല്ലിക്കുന്നതും നമ്മള് തന്നെയാണ് !. മാധ്യമ സംസ്‌കാരത്തെ പറ്റി കുറ്റം പറയുമ്പോള് പോലും വാസ്തവത്തില് നമ്മള് പെരുമാറുന്നത് ഇപ്പോള് നമുക്ക് ചുറ്റും കാണുന്ന മാധ്യമ രീതികളെ പരമാവധി പിന്തുണക്കുന്ന രീതിയില് തന്നെയാണ്.\nഅത് കൊണ്ട് മാധ്യമ സംസ്‌കാരത്തെ ഒന്നും കുറ്റം പറയേണ്ട. സ്വയം മാറിയാല് മതി, അതിന്റെ പ്രതിഫലനം ടി വി ചാനലില് മാത്രമല്ല സമൂഹത്തിലും ഉണ്ടാകും. ഇല്ലെങ്കില് കാറുപോയി ഹെലികോപ്റ്റര് വരും. ആക്രോശം കയ്യാങ്കളി ആകും. അത് നമുക്ക് നേരെ പിടിക്കുന്ന കണ്ണാടിയാണ്. അതിനെ കുറ്റപ്പെടുത്തിയിട്ട് എന്തു കാര്യം?\nswapna suresh news channel muralee thummarukudy facebook live facebook post സ്വപ്‌ന സുരേഷ് മുരളി തുമ്മാരുകുടി ഫേസ്ബുക്ക് പോസ്റ്റ്\nSwapna Suresh Gold Smuggling Case: Muralee Thummarukudy Slams News Channel's Which Chased NIA


ശബരിമലയില് പോയത് ഒരിക്കലും തെറ്റായി തോന്നിയിട്ടില്ല; തനിക്ക് സംരക്ഷണം നല്‍കണമെന്ന് ബിന്ദു അമ്മിണി - Keralabhooshanam Daily ശബരിമലയില് പോയത് ഒരിക്കലും തെറ്റായി തോന്നിയിട്ടില്ല; തനിക്ക് സംരക്ഷണം നല്‍കണമെന്ന് ബിന്ദു അമ്മിണി\nHome/NEWS/LATEST/ശബരിമലയില് പോയത് ഒരിക്കലും തെറ്റായി തോന്നിയിട്ടില്ല; തനിക്ക് സംരക്ഷണം നല്‍കണമെന്ന് ബിന്ദു അമ്മിണി\nശബരിമലയില് പോയത് ഒരിക്കലും തെറ്റായി തോന്നിയിട്ടില്ല; തനിക്ക് സംരക്ഷണം നല്‍കണമെന്ന് ബിന്ദു അമ്മിണി\nകോഴിക്കോട്: ശബരിമലയില് പോയത് ഒരിക്കലും തെറ്റായി തോന്നിയിട്ടില്ലെന്നു ബിന്ദു അമ്മിണി. നീതി ലഭിക്കാനായി കൊയിലാണ്ടി പോലീസ് സ്റ്റേഷന് മുന്നില് അനിശ്ചിതകാല സത്യാഗ്രഹം ആരംഭിക്കുമെന്നും ബിന്ദു അമ്മിണി വ്യക്തമാക്കി.\nപോലീസും ഹിന്ദു സംഘടനകളും ഒത്തുകളിക്കുകയാണെന്നാണ് ബിന്ദു അമ്മിണിയുടെ മറ്റൊരു ആരോപണം. തനിക്ക് സംരക്ഷണം നല്‍കണമെന്ന് സുപ്രീംകോടതി ഉത്തരവുണ്ടെന്നും എന്നാല് ഇതിന് പോലീസ് തയ്യാറാകുന്നില്ലെന്നും ബിന്ദു അമ്മിണി വാര്‍ത്താ സമ്മേളനത്തില് പറഞ്ഞു. സമൂഹമാദ്ധ്യമങ്ങളിലൂടെ തനിക്ക് ഭീഷണിയുണ്ടെന്നാണ് ബിന്ദു അമ്മിണിയുടെ വിശദീകരണം.\nകൊറോണ ബാധിതരുടെ എണ്ണം കുറയുമ്പോഴും ജാഗ്രത തുടരണം; മുന്നറിയിപ്പുമായി ലോകാരോഗ്യ സംഘടന


കൊറ്റിയും കുറുക്കനും - Loose Leaf Stories\nവീട് Series Aesop stories കൊറ്റിയും കുറുക്കനും\nകൗശലക്കാരൻ കുറുക്കനും കൊറ്റിയും ചങ്ങാതിമാരായിരുന്നു. ഒരു ദിവസം കുറുക്കൻ കൊറ്റിയെ വീട്ടിലേക്ക് ക്ഷണിച്ചു. കൊറ്റി കുറുക്കന്റെ വീട്ടിലെത്തി കുശലങ്ങൾക്കു ശേഷം രണ്ടു പാത്രങ്ങളിൽ സൂപ്പ് വിളമ്പി. കുറുക്കൻ മനഃപൂർവം പരന്ന പത്രങ്ങളിലാണ് സൂപ്പ് വിളമ്പിയത്. കൊറ്റിക്ക് ഒരു തുള്ളി സൂപ്പ് പോലും കുടിക്കാൻ കഴിഞ്ഞില്ല. എന്നാൽ കുറുക്കച്ചനാകട്ടെ കൊണ്ട് വന്ന സൂപ്പ് മുഴുവൻ ആർത്തിയോടെ കുടിച്ചു തീർത്തു.\nകുറുക്കച്ചന് ചിരിയടക്കാൻ പണിപ്പെടേണ്ടി വന്നു. അവൻ ഒന്നുമറിയാത്ത മട്ടിൽ കൊറ്റിയോട് പറഞ്ഞു ‘എന്റെ മാന്യാതിഥി ഒന്നും കഴിച്ചില്ലല്ലോ? പാചകം ഇഷ്ടപ്പെട്ടില്ലായിരിക്കും. ക്ഷമിക്കണം\n‘സാരമില്ല. ഇതിൽ പരിഭവിക്കാനും ക്ഷമ ചോദിക്കാനും എന്തിരിക്കുന്നു? താങ്കളുടെ ചങ്ങാത്തമാണ് എനിക്ക് വലുത്. ആട്ടെ, താങ്കൾ എന്നാണ് എന്റെ ഭവനത്തിലേക്ക് ഒന്ന് വരുന്നത്.’\nകൊറ്റിയുടെ വീട്ടിൽ ചെല്ലാമെന്നു കുറുക്കൻ സമ്മതിച്ചു.\nപറഞ്ഞ ദിവസം തന്നെ കുറുക്കച്ചൻ കൊറ്റിയുടെ വീട്ടിലെത്തി. പടിവാതുക്കൽ എത്തിയപ്പോഴേ സൂപ്പിന്റെ ഗന്ധം അവന്റെ മൂക്കിലെത്തി. അവൻ കൊതി പൂണ്ടു. ഏതായാലും കുശാലായി. അവൻ ചിന്തിച്ചു.\nവിനയപൂർവം കൊറ്റി കുറുക്കചനെ സ്വീകരിച്ചു. ഉടൻ തന്നെ സൂപ്പുമായി പരിചാരകർ എത്തി. നീളൻ കഴുത്തും ഇടുങ്ങിയ വായുമുള്ള കലങ്ങളിലായിരുന്നു സൂപ്പുകൊണ്ട് വന്നത്. സൂപ്പ് കണ്ടതും കുറുക്കച്ചൻ മര്യാദചട്ടങ്ങൾ പോലും മറന്നു നാക്കുനീട്ടി. പക്ഷേ എന്ത് ചെയ്യാൻ? തല അകത്തേക്ക് കടക്കില്ല. ചെറിയ വാവട്ടമുള്ള കലമല്ലേ? പാത്രത്തിന്റെ വക്കു നക്കിയും മണം പിടിച്ചും നിലത്തു വീണ തുള്ളികൾ നക്കിയും കുറുക്കച്ചൻ സമയം കഴിച്ചു. അതേസമയം കൊറ്റി തന്റെ നീണ്ട കൊക്ക് കലത്തിലേക്ക് കടത്തി സൂപ്പ് മുഴുവൻ കുടിച്ചു തീർത്തു.\nകൊറ്റിയുടെ ഉള്ളിൽ ചിരിയൂറി.\n‘അല്ല നിങ്ങൾക് പാചകം തീരെ പഥ്യമായില്ലെന്നു തോന്നുന്നു. കൊണ്ട് വന്നത് മുഴുവൻ കലത്തിൽ ഇരിക്കുകയാണല്ലോ?’ കൊറ്റി കുറുക്കനെ പരിഹസിച്ചു.\nജാള്യതയോടെ കുറുക്കച്ചൻ കൊറ്റിയുടെ മുഖത്തേക്ക് നോക്കി. സൂപ്പിന്റെ മണവും പിടിച്ചു കലത്തിന്റെ അടുത്ത് കൊതി മൂത്തു കുറുക്കച്ചൻ വീണ്ടും പരുമ്മി നിന്നപ്പോൾ കൊറ്റി കണ്ണുരുട്ടി. കുറുക്കൻ വാലും ചുരുട്ടി ഒറ്റ ഓട്ടം!\nപരസ്പര ബഹുമാനമാണ് ചങ്ങാത്തത്തിന്റെ കാതൽ. ആരോടും അപമര്യാദയായി പെരുമാറരുത്.\nപാമ്പും കുട്ടിയുടെ അച്ഛനും\nമുറ്റത്തിരുന്നു കളിക്കുകയായിരുന്ന ഒരു കൊച്ചുകുട്ടിയെ പാമ്പ് കടിച്ചു. കുട്ടി നിലവിളിച്ചു. നിലവിളി കേട്ട് അച്ഛനും അമ്മയും ഓടിയെത്തി. വേഗത്തിൽ ഇഴഞ്ഞു നീങ്ങുന്ന പാമ്പിനെ അവർ കണ്ടു. കൈയിൽ കിട്ടിയ വടിയുമായി അച്ഛൻ പാമ്പിന്റെ പിന്നാലെ പാഞ്ഞു.\nപക്ഷേ പാമ്പ് അടുത്ത് ഒരു പാറയോട് ചേർന്നുള്ള മാളത്തിൽ കയറി രക്ഷപ്പെട്ടു.\nകുട്ടിയെ അച്ഛൻ വിഷഹാരിയുടെ അടുത്തെത്തിച്ചു. പക്ഷേ കുട്ടി അപ്പോഴേക്കും വാടിത്തളർന്നു മയങ്ങിയിരുന്നു. നിമിഷങ്ങൾക്കകം കുട്ടി മരിച്ചു.\nകുട്ടിയുടെ അച്ഛന് പാമ്പിനോട് പ്രതികാരമായി. അയാൾ പാമ്പിന്റെ മാളത്തിനടുത്തു കോടാലിയുമായി കാത്തു നിന്നു ഏതായാലും പാമ്പ് പുറത്തു വരാതിരിക്കില്ല. അപ്പോൾ ഒരു വെട്ടിനു അവന്റെ കഥ കഴിക്കാം. എങ്കിലേ തനിക്ക് മനസമാധാനമുണ്ടാകു.\nസന്ധ്യയായപ്പോൾ പാമ്പ് പുറത്തിറങ്ങി. പ്രതികാരാവേശത്തോടെ കുട്ടിയുടെ അച്ഛൻ പാമ്പിനെ വെട്ടി. പക്ഷേ അത്ഭുതകരമായ രീതിയിൽ പാമ്പ് വഴുതി രക്ഷപ്പെട്ടു. കോടാലി വീണ് മാളത്തോടു ചേർന്നുള്ള പാറയുടെ അരിക് ചീന്തിപ്പോയി.\nമാളത്തിൽ കയറിയ പാമ്പ് പറഞ്ഞു ‘ഹേ മനുഷ്യാ! നിങ്ങളെ ഞാൻ ഒരു പാഠം പഠിപ്പിക്കും.’\nകുട്ടിയുടെ അച്ഛന് ഭീതിയായി പാമ്പ് പ്രതികാരം ചെയ്യാതിരിക്കില്ല. രാത്രിയിൽ അയാൾ ഉറങ്ങിയില്ല. പാമ്പിന്റെ ആക്രമണം ഏതു സമയവും അയാൾ പ്രതീക്ഷിച്ചു. നേരം പുലർന്നപ്പോൾ അയാൾ തീരെ അവശനായിരുന്നു.\nരാവിലെ തന്നെ അയാൾ പാമ്പിന്റെ അടുത്തെത്തി. സൗമ്യമായി പാമ്പിനോട് പറഞ്ഞു.\nസംഭവിക്കാനുള്ളതൊക്കെ സംഭവിച്ചു. നിന്നെ മാത്രം ഞാൻ കുറ്റം പറയുന്നില്ല. ദൈവനിശ്ചയമല്ലേ? ആർക്കെങ്കിലും തടയാൻ പറ്റുമോ? ശത്രുത അവസാനിപ്പിച്ച് നമുക്ക് സമാധാനത്തിൽ ജീവിക്കാം.\n‘ബുദ്ധിമുട്ടാണ്’. പാമ്പ് മറുപടി പറഞ്ഞു. ‘നമ്മൾ തമ്മിൽ യാതൊരു ഒത്തു തീർപ്പും സാധ്യമല്ല. കുട്ടിയുടെ ശവകുടീരം കാണുമ്പോൾ നിങ്ങളുടെ മനസ് എനിക്കെതിരെ പുകയാതിരിക്കുമോ? നിങ്ങളുടെ സൗഹൃദം ശാശ്വതമാണെന്ന് എനിക്ക് ധരിക്കാൻ പറ്റുമോ? നമ്മൾ ജന്മശത്രുക്കളായി തീർന്നിരിക്കുന്നു. ഇനി നമ്മളിൽ ഒരാൾ ജയിച്ചേ പറ്റു. നമ്മുടെയിടയിൽ സൗഹൃദം വളരില്ല’\nജന്മവൈരികളുമായുള്ള ഒത്തുതീർപ്പ് ദുർബലമായിരിക്കും.\nഅടുത്ത ലേഖനംമയിൽപ്പീലി ചൂടിയ കാക്ക


പത്തനംതിട്ട : ഭരണഘടനാ സ്ഥാപനങ്ങളും ഭരിക്കുന്നവരുടെ രാഷ്ട്രീയ താല്‍പ്പര്യങ്ങള്‍ക്കും അതീതമായി രാഷ്ട്രത്തിന്റെ പൊതുതാല്‍പ്പര്യങ്ങള്‍ക്കാകണം പ്രാധാന്യം നല്‍കേണ്ടതെന്ന് വനംവന്യജീവി വകുപ്പ് മന്ത്രി അഡ്വ.കെ.രാജു പറഞ്ഞു. ഭാരതത്തിന്റെ 72ാമത് റിപ്പബ്ലിക് ദിനത്തില് പത്തനംതിട്ട ജില്ലാ സ്റ്റേഡിയത്തില് നടന്ന ആഘോഷ പരിപാടിയില് ദേശീയ പതാക ഉയര്‍ത്തി പരേഡിനെ അഭിവാദ്യം ചെയ്ത് റിപ്പബ്ലിക് ദിന സന്ദേശം നല്‍കുകയായിരുന്നു മന്ത്രി.\nലോകത്ത് പല രാഷ്ട്രങ്ങളിലും ഭരണപ്രതിസന്ധികളും അട്ടിമറികള് നടക്കുമ്പോഴും ഇന്ത്യ ഏറ്റവും ശക്തമായ ജനാധിപത്യ രാജ്യമായി നിലനില്‍ക്കുന്നത് നമ്മുടെ ഭരണഘടനയുടെകൂടി പിന്‍ബലത്തിലാണ്. ഭാരതത്തിന്റെ മതേതരത്വവും വിപുലമായ പൗരാവകാശങ്ങളും ഫെഡറല് കാഴ്ചപ്പാടുമെല്ലാം ഭരണഘടന അനുവദിച്ചുതന്ന ജനാധിപത്യ മൂല്യങ്ങളാണ്. ഭരണഘടനയുടെ അന്തഃസത്തയെ ദുര്‍ബലപ്പെടുത്താനും ദുരുപയോഗം ചെയ്യാനും അനുവദിച്ചു കൂടാ. നൂറ്റാണ്ടുകള് നീണ്ട ത്യാഗനിര്‍ഭരമായ പോരാട്ടത്തിനൊടുവില് സ്വാതന്ത്ര്യം ലഭിച്ചതിനു ശേഷം ഒരു രാഷ്ട്രമെന്ന നിലയിലുള്ള നമ്മുടെ പ്രയാണത്തിലെ നാഴികക്കല്ലായിരുന്നു 1950 ജനുവരി 26. ലോകത്ത് ഏറ്റവും വലിയ ജനാധിപത്യ രാജ്യമായ ഇന്ത്യയ്ക്ക് ഇന്നും വഴികാട്ടിയായി ഭരണഘടന നിലവില് വന്നത് ഈ ദിനത്തിലായിരുന്നു. ഏത് പ്രതിസന്ധിയിലും അസാധാരണമായ കെട്ടുറപ്പോടെ നമുക്ക് മുന്നോട്ടു പോകാന് കഴിയുന്നത് ഭരണഘടനയുടെ പിന്‍ബലത്തിലാണ്. ഈ ദിനത്തില് നമ്മുടെ രാഷ്ട്രം പിന്നിട്ട വഴികളിലേക്കു തിരിഞ്ഞു നോക്കുമ്പോള് നമുക്ക് ഭരണഘടനയെ ഓര്‍ത്ത് അഭിമാനിക്കാന് ഏറെയുണ്ടെന്ന് മന്ത്രി ഓര്‍മ്മിപ്പിച്ചു.\nലോകത്താകമാനം പടര്‍ന്നുപിടിച്ച ഒരു മഹാമാരി സൃഷ്ടിച്ച പ്രതിസന്ധികള്‍ക്കിടയിലാണ് നാം ഇത്തവണത്തെ റിപ്പബ്ലിക്ക് ദിനമാഘോഷിക്കുന്നത്. നഗ്‌നനേത്രങ്ങള് കൊണ്ട് കാണാന് പോലും കഴിയാത്ത ഒരു വൈറസ് മാനവരാശിയെ തന്നെ മുള്‍മുനയില് നിര്‍ത്തിയ മാസങ്ങളാണു കടന്നുപോയത്. കോവിഡ്19 നമ്മുടെ ജീവിതക്രമങ്ങളെ മാറ്റി എഴുതിയിരിക്കുന്നു. കോവിഡ് ബാധിച്ച് മരിച്ചവരുടെ എണ്ണം വളരെ വലുതാണ്. സാധാരണക്കാരായ മനുഷ്യര് മുതല് ലോകം കണ്ട മികച്ച പ്രതിഭകള് വരെ കോവിഡ് ബാധമൂലം മരിച്ചവരുടെ കൂട്ടത്തിലുണ്ട്. നമുക്ക് തിട്ടപ്പെടുത്താന് കഴിയാത്ത നഷ്ടങ്ങളാണവയെല്ലാം. കോവിഡ് ബാധിച്ച് മരിച്ച മുഴുവന് പേര്‍ക്കും ആദരാഞ്ജലികള് അര്‍പ്പിക്കുന്നു. ഈ പ്രതിസന്ധി നമ്മെയെല്ലാം ആശങ്കപ്പെടുത്തുമ്പോഴും ഈ മഹാമാരിക്കെതിരായ പ്രതിരോധ വാക്‌സിന് യാഥാര്‍ത്ഥ്യമായിക്കഴിഞ്ഞു. നമ്മുടെ ശാസ്ത്ര, ഗവേഷണ മേഖലകള് കൈവരിച്ച നേട്ടത്തിന്റെ പ്രതിഫലനം കൂടിയാണ് കോവിഡ് വാക്‌സിന്റെ കണ്ടുപിടിത്തം. കോവിഡ് വാക്‌സിന് യാഥാര്‍ത്ഥ്യമാക്കുന്നതിനു പിറകില് പ്രവര്‍ത്തിച്ച മുഴുവന് ശാസ്ത്രപ്രതിഭകളെയും നമുക്ക് അഭിവാദ്യം ചെയ്യാം.\nരാഷ്ട്രം റിപ്പബ്ലിക് ദിനമാഘോഷിക്കുമ്പോള് ഇത് ആരുടെ റിപ്പബ്ലിക് എന്ന ചോദ്യം ചില കോണുകളില് നിന്നുയര്‍ന്നു വരുന്നുണ്ട്. തീര്‍ച്ചയായും ഇത് ഇന്ത്യയിലെ ഓരോ സാധാരണക്കാരന്റെയും റിപ്പബ്ലിക്കാണെന്ന് സംശയമില്ലാതെ പറയാന് നമുക്കു കഴിയണം. ഈ ലക്ഷ്യം മുറുകെപ്പിടിച്ചു കൊണ്ടാണ് സംസ്ഥാന സര്‍ക്കാര് കഴിഞ്ഞ വര്‍ഷം ക്ഷേമപദ്ധതികള് ചിട്ടപ്പെടുത്തിയത്. നാട്ടിലെ ഏറ്റവും ദരിദ്രനെകൂടി മനസില് വച്ചുകൊണ്ടുള്ള വികസന പദ്ധതികള്‍ക്കു രൂപം നല്‍കാന് ഈ സര്‍ക്കാരിനു കഴിഞ്ഞു എന്ന ചാരിതാര്‍ത്ഥ്യമുണ്ട്. ഏറ്റവും സാധാരണക്കാരനു ലഭിക്കുന്ന ക്ഷേമപെന്‍ഷനും മുഴുവന് പേര്‍ക്കും സൗജന്യമായി നല്‍കുന്ന ഭക്ഷ്യക്കിറ്റും സാധാരണ പള്ളിക്കൂടങ്ങളുടെ മുഖച്ഛായ മാറ്റിയ വിദ്യാഭ്യാസ വിപ്ലവവുമെല്ലാം അവയില് ചിലതു മാത്രമായിരുന്നു. കേരളീയ സാമൂഹ്യജീവിതത്തിന്റെ സമസ്ത മേഖലകളിലും പുരോഗമനാത്മകമായ പരിവര്‍ത്തനങ്ങള് സൃഷ്ടിക്കാന് കഴിഞ്ഞ അഞ്ചു വര്‍ഷത്തിനിടെ നമുക്ക് കഴിഞ്ഞിട്ടുണ്ട്. നാടിന്റെ ക്രമസമാധാനവും സാമൂഹ്യമായ കെട്ടുറപ്പും സംരക്ഷിക്കുന്നതിനായി അഹോരാത്രം പ്രവര്‍ത്തിക്കുന്ന മുഴുവന് സേനാവിഭാഗങ്ങളെയും ഈ സുദിനത്തില് കേരള സര്‍ക്കാരിനുവേണ്ടി അഭിവാദ്യം ചെയ്യുന്നതായി മന്ത്രി പറഞ്ഞു.\nറിപ്പബ്ലിക് ദിനത്തില് ട്രാക്ടറുകളും കൃഷി ആയുധങ്ങളുമേന്തി ഈ രാജ്യത്തെ തീറ്റിപ്പോറ്റുന്ന കര്‍ഷക ലക്ഷങ്ങള് പരേഡ് നടത്തുന്നുണ്ട്. മാസങ്ങളായി ഇന്ത്യയിലെ കര്‍ഷക ജനത ശക്തമായ പോരാട്ടത്തിലാണ്. നമ്മുടെ നാടിനെ തീറ്റിപ്പോറ്റുന്നവരാണു കര്‍ഷകര്. നമ്മുടെ ഭക്ഷ്യസുരക്ഷയുടെ കാവല് ഭടന്മാര് അവരാണ്. സ്വാതന്ത്ര്യ സമരം കാലം മുതല്‍ക്കേ നാം കേട്ട മുദ്രാവാക്യമായിരുന്നു. 'ജയ് ജവാന് ജയ് കിസാന്' എന്നത്. ഈ നാടിനെ ശത്രുക്കളില് നിന്ന് സംരക്ഷിക്കാന് ജീവന് പോലും തൃണവല്‍ഗണിച്ച് അതിര്‍ത്തി കാക്കുന്ന ജവാന്മാര്‍ക്കു തുല്യമായാണു കിസാനെയും രാജ്യത്തിന്റെ കാവല്‍ക്കാരായി നാം പരിഗണിച്ചത്. എന്നാല് രാഷ്ട്ര തലസ്ഥാനത്ത് ജവാന്മാര് കിസാന്‍മാരെ നേരിടുന്ന സാഹചര്യമുണ്ടാകുന്നു. ആ സാഹചര്യം തുടര്‍ന്ന് പോകരുതെന്ന് തിരിച്ചറിവില് നിന്നാണ് കര്‍ഷക പ്രക്ഷോഭം പരിഹരിക്കാനാവശ്യമായ നടപടികള് ആവശ്യപ്പെട്ട് കേരള നിയമസഭ പ്രമേയം പാസാക്കിയത്. അന്നമൂട്ടുന്ന കര്‍ഷകരോടൊപ്പം മനസുകൊണ്ടെങ്കിലും ഐക്യപ്പെടാന് നമുക്ക് കഴിയണമെന്നും മന്ത്രി പറഞ്ഞു.\nആന്റോ ആന്റണി എംപി, വീണാ ജോര്‍ജ് എംഎല്‍എ, ജില്ലാ പഞ്ചായത്ത് പ്രസിഡന്റ് അഡ്വ.ഓമല്ലൂര് ശങ്കരന്, ജില്ലാ കളക്ടര് ഡോ.നരസിംഹുഗാരി തേജ് ലോഹിത് റെഡ്ഡി, ജില്ലാ പോലീസ് മേധാവി പി.ബി. രാജീവ്, പത്തനംതിട്ട നഗരസഭ ചെയര്‍മാന് അഡ്വ.സക്കീര് ഹുസൈന്, എഡിഎം അലക്‌സ് പി. തോമസ്, അസിസ്റ്റന്റ് കളക്ടര് വി.ചെല്‍സാസിനി, പത്തനംതിട്ട നഗരസഭ വൈസ് ചെയര്‍പേഴ്‌സണ് ആമിന ഹൈദരാലി, നഗരസഭ കൗണ്‍സിലര്‍മാരായ പി.കെ അനീഷ്, സി.കെ അര്‍ജുനന്, ആര്.സാബു, എ.സുരേഷ്‌കുമാര്, എം.സി ഷെറീഫ്, ജാസിന് കുട്ടി, കെ.ആര് അജിത്കുമാര്, എസ്.ഷെമീര്, എ.അഷ്്‌റഫ്, മേഴ്‌സി വര്‍ഗീസ്, ആനീ സജി, ശോഭാ കെ മാത്യു, ഇന്ദിരാമണിയമ്മ, അഡീഷണല് എസ്.പി:എ.യു സുനില്‍കുമാര്, സ്‌പോര്‍ട്‌സ് കൗണ്‍സില് ജില്ലാ പ്രസിഡന്റ് കെ. അനില്‍കുമാര് തുടങ്ങിയവര് പങ്കെടുത്തു.


മാനസികവിഭ്രാന്തിയുമായി ആശുപത്രിയില് എത്തി; മദ്ധ്യവയസ്‌കന്റെ വയറ്റില് നിന്നും നീക്കം ചെയ്തത് 639 ആണികള് | Reporter Live\nBy Web Desk\tOctober 31, 2017 6:53 pm A+ A-\nകൊല്‍ക്കത്ത: മാനസിക വിഭ്രാന്തിയുമായി ആശുപത്രിയില് എത്തിയ യുവാവിന്റെ വയറ്റില് നിന്നും ഡോക്ടര്‍മാര് നീക്കം ചെയ്തത് 639 ആണികള്. നീക്കം ചെയ്ത ആണികള് തൂക്കി നോക്കിയപ്പോള് ഒരു കിലോയോളം ഭാരമുണ്ടായതായാണ് ഡോക്ടര്‍മാര് പറയുന്നത്. 48 വയസു പ്രായമുള്ള ഇയാള് ഇടിക്കിടക്ക് ആണി കഴിക്കാറുള്ളതായി ഡോക്ടര്‍മാര് പറയുന്നു.\nകൊല്‍ക്കത്തയിലെ മെഡിക്കള് കോളെജിലാണ് ഇയാളെ ഓപ്പറേഷന് വിധേയമാക്കിയത്. മാനസിക വിഭ്രാന്തിയുള്ള ഇയാള് ഇടക്കിടക്ക് മണ്ണും ആണിയും കഴിക്കും. ഇതേ തുടര്‍ന്നാണ് ഇയാളെ വീട്ടുകാര് ആശുപത്രിയില് എത്തിച്ചത്. ഡോ സിദ്ധാര്‍ത്ഥ് വിശ്വാസ് ആണ് ഇയാളെ ഓപ്പറേഷന് വിധേയമാക്കിയത്.\nഇയാളുടെ വയര് പത്ത് സെന്റീമീറ്റര് നീളത്തില് കീറി കാന്തം ഉപയോഗിച്ചാണ് ഡോക്ടര്‍മാര് ആണി പുറത്തെടുത്തത്. നാല്‍പ്പത്തിയഞ്ച് മണിക്കൂര് നീണ്ട ശസ്ത്രക്രിയയില് ആണിയോടൊപ്പം മണ്ണും പുറത്തെടുത്തതായി ഡോക്ടര്‍മാര് പറഞ്ഞു.\nവയറുവേദനയെതുടര്‍ന്ന് സ്വകാര്യ ആശുപത്രിയില് ഇയാളെ വീട്ടുകാര് കൊണ്ടുപോയിരുന്നു. അവിടെവെച്ച് എക്‌സറെ എടുത്തപ്പോഴാണ് വയറില് ആണി ഉള്ളതായി കണ്ടെത്തിയത്. തുടര്‍ന്നാണ് ഇയാളെ കൊല്‍ക്കത്ത മെഡിക്കല് കോളെജ് ആശുപത്രിയിലേക്ക് ഓപ്പറേഷനായി കൊണ്ടുപോയത്.\nOct 31, 2017 6:53 pm\nRemove hair from stomach\nസ്വന്തം മുടി കഴിക്കുന്ന യുവതി; വയറില് നിന്നും പുറത്തെടുത്തത് 750 ഗ്രാം മുടി


ഹാദിയ കേസ് എന്.ഐ.എ അന്വേഷണമെന്ന് സുപ്രീംകോടതി\nവീട്ടില് അതിക്രമിച്ച് കയറി ഉറക്കത്തിലായിരുന്ന സഹോദരിമാരെ തീവെച്ച് ഗുണ്ടാസംഘം; സംഭവം യു.പിയില്\nWednesday 16th August 2017 11:47am\nWednesday 16th August 2017 11:31am\nഹാദിയ കേസില് എന്.ഐ.എ അന്വേഷണത്തിന് സുപ്രീംകോടതിയുടെ ഉത്തരവ്. റിട്ട: സുപ്രീംകോടതി ജഡ്ജി ആര്.വി രവീന്ദ്രന് അന്വേഷണത്തിന് മേല്‍നോട്ടം വഹിക്കും. അന്വേഷണ പൂര്‍ത്തിയാകുന്നത് വരെ ഹാദിയ മാതാപിതാക്കളുടെ കൂടെ താമസിക്കണമെന്നും കോടതി പറഞ്ഞു.\nഅന്തിമ വാദത്തിന് മുമ്പ് വീട്ടുതടങ്കലിലുള്ള ഹാദിയയെ കോടതി മുമ്പാകെ വിളിച്ചു വരുത്തുമെന്നും ചീഫ് ജസ്റ്റിസ് പറഞ്ഞു. എന്.ഐ.എ അന്വേഷണത്തെ സംസ്ഥാന സര്‍ക്കാര് കോടതിയില് എതിര്‍ത്തില്ല. കേന്ദ്ര സര്‍ക്കാരിന്റെ ആവശ്യം അംഗീകരിച്ചാണ് കോടതിയുടെ ഉത്തരവ്.\nRead more: ഗോരക്ഷകര്‍ക്കെതിരെ ഇന്ത്യ നടപടിയെടുക്കുന്നില്ലെന്ന് അമേരിക്ക; കൂടുതലും അക്രമിക്കപ്പെടുന്നത് മുസ്‌ലിംങ്ങള്\nകേസില് ഗൂഢമായ ഇടപെടല് ഉണ്ടായിട്ടുണ്ടോ എന്ന് അന്വേഷിക്കണമെന്ന് കോടതി നിര്‍ദ്ദേശിച്ചു.മതംമാറിയതന്റെ പേരില് വിവാഹം റദ്ദാക്കിയ ഹൈക്കോടതി വിധിക്കെതിരെ ഹാദിയയുടെ ഭര്‍ത്താവ് ഷെഫിന് ജഹാന് നല്‍കിയ ഹരജി പരിഗണിക്കവെയാണ് സുപ്രീംകോടതി ഉത്തരവിട്ടത്.\nമെയ് 24നാണ് ഹോമിയോ വിദ്യാര്‍ത്ഥിയായിരുന്ന ഹാദിയയും ഷെഫിനും തമ്മിലുള്ള വിവാഹം ഹൈക്കോടതി റദ്ദാക്കിയത്. മകളെ നിര്‍ബന്ധിച്ച് മതം മാറ്റിയെന്ന ഹാദിയയുടെ പിതാവ് അശോകന്റെ ഹരജിയിലായിരുന്നു ഹൈക്കോടതിയുടെ നടപടി.


സമൂഹത്തില് സജീവമായിരുന്നാല് മറവി രോഗം പിടികൂടില്ലെന്ന് പഠനങ്ങള്\nഅമ്പത് അറുപത് വയസിലൊക്കെ സമൂഹത്തിലും സുഹൃത്തുക്കളോടും ബന്ധുക്കളോടുമൊക്കെ സജീവമായ ബന്ധം നിലനിറുത്തിയാല് മറവിരോഗം കീഴടക്കാനുള്ള സാധ്യത കുറയുമെന്ന് പഠനങ്ങള്. ഈ പ്രായത്തിലുള്ളവരുടെ സമൂഹത്തിലെ ഇടപെടലുകള് നിരീക്ഷിച്ച് 1985 മുതല് 2013 വരെ നടത്തിയ പഠനത്തിലാണ് റിപ്പോര്‍ട്ട് തയാറാക്കിയിരിക്കുന്നത്.\nയൂണിവേഴ്‌സിറ്റി കോളേജ് ഓഫ് ലണ്ടനിലെ പ്രൊഫസറായ ഗില് ലിവിങ്സ്റ്റണാണ് ഇക്കാര്യം വ്യക്തമാക്കിയത്. ഭാഷ കൈകാര്യം ചെയ്യല്, ഓര്‍മ്മശക്തി എന്നിവയുടെ കാര്യത്തില് ഇത്തരക്കാര്‍ക്ക് കൂടുതല് മികവുണ്ടാകുമെന്ന് പഠനങ്ങള് വ്യക്തമാക്കുന്നു. ദിവസേന തങ്ങളുടെ സുഹൃത്തുക്കളുമായി സമയം ചെലവഴിക്കുന്നവര്‍ക്ക് മറവി രോഗം വരാനുള്ള സാധ്യത 12 ശതമാനം വരെ കുറവുള്ളതായും കണ്ടെത്തിയിട്ടുണ്ട്.\nശാരോന് ഫെല്ലോഷിപ്പ് ജനറല് പ്രസിഡന്റ് പാസ്റ്റര് ജോണ് തോമസ് കോണ്‍ഫറന്‍സ് ഉദ്ഘാടനം ചെയ്തു


middle east crisis; trump warns tehran | 'മനോഹരമായൊരു ആയുധവുമായി യുഎസ് സൈന്യം ഇറാനിലെത്തും'; ആശങ്കയുയര്‍ത്തി ട്രംപിന്‍റെ പുതിയ പ്രസ്താവന - Malayalam Oneindia\n6 min ago കൊവിഡ്; കേരളത്തിൽ ഇനി റാപിഡ് ടെസ്റ്റ്!! എന്താണ് റാപിഡ് ടെസ്റ്റ്? എങ്ങനെ? അറിയാം\n21 min ago വി മുരളീധരന് ഒരുകോടി രൂപയും ഒരു മാസത്തെ ശമ്പളവും കൈമാറി; അതിജീവിച്ചേ മതിയാകൂ\n39 min ago 'ഇത് അടിയന്തരാവസ്ഥ കാലമല്ലെന്ന് യതീഷ് ചന്ദ്രയ്ക്ക് മുഖ്യമന്ത്രി പറഞ്ഞു കൊടുക്കണം'; രൂക്ഷ വിമർശനം\nPublished: January52020, 15:17 [IST]\nവാഷിങ്ടണ്: അമേരിക്ക-ഇറാന് സംഘര്‍ഷം യുദ്ധസമാനമായ സാഹചര്യങ്ങളിലൂടെയാണ് കടന്നു പോവുന്നത്. ഇറാന്‍റെ ഖുദ്സ് ഫോഴ്സ് തലവന് ജനറല് ഖാസിം സുലൈമാനിയെ അമേരിക്കന് സൈന്യം ഡ്രോണ് ആക്രമണത്തില് കൊലപ്പെടുത്തിയതോടെയാണ് സാഹചര്യങ്ങള് കൂടുതല് വഷളായത്.\nസുലൈമാന്‍റെ മരണത്തില് ഇറാന് തിരിച്ചടിക്കുമെന്ന സൂചന ശക്തമാവുന്നതിനിടയില് ശനിയാഴ്ച്ച വീണ്ടും ഇറാന് സേനക്ക് നേരെ അമേരിക്കന് സേന വീണ്ടും ആക്രമണം നടത്തുകയും4സൈനികരെ വധിക്കുകയും ചെയ്തു. ഇതിന് പിന്നാലെയാണ് ബാഗ്ദാദിലെ അമേരിക്കന് എംബസിക്ക് നേരെ ഇന്നലെ രാത്രിയോടെ മോട്ടോര് ഷെല് ആക്രമണം ഉണ്ടാവുന്നത്. ഇതേ തുടര്‍ന്ന് ഇറാന് നേരെ ശക്തമായ ഭീഷണിയാണ് അമേരിക്കന് പ്രസിഡന്‍റ് ഡൊണാള്‍ഡ് ട്രംപ് നടത്തുന്നത്. വിശദാംശങ്ങള് ഇങ്ങനെ...\nഇറാന് ആക്രമണത്തിന് മുതിര്‍ന്നാല് ആയുധങ്ങളുമായി അമേരിക്കന് സൈന്യം ഇറാനിലെത്തുമെന്നാണ് ട്രംപ് ട്വിറ്ററില് കുറിച്ചത്. രണ്ട് ലക്ഷം കോടി ഡോളറാണ് അമേരിക്ക സൈനിക ആവശ്യത്തിനായി ഉപയോഗിക്കുന്നത്. ഇക്കാര്യത്തില് ലോകത്തില് ഏറ്റവും മികച്ചത് ഞങ്ങളാണെന്നും ഡൊണാള്‍ഡ് ട്രംപ് അവകാശപ്പെടുന്നു.\nഅമേരിക്കന് സ്ഥാപനങ്ങളേയോ, പൗരന്‍മാരെയോ ഇറാന് ആക്രമിച്ചാല് കുറച്ച് പുതിയ മനോഹരമായ ഉപകരണങ്ങളെ ഇറാനിലേക്ക് അയക്കും. അതില് സംശയമൊന്നും വേണ്ട. ഇറാന് ആക്രമിച്ചത് കൊണ്ടാണ് തിരിച്ചടിച്ചത്. വീണ്ടും ആക്രമണത്തിന് മുതിര്‍ന്നാല് കടുത്ത മറുപടി തന്നെയാണ് യുഎസ് നല്‍കുക. ഇറാൻ അങ്ങനെ ചെയ്യരുതെന്ന് ഉപദേശിക്കുകയാണെന്നും ട്രംപ് ട്വിറ്ററില് കുറിച്ചു.\nട്രംപിന്‍റെ പുതിയ ട്വീറ്റ്\n52 മേഖലകള്‍ക്ക് നേരെ\nഅമേരിക്കന് പൗരന്‍മാരെ ടെഹ്റാന് ആക്രമിച്ചാല് ഇറാന്‍റെ 52 തന്ത്രപ്രധാന മേഖലകള്‍ക്ക് നേരെ തിരിച്ചടിക്കുമെന്നാണ് പത്ത് മണിക്കൂര് മുമ്പ് മറ്റൊരു ട്വീറ്റിലൂടെ ട്രംപ് ഭീഷണിമുഴക്കിയിരുന്നു. ഇറാന്‍റെ 52 തന്ത്രപ്രധാന സൈറ്റുകള് ഞങ്ങള് തിരിച്ചറിഞ്ഞിട്ടുണ്ട്. ഇതില് ചിലത് ഇറാനും ഇറാന് സംസ്കാരത്തിന് തന്നെയും വളരെ പ്രധാനപ്പെട്ടതാണ്. ടെഹ്റാന് യുഎസിനെ ആക്രമിച്ചാല് ഇവയെ വളരെ വേഗത്തിലും ശക്തമായും ബാധിക്കും-ട്രംപ് ട്വീറ്റ് ചെയ്തു.\n1979 ല് ഇറാനിലെ യുഎസ് എംബസി വളഞ്ഞ് 52 ഉദ്യോഗസ്ഥരെ ഇറാന് പ്രക്ഷോഭകര് ബന്ധികളാക്കിയിരുന്നു. ഇതുമായി ബന്ധിപ്പിച്ചാണ് ഇറാനിലെ 52 കേന്ദ്രങ്ങള്‍ക്ക് നേരെ തിരിച്ചടിക്കുമെന്ന് ട്രംപ് പറഞ്ഞതെന്നാണ് വിലയിരുത്തുന്നുത്. ഇറാനില് രാഷ്ട്രീയപരവും സൈനികപരവുമായ യാതൊരു തരം ഇടപെടലും യുഎസിന്‍റെ ഭാഗത്ത് നിന്നുണ്ടാവില്ലെന്ന ഉറപ്പ് നല്‍കുന്ന അള്‍ജീരിയ പ്രഖ്യാപനത്തില് ഒപ്പുവെച്ചതിനെ തുടര്‍ന്നായിരുന്നു ബന്ധികള് മോചിതരായത്.\nട്രംപിന്‍റെ നേരത്തേയുള്ള ട്വീറ്റ്\nബാഗ്ദാദിലെ അമേരിക്കന് എംബസിക്ക് നേരെ നടന്ന ആക്രമണത്തിന്‍റെ ഉത്തരാവാദിത്തം ആരും ഏറ്റെടുത്തിട്ടില്ലെങ്കിലും പിന്നില് ഇറാന് തന്നെയാണെന്ന് ഉറപ്പിക്കുന്ന തരത്തിലുള്ള പ്രതികരണമാണ് അമേരിക്കന് പ്രസിഡന്‍റ് ഡൊണാള്‍ഡ് ട്രംപിന്‍റെ ഭാഗത്ത് നിന്നും തുടര്‍ച്ചയായി ഉണ്ടായിക്കൊണ്ടിരിക്കുന്നത്.\nവിലാപ യാത്ര പുറപ്പെട്ടതിന് പിന്നാലെ\nഖുദ്സ് ഫോഴ്സ് തലവന് ഖാസിം സുലൈമാനിയുടെ മൃതദേഹവുമായുള്ള വിലാപ യാത്ര ഇറാനിലേക്ക് പുറപ്പെട്ടതിന് പിന്നാലെയാണ് അമേരിക്കന് എംബസി ലക്ഷ്യം വെച്ചുള്ള ആക്രമണം നടന്നത്. അതീവ സുരക്ഷിത മേഖലയായ ഗ്രീന്‍സോണിലെ സെലിബ്രേഷന് സ്‌ക്വയര്, ജാഡ്രിയ എന്നിവിടങ്ങളിലാണ് റോക്കറ്റുകള് പതിച്ചത്. സംഭവത്തില് ആളപായമൊന്നും റിപ്പോര്‍ട്ട് ചെയ്തിട്ടില്ലെന്നാണ് ഇറാഖ് സൈന്യം അറിയിക്കുന്നത്\nഅമേരിക്കയുടെ ക്രിമിനല് നടപടിയുടെ പ്രത്യാഘാതങ്ങള് ഇനിയങ്ങോട്ടുള്ള വര്‍ഷങ്ങളില് അനുഭവിക്കേണ്ടി വരുമെന്ന് ഖാസിം സുലൈമാനിയുടെ മരണത്തിന് പിന്നാലെ ഇറാന് പ്രസിഡന്‍റ് ഹസന് റൂഹാനി വ്യക്തമാക്കിയിരുന്നു. അമേരിക്കയോട് പ്രതികാരം ചെയ്യുമെന്ന് ഇറാന് പരമോന്നത നേതാവ് ആയത്തുള്ള ഖമനേനിയും പ്രഖ്യാപിച്ചു.\nഅതേസമയം, വലിയ യുദ്ധം വരാനിരിക്കുന്നുവെന്ന സൂചനകളുമായി ഇറാനില് ചുവന്ന പതാക ഉയര്‍ന്നത് ലോക രാജ്യങ്ങള്‍ക്കിടയില് ആശങ്ക വര്‍ധിപ്പിച്ചിട്ടുണ്ട്. സുലൈമാനിയുടെ അന്ത്യയാത്രക്കിടെ ഇറാനിയൻ പുണ്യനഗരമായ കോമിലെ ജംകര്‍ആന് പള്ളിക്ക് മുകളാലണ് യുദ്ധസൂചന നല്കി ചുവന്ന പതാക ഉയര്‍ന്നത്.\nചുവന കൊടി ഉയര്‍ത്തിയത് പരമ്പരാഗത രീതിയിലുള്ള വലിയ യുദ്ധ സൂചനയാണെന്നാണ് അന്തര്‍ദേശീയ മാധ്യമങ്ങള് റിപ്പോര്‍ട്ട് ചെയ്യുന്നത്. ശിയാ മുസ്‌ലിംകളുടെ ഏറ്റവും വലുതും പ്രധാനപ്പെട്ടതുമായ പള്ളിയില് പതാക ഉയര്‍ത്തുന്നത് ചില ഇറാനിയില് ദേശീയ ടെലിവിഷന് ചാനലുകള് സംപ്രേക്ഷണം ചെയ്തിട്ടുണ്ട്.\nഇറാനില് ചുവന്ന കൊടി ഉയര്‍ത്തുന്നു\nഖാസിം സുലൈമാനിയുടെ ചിത്രവും ചുവന്ന പതാകയും സേന മുകളില് എത്തിച്ച ശേഷമായിരുന്നു പതാക ഉയര്‍ത്തല്. സുലൈമാനിയോടുള്ള ബഹുമാനാർഥം രാജ്യത്തിന്‍റെ വിവിധ ഭാഗങ്ങളില് നടന്ന മറ്റ് പരിപാടികളിലും ചുവന്ന പതാകകൾ പ്രത്യക്ഷപ്പെട്ടതായി റിപ്പോര്‍ട്ടുകളുണ്ട്.\nസൗദിയില് കടുത്ത നിയന്ത്രണം; രാജ്യാന്തര വിമാനസര്‍വീസുകള് റദ്ദാക്കി, പ്രവാസികള് പെട്ടു\nവ്യോമസേനാ വിമാനം ഇറാനിലേക്ക്; കുടുങ്ങിയ ഇന്ത്യക്കാരെ നാട്ടിലെത്തിക്കും\nഇറാന് 70000 തടവുകാരെ ജയിലില് നിന്ന് വിട്ടയച്ചു; കൊറോണ ഭീതിയില് നട്ടംതിരിഞ്ഞ് രാജ്യം\nസൗദിയിലേക്കുള്ള വിമാനം ബഹ്‌റൈനില് ഇറക്കി; മലയാളികള് കുടുങ്ങി, രാത്രി മടക്കി അയക്കുമെന്ന് സൂചന\nmiddle east crisis; trump warns tehran\nStory first published: Sunday, January 5, 2020, 15:17 [IST]


പൊലീസ് ഡ്രൈവറെ എ.ഡി.ജി.പിയുടെ മകള് മര്‍ദ്ദിച്ചതായി പരാതിAnweshanam\nപൊലീസ് ഡ്രൈവറെ എ.ഡി.ജി.പിയുടെ മകള് മര്‍ദ്ദിച്ചതായി പരാതി...\nപൊലീസ് ഡ്രൈവറെ എ.ഡി.ജി.പിയുടെ മകള് മര്‍ദ്ദിച്ചതായി പരാതി\nSreehari | Thursday, June 14, 2018 4:14 PM IST\nതിരുവനന്തപുരം: പൊലീസ് ഡ്രൈവറെ എ.ഡി.ജി.പിയുടെ മകള് മര്‍ദ്ദിച്ചതായി പരാതി. ബറ്റാലിയന് എ.ഡി.ജി.പിയായ സുദേഷ് കുമാറിന്റെ മകള് മര്‍ദ്ദിച്ചതായി കാട്ടി അദ്ദേഹത്തിന്റെ ഔദ്യോഗിക വാഹനത്തിന്റെ ഡ്രൈവര് ഗവാസ്‌ക്കറാണ് പരാതിയുമായി രംഗത്തെത്തിയത്.\nപ്രഭാത നടത്തത്തിനായി എ.ഡി.ജി.പിയുടെ മകളെയും ഭാര്യയെയും തിരുവനന്തപുരം കനകക്കുന്നില് കൊണ്ടുവന്നപ്പോഴായിരുന്നു സംഭവം. കഴിഞ്ഞ ദിവസം എ.ഡി.ജി.പിയുടെ മകള് ഗവാസ്‌ക്കറിനെ അസഭ്യം പറഞ്ഞിരുന്നതായും ഇക്കാര്യത്തില് ഗവാസ്‌ക്കര് എ.ഡി.ജി.പിയോട് പരാതിപ്പെട്ടതായും വിവരമുണ്ട്.\nരാവിലെ കനകക്കുന്നില് വച്ചും അസഭ്യം പറയുന്നത് തുടര്‍ന്നു. എന്നാല് ഇതിനെ എതിര്‍ത്ത ഗവാസ്‌ക്കര് ഇനിയും അസഭ്യം തുടര്‍ന്നാല് ഓടിക്കാനാവില്ലെന്ന് പറഞ്ഞ് വാഹനം സൈഡിലേക്ക് ഒതുക്കി നിറുത്തി. ഇതില് പ്രകോപിതയായ എ.ഡി.ജി.പിയുടെ മകള് വാഹനത്തില് നിന്ന് ഇറങ്ങുകയും ഗവാസ്‌ക്കറെ മൊബൈല് ഫോണ് കൊണ്ട് കഴുത്തിന് താഴെ ഇടിക്കുകയും ചെയ്‌തുവെന്നാണ് ആരോപണം.\nമര്‍ദ്ദനത്തില് പരിക്കേറ്റ ഗവാസ്‌ക്കര് ഇപ്പോള് പേരൂര്‍ക്കട ആശുപത്രിയില് ചികിത്സയിലാണ്. ഇക്കാര്യത്തില് ഗവാസ്‌ക്കര് മ്യൂസിയം പൊലീസ് സ്‌റ്റേഷനില് പരാതി നല്‍കിയിട്ടുണ്ട്.


നസിറുദ്ദീൻ നിരാഹാര സമരത്തിനൊരുങ്ങുന്നു\n‘വാറ്റ്’ വിരുദ്ധസമരത്തെ ശക്തമാക്കാൻ വ്യാപാരി വ്യവസായ ഏകോപനസമിതി സംസ്ഥാന പ്രസിഡന്റ് ടി.നസിറുദ്ദീൻ വ്യാഴാഴ്‌ച മുതൽ സെക്രട്ടറിയേറ്റിനുമുന്നിൽ അനിശ്ചിതകാല നിരാഹാരസമരം തുടങ്ങും. സംസ്ഥാന പ്രസിഡന്റിന്റെ ഒപ്പം സംസ്ഥാനഭാരവാഹികളും സമരത്തിൽ പങ്കെടുക്കും.\nമറുപുറംഃ അതു നന്നായി, ഇടയ്‌ക്ക് പട്ടിണി കിടന്നാൽ കൊളസ്‌ട്രോളും പ്രമേഹവുമൊക്കെ കുറയും, ആ തടി കണ്ടാലറിയാം ആരോഗ്യപ്രശ്‌നങ്ങളുണ്ടെന്ന്. ഏതു ഡോക്‌ടറാ ഈ ബുദ്ധി ഉപദേശിച്ചത്?\nവിഷമം വിചാരിക്കല്ലേ... രാഷ്‌ട്രീയക്കാരുടെ ഹർത്താൽ അവസാനിപ്പിക്കാൻ വാളും പരിചയുമായി നടന്നവരാണല്ലോ നിങ്ങൾ. ഒടുവിൽ സ്വന്തം കാര്യം വന്നപ്പോൾ സെക്രട്ടറിയേറ്റിനു മുന്നിൽ അഴിഞ്ഞാടിയത് ജനം കണ്ടു. സ്‌ത്രീകളെപ്പോലും വെറുതെ വിട്ടില്ല. അതുകൊണ്ട് ഈ നിരാഹാരത്തിലും വലിയ കാര്യമൊന്നുമുണ്ടാകില്ലെന്ന് ജനം കരുതും... സോറി....


കുറിഞ്ഞി ഓണ്‍ലൈന്: നാസയുടെ ചാന്ദ്രപദ്ധതി ഒബാമ റദ്ദാക്കി\nമനുഷ്യനെ വീണ്ടും ചന്ദ്രനിലെത്തിക്കാനുള്ള നാസയുടെ പദ്ധതി അമേരിക്കന് പ്രസിഡന്റ് ബാരക് ഒബാമ റദ്ദാക്കി. 2020-ഓടെ മനുഷ്യനെ വീണ്ടും ചന്ദ്രനിലെത്തിക്കുകയെന്ന ലക്ഷ്യത്തോടെ തുടക്കമിട്ട 'കോണ്‍സ്റ്റലേഷന് മൂണ് പ്രോഗ്രാ'മാണ് റദ്ദാക്കിയത്.\nപുതിയ ജനുസില് പെട്ട റോക്കറ്റുകളും 'ഒറയോണ്' എന്ന ചാന്ദ്രപേടകവും രൂപകല്‍പ്പന ചെയ്യാനുള്ള പദ്ധതിക്കായി നാസ ഇതിനകം 900 കോടി ഡോളര് ചെലവിട്ടു കഴിഞ്ഞു. പ്രോഗ്രാം റദ്ദാക്കിയ സ്ഥിതിക്ക് അത് പൂര്‍ണമായി അവസാനിപ്പിക്കാന് ഇനി 250 കോടി ഡോളര് കൂടി ചെലവാക്കേണ്ടി വരും.\nചാന്ദ്രപദ്ധതിക്കായി വന്‍തോതില് പണമൊഴുകുന്നത്, നാസയുടെ മറ്റ് ഗവേഷണപദ്ധതികള്‍ക്ക് തിരിച്ചടിയാകുന്നതായി ഒബാമ പറഞ്ഞു. 2011 -ലേക്കുള്ള പ്രസിഡന്റിന്റെ ബജറ്റ് അഭ്യര്‍ഥനാവേളയിലാണ് അദ്ദേഹം ഇക്കാര്യം വ്യക്തമാക്കിയത്.\nഇത്തരം പദ്ധതികള്‍ക്ക് ഭാവിയില് സ്വകാര്യമേഖലയുടെ പങ്കാളിത്തം തേടാനാണ് ഒബാമ സര്‍ക്കാര് ഉദ്ദേശിക്കുന്നത്.\n2003-ല് കൊളംബിയ ബഹിരാകാശ പേടകം തകര്‍ന്ന് കല്‍പ്പന ചൗള ഉള്‍പ്പടെ ഏഴ് സഞ്ചാരികള് മരിച്ചതിനെ തുടര്‍ന്ന,് അന്നത്തെ പ്രസിഡന്റ് ജോര്‍ജ് ബുഷ് ആണ് 'കോണ്‍സ്റ്റലേഷന്' പദ്ധതി മുന്നോട്ട് വെച്ചത്.\nപ്രായമായ ഷട്ടില്‍പ്രോഗ്രാം നിര്‍ത്തുകയും പുതിയ തലമുറ ബഹിരാകാശ വാഹനങ്ങള് വികസിപ്പിക്കുകയും മനുഷ്യനെ വീണ്ടും ചന്ദ്രനിലെത്തുകയുമായിരുന്നു ലക്ഷ്യം. അതാണിപ്പോള് അവസാനിക്കുന്നത്.\nഇന്ത്യയും ചൈനയും ഉള്‍പ്പടെ പല രാജ്യങ്ങളും ചന്ദ്രനെ ലക്ഷ്യം വെയ്ക്കുകയും, ആ മേഖലയില് ഒരു കിടമത്സരം ആരംഭിക്കുകയും ചെയ്യുന്ന വേളയിലാണ് അമേരിക്കയുടെ പിന്‍മാറ്റം എന്നത് ശ്രദ്ധേയമാണ്. (കടപ്പാട്: ബി.ബി.സി).\nPosted by Joseph Antony at 2/02/2010 11:01:00 AM\nLabels: ബഹിരാകാശം, വിജ്ഞാനം\nഅമേരിക്കയുടെ ഉദ്ദേശം എന്താണോ ..എന്തോ ....\npakshe nammal vidoola...ambili ammavante thamarakkumpilil entha ennu manassilakkiye adangooooooooo\namerica chandra project nirthi. karanam antani pandu paranha pola paichayilla.....\npinna nammai- indikkar- pamaraanmar enthinu chandrayanumayi munnot pokunnu.\nsir your way of writing is easy to unerstand as we say from icj


ഇനി വാട്‌സ്ആപ്പില് അയച്ച സന്ദേശങ്ങള് തിരിച്ചെടുക്കാം; വേണമെങ്കില് എഡിറ്റും ചെയ്യാം – Truevision News\nഅയച്ച ചില സന്ദേശങ്ങള് തിരിച്ചെടുക്കാന് കഴിഞ്ഞിരുന്നെങ്കില് എന്ന് ചിന്തിക്കാത്ത ഒരാളും ഉണ്ടാകില്ല. ഇനിമുതല് അയച്ച സന്ദേശങ്ങള് പിന്‍വലിക്കാന് വാട്‌സ്ആപ്പില് കഴിയുമെന്നാണ് പുറത്തുവരുന്ന റിപ്പോര്‍ട്ടുകള്. ഇതിനുള്ള ഫീച്ചര് വാട്‌സ്ആപ്പ് അധികം വൈകാതെ അവതരിപ്പിക്കുമെന്നുമാണ് വാര്‍ത്തകള്. തെറ്റായി ആര്‍ക്കെങ്കിലും സന്ദേശമയച്ചാല് അത് പിന്‍വലിക്കാന് യൂസര്‍മാരെ സഹായിക്കാനാണ് ഫീച്ചര്.നിലവില് വാട്‌സ്ആപ്പില് അയച്ച സന്ദേശങ്ങള് സ്വന്തം സ്‌ക്രീനില് നിന്നും ഡിലീറ്റ് ചെയ്യാന് സാധിക്കുമെങ്കിലും മറുതലയ്ക്കലുള്ള യൂസര്‍ക്ക് സന്ദേശം ലഭിക്കുന്നത് തടയാന് കഴിയുമായിരുന്നില്ല. ഇതിനൊരു പരിഹാരമെന്നോണമാണ് വാട്‌സ്ആപ്പ് ഫീച്ചര് ഒരുങ്ങുന്നത്.\nവാട്‌സ്ആപ്പ്ബീറ്റാഇന്‍ഫോ എന്ന ട്വിറ്റര് അക്കൗണ്ടാണ് പുതിയ ഫീച്ചറുകളെക്കുറിച്ചുള്ള വാര്‍ത്ത പുറത്തുവിട്ടത്. അയച്ച സന്ദേശങ്ങള് എഡിറ്റ് ചെയ്യാനും ഫീച്ചറുണ്ടാകും. ആപ്പിന്റെ ഐഒഎസ് പതിപ്പില് സന്ദേശങ്ങള് എങ്ങനെയാണ് തിരിച്ചെടുക്കുക എന്നത് വിശദീകരിക്കുന്ന ഒരു വീഡിയോയും ട്വിറ്റര് അക്കൗണ്ട് പുറത്തുവിട്ടിട്ടുണ്ട്. ഐഒഎസ്സിനായുള്ള വാട്‌സ്ആപ്പിന്റെ 2.17.1.869 ബീറ്റാ പതിപ്പില് ഫീച്ചര് ലഭ്യമാണെന്നാണ് വിവരം. അയച്ച സന്ദേശം സ്വീകര്‍ത്താവ് വായിച്ചിട്ടുണ്ടെങ്കിലും പിന്‍വലിക്കാന് സാധിക്കും. ഗ്രൂപ്പ് ചാറ്റിലും ഫീച്ചര് ലഭിക്കുമെന്നും ട്വിറ്റര് അക്കൗണ്ട് പറയുന്നു.\nlatest news, whatsapp\nവ്യാജവാര്‍ത്ത തടയാന് ഗ്രൂപ്പ് അഡ്മിന്‍മാര്‍ക്ക് അധികാരം നല്‍കുന്ന പുതിയ ഫീച്ചറുമായി വാട്‌സ് ആപ്പ്


September 2020 - 11:31 am IST\nനേരത്തെ ഫ്രഞ്ച് ലീഗ് ചാംപ്യന്മാരായിരുന്ന പിഎസ്ജി ഫ്രഞ്ച് കപ്പും സ്വന്തമാക്കിയിരുന്നു. ഒന്‍പതാം തവണാണ് ടീം ലീഗ് കപ്പില് മുത്തമിടുന്നത്.\nപാരിസ്: ഫ്രഞ്ച് ലീഗ് കപ്പ് ഫൈനലില് ലിയോണിനെ തോല്‍പ്പിച്ച് പിഎസ്ജി ചാംപ്യന്മാരായി. നിശ്ചിത സമയത്തും അധികസമയത്തും ഗോള്‍രഹിത സമനിലയില് പിരിഞ്ഞതിനെ തുടര്‍ന്ന് പെനാല്‍റ്റി ഷൂട്ടൗട്ടിലാണ് പിഎസ്ജി ലിയോണിനെ മറികടന്നത്. ഇതോടെ സീസണില് മൂന്നു കിരീടങ്ങള് നേടാന് പിഎസ്ജിക്ക് കഴിഞ്ഞു. നേരത്തെ ഫ്രഞ്ച് ലീഗ് ചാംപ്യന്മാരായിരുന്ന പിഎസ്ജി ഫ്രഞ്ച് കപ്പും സ്വന്തമാക്കിയിരുന്നു. ഒന്‍പതാം തവണാണ് ടീം ലീഗ് കപ്പില് മുത്തമിടുന്നത്.\nകൊവിഡ് ഭീഷണിയിലും ഏതാണ്ട് അയ്യായിരത്തോളം ആരാധകര്‍ക്കു മുന്നിലാണ് മത്സരം നടന്നത്. നെയ്മര്, എയ്ഞ്ചൽ ഡി മരിയ, ഇക്കാര്‍ഡി തുടങ്ങിയവര് ഗോളെന്നുറച്ച ചില ഷോട്ടുകള് പായിച്ചെങ്കിലും നിരാശയായിരുന്നു ഫലം. ഇരു ടീമുകളുടേയും ഗോള്‍കീപ്പര്‍മാര് അവിശ്വസനീയമായ ചില രക്ഷപ്പെടുത്തലുകളും നടത്തി. നിശ്ചിത സമയത്ത് മത്സരം 0-0 എന്നായിരുന്നു.\nപെനാല്‍റ്റി ഷൂട്ടൗട്ടില് 6-5 എന്ന നിലയിലായിരുന്നു പിഎസ്ജിയുടെ വിജയം. കളിയുടെ 119-ാം മിനിറ്റില് ലിയോണിന്‍റെ റാഫേല് ചുവപ്പുകാര്‍ഡ് കണ്ട് പുറത്തായി. ട്രയോരെ ആണ് ലിയോണിന്‍റെ പെനാൾട്ടി നഷ്ടപ്പെടുത്തിയത്. ഡിമറിയ, പരഡെസ്, സറാബിയ, വെറെട്ടി, ഹെരേര, നെയ്മർ എന്നിവർ പിഎസ്ജിക്ക് വേണ്ടി പെനാൾട്ടി ലക്ഷ്യത്തി എത്തിച്ചു. ഇതോടെ ഫ്രാൻസിലെ മൂന്ന് കിരീടങ്ങളും പിഎസ്ജി തന്നെ സ്വന്തമാക്കി. നേരത്തെ ലീഗും, ഫ്രഞ്ച് കപ്പും പിഎസ്ജി സ്വന്തമാക്കിയിരുന്നു. അവസാന ആറു വർഷങ്ങളിൽ പിഎസ്ജി ഇത് നാലാം തവണയാണ് ഫ്രാൻസിൽ ട്രിപിൾ കിരീടങ്ങൾ നേടുന്നത്. അടുത്തവര്‍ഷം മുതല് ലീഗ് കപ്പ് ഉണ്ടാകില്ലെന്നാണ് റിപ്പോര്‍ട്ട്. അങ്ങിനെയെങ്കില് പിഎസ്ജി ആയിരിക്കും ലീഗ് കപ്പിലെ അവസാന ചാംപ്യന്.\nസ്‌ട്രൈലക്കര് കിലിയന് എംബാപ്പെ ഫ്രഞ്ച് കപ്പിന്‍റെ ഫൈനലിനിടെ ഗുരുതരമായി പരുക്കേറ്റതിനാല് ലീഗ് കപ്പില് ഇറങ്ങിയില്ല. ഇക്കാര്‍ഡിയെ സ്‌ട്രൈക്കറാക്കി കളിക്കിറങ്ങിയ പിഎസ്ജി ആദ്യ പകുതിയിലും രണ്ടാം പകുതിയിലും ചില ഒന്നാന്തരം മുന്നേറ്റങ്ങള് നടത്തി. മറുവശത്ത് ലിയോണിന്‍റെ നീക്കങ്ങള് പലതും ലക്ഷ്യബോധമില്ലാത്ത ഷോട്ടുകളിലാണ് കലാശിച്ചത്.


ഫലസ്തീന് പ്രസിഡന്‍റ് മഹ്മൂദ് അബ്ബാസ് ഖത്തറിലെത്തി\nഫലസ്തീന് വിഷയം പരിഹരിക്കുന്നതിനായി അമേരിക്കന് മധ്യസ്ഥതയില് പുതിയ സമാധാന ഫോര്‍മുല കൊണ്ടുവരുന്ന പശ്ചാത്തലത്തിലാണ് മഹ്മൂദ് അബ്ബാസിന്‍റെ സന്ദര്‍ശനം\n21 May, 2019 at 06:11 PM\nഔദ്യോഗിക സന്ദര്‍ശനത്തിനായി ഫലസ്തീന് പ്രസിഡന്‍റ് മഹ്മൂദ് അബ്ബാസ് ഖത്തറിലെത്തി. ഖത്തര് അമീര് തമീം ബിന് ഹമദ് അല്‍ത്താനിയുമായി അദ്ദേഹം കൂടിക്കാഴ്ച്ച നടത്തും. മൂന്ന് ദിവസത്തെ സന്ദര്‍ശനത്തിനായി തിങ്കളാഴ്ച്ചയാണ് മഹ്മൂദ് അബ്ബാസ് ദോഹയിലെത്തിയത്.\nഫലസ്തീന് വിഷയം പരിഹരിക്കുന്നതിനായി അമേരിക്കന് മധ്യസ്ഥതയില് പുതിയ സമാധാന ഫോര്‍മുല കൊണ്ടുവരുന്ന പശ്ചാത്തലത്തിലാണ് മഹ്മൂദ് അബ്ബാസിന്‍റെ സന്ദര്‍ശനം. ഖത്തര് അമീര് ശെയ്ഖ് തമീം ബിന് ഹമദ് അല്‍ത്താനിയുമായി കൂടിക്കാഴ്ച്ച നടത്തുന്ന അബ്ബാസ് വിഷയത്തില് ഖത്തറിന്‍റെ അഭിപ്രായം ആരായും.\nഫോര്‍മുലയുടെ ഉള്ളടക്കം ഇതുവരെ അമേരിക്ക പരസ്യപ്പെടുത്തിയിട്ടില്ലെങ്കിലും ജറുസലേം ഇസ്രയേല് തലസ്ഥാനമായി ഫലസ്തീനികള് അംഗീകരിക്കണമെന്ന വ്യവസ്ഥ ഫോര്‍മുലയില് ഉള്‍പ്പെട്ടിട്ടുണ്ടെന്ന് നേരത്ത ഒരു ഇസ്രയേല് മാധ്യമം വെളിപ്പെടുത്തിയിരുന്നു. ഈ സാഹചര്യത്തില് ഫലസ്തീന് എന്ത് നിലപാട് സ്വീകരിക്കണമെന്ന കാര്യത്തില് ഒപ്പം നില്‍ക്കുന്നവരുടെ മനസ്സറിയുക കൂടിയാണ് മഹ്മൂദ് അബ്ബാസിന്‍റെ ലക്ഷ്യം. ഫലസ്തീനെതിരെ, ഇസ്രയേല് അതിക്രമങ്ങള്‍ക്കെതിരെ ഐക്യരാഷ്ട്രസഭയിലും മറ്റ് ലോക വേദികളിലുമെല്ലാം ശക്തമായ പ്രതിഷേധ നിലപാടാണ് ഖത്തര് സ്വീകരിച്ചുവരുന്നത്.\nഅറബ് മേഖലയില് ഫലസ്തീന്‍റെ ഏറ്റവും വലിയ സഹായിയും ഖത്തറാണ്. രാഷ്ട്രീയ പിന്തുണ കൂടാതെ വലിയ സാമ്പത്തിക സഹായവും ഖത്തര് ഫലസ്തീന് നല്‍കി വരുന്നുണ്ട്. ആഴ്ച്ചകള്‍ക്ക് മുമ്പ് വന് ധനസഹായമാണ് റംസാന്‍റെ ഭാഗമായി ഖത്തര് ഫലസ്തീന് പ്രഖ്യാപിച്ചത്. ഇതിനെല്ലാം പുറമെ ഗസയിലെ വിദ്യാര്‍ഥികളുടെ വിദ്യാഭ്യാസവും സര്‍ക്കാര് ഉദ്യോഗസ്ഥരുടെ ശമ്പളവിതരണത്തിനുമൊക്കെയായി വന് തുകയാണ് ഖത്തര് ഫലസ്തീന് നല്‍കി വരുന്നത്.


Featured – Page2– Kairali News | Kairali News Live l Latest Malayalam News\nബിജെപി സംസ്ഥാന പ്രസിഡന്റ് കെ. സുരേന്ദ്രന്റെ വാര്‍ത്താസമ്മേളനത്തില് നിന്ന് ഏഷ്യാനെറ്റ് പ്രതിനിധിയെ ഇറക്കിവിട്ടു\nബിജെപി സംസ്ഥാന പ്രസിഡന്റ് കെ. സുരേന്ദ്രന്റെ വാര്‍ത്താസമ്മേളനത്തില് നിന്ന് ഏഷ്യാനെറ്റ് പ്രതിനിധിയെ ഇറക്കിവിട്ടു. കോഴിക്കോട് തളിയിലെ ജില്ലാകമ്മിറ്റി ഓഫീസില് നടത്തിയ വാര്‍ത്താസമ്മേളനത്തില് നിന്നാണ് പറഞ്ഞുവിട്ടത്. വാര്‍ത്താസമ്മേളനം തുടങ്ങുന്നതിന് ...\nമുംബൈയില് ചുഴലിക്കാറ്റ് മൂലം ബാര്‍ജില് ജോലി ചെയ്യുന്ന നിരവധി തൊഴിലാളികളുടെ ജീവന് നഷ്ടമായ സംഭവത്തില് ആശങ്ക പങ്കു വച്ച് കേരള മുഖ്യമന്ത്രി പിണറായി വിജയന് മഹാരാഷ്ട്ര മുഖ്യമന്ത്രി ...\nകൊടകര ബിജെപി കുഴല്‍പ്പണക്കേസില് നിര്‍ണായക വിവരങ്ങള് പൊലീസിന് ; പണം വന്നത് സംസ്ഥാനത്തിന് പുറത്തുനിന്ന്\nകൊടകര ബിജെപി കുഴല്‍പ്പണക്കേസില് നിര്‍ണായക വിവരങ്ങള് പോലീസിന്. പണം സംസ്ഥാനത്തിന് പുറത്തു നിന്നും വന്നതാണെന്ന് പോലീസ് കണ്ടെത്തി. മൂന്നരക്കോടി രൂപ നഷ്ടപ്പെട്ടെന്ന് ബി.ജെ.പി പ്രവര്‍ത്തകരായ ധര്‍മ്മരാജനും സുനില് ...\nകുഞ്ഞാലിക്കുട്ടിക്ക് വീണ്ടും ലീഗുകാരുടെ പൊങ്കാല. ലോക്സഭാംഗത്വം രാജിവെച്ച് വന്ന പി.കെ കുഞ്ഞാലിക്കുട്ടിയിലുള്ള അധികാര മോഹമാണ് തെരഞ്ഞെടുപ്പില് പാര്‍ട്ടിക്ക് വലിയ തിരിച്ചടിയുണ്ടാകാന് കാരണമായതെന്നാണ് ലീഗ് പ്രവര്‍ത്തകരുടെ വിമര്‍ശനം. ഇത്തരത്തില് ...\nവരുന്ന മൂന്ന് ആഴ്ചകള് നിര്‍ണായകം ; മുഖ്യമന്ത്രി\nനിര്‍ണായകമായ മൂന്നാഴ്ചകളാണ് നമുക്ക് മുന്‍പിലുള്ളത് എന്നു എല്ലാവരും ഓര്‍മിക്കണമെന്ന് മുഖ്യമന്ത്രി പിണറായി വിജയന്. കാലവര്‍ഷം കടന്നുവരാന് പോവുകയാണ്.ഡെങ്കിപ്പനി മൂന്നോ നാലോ വര്‍ഷങ്ങള് കൂടുമ്പോള് ശക്തമാകുന്ന സ്വഭാവമുള്ള പകര്‍ച്ചവ്യാധിയാണ്. ...\nകൊവിഡ് തീവ്ര വ്യാപനം: ഗോവയില് ലോക്ക്ഡൗണ് നീട്ടി\nകൊവിഡ് തീവ്ര വ്യാപനം രൂക്ഷമായതിനാല് ഗോവ സംസ്ഥാനത്ത് നീട്ടാന് തീരുമാനിച്ചതായി മുഖ്യമന്ത്രി പ്രമോദ് സാവന്ത് പറഞ്ഞു. മെയ് 9-ാം തിയ്യതി തുടങ്ങിയ ലോക്ക് ഡൗണ് മെയ് 23വരെ ...\nരാജ്യത്തെ പ്രതിദിന കൊവിഡ് കേസുകളില് കുറവ് റിപ്പോര്‍ട്ട് ചെയ്തു\nരാജ്യത്തെ പ്രതിദിന കൊവിഡ് കേസുകളില് കുറവ് റിപ്പോര്‍ട്ട് ചെയ്തു. 24 മണിക്കൂറിനിടെ രാജ്യത്ത് 2,59,591 പേര്‍ക്ക് കോവിഡ് സ്ഥിരീകരിച്ചു. 4209 പേര് കോവിഡ് ബാധിച്ചു മരിച്ചു. ദില്ലിയില് ...\nപുതിയ പിണറായി വിജയന് മന്ത്രി സഭയ്ക്ക് യാക്കോബായ സഭയുടെ ആശംസ\nമുഖ്യമന്ത്രി പിണറായി വിജയന്റെ നേതൃത്വത്തിലുള്ള പുതിയ മന്ത്രി സഭയ്ക്ക് യാക്കോബായ സഭയുടെ ആശംസ. മുന് സര്‍ക്കാരിന്റെ ശേഷ്ഠവും ജനകീയവുമായ പ്രവര്‍ത്തനങ്ങള്‍ക്കുള്ള അംഗീകാരമാണ് എല്‍ഡിഎഫിന്റെ തിളക്കമാര്‍ന്ന വിജയമെന്ന് തോമസ് ...\nഇടതുപക്ഷത്തിന്റെ തുടര്‍ഭരണം കേരള ചരിത്രത്തിലെ സമുജ്ജ്വലമായ പുതിയ തുടക്കം ; മുഖ്യമന്ത്രി\nഇടതുപക്ഷത്തിന്റെ തുടര്‍ഭരണം കേരള ചരിത്രത്തിലെ സമുജ്ജ്വലമായ പുതിയ തുടക്കമെന്ന് മുഖ്യമന്ത്രി പിണറായി വിജയന്. കേരളത്തിന് മുന്നോട്ടുള്ള പാതയൊരുക്കാന് ദീര്‍ഘദൃഷ്ടിയുള്ള ഇടപെടലാണ് എല്ലാ പ്രതിസന്ധിയെയും നേരിട്ട് കഴിഞ്ഞ അഞ്ച് ...\nകമ്മട്ടിപ്പാടത്തില് ഞാന് അരങ്ങേറ്റം കുറിച്ച ദിനത്തില് ഇടതുപക്ഷ സര്‍ക്കാരിന്‍റെ ചരിത്ര നിയോഗം ; ആശംസകളുമായി മണികണ്ഠന് ആചാരി\nസത്യപ്രതിജ്ഞ ചെയ്ത് അധികാരമേല്‍ക്കുന്ന രണ്ടാം പിണറായി സര്‍ക്കാരിന് എല്ലാവിധ ആശംകളും നേര്‍ന്ന് നടന് മണികണ്ഠന് ആചാരി. അഞ്ച് വര്‍ഷം മുമ്പ് കമ്മട്ടിപ്പാടം സിനിമയിലൂടെ താന് അരങ്ങേറ്റം കുറിച്ച ...\nരാജ്യത്തെ പ്രതിദിന കൊവിഡ് കേസുകളില് കുറവ് റിപ്പോര്‍ട്ട് ചെയ്തു. 24 മണിക്കൂറിനിടെ മഹാരാഷ്ട്രയില് 26000ത്തോളം കേസുകളും കര്‍ണാടകയില് 38000ത്തോളം കേസുകളും റിപ്പോര്‍ട്ട് ചെയ്തു. കോവിഡ് പശ്ചാത്താലത്തില് ഫീല്‍ഡ് ...\nതോട്ടം തൊഴിലാളികളായ രോഗികളെ മാറ്റിപാര്‍പ്പിക്കാന് ലയങ്ങളില് പ്രത്യേകം സ്ഥലം ഒരുക്കും: മുഖ്യമന്ത്രി\nതോട്ടം തൊഴിലാളികളായ രോഗികളെ മാറ്റിപാര്‍പ്പിക്കാന് ലയങ്ങളില് പ്രത്യേകം സ്ഥലം ഒരുക്കുമെന്ന് മുഖ്യമന്ത്രി വാര്‍ത്താസമ്മേളനത്തില് പറഞ്ഞു. കൊവിഡ് തീവ്രമായി വ്യാപിക്കുന്നതിനാല് ആദിവാസി മേഖലയില് നല്ല ജാഗ്രത വേണമെന്നും മുഖ്യമന്ത്രി ...\nഇന്ന് 21,402 പേര്‍ക്ക് കൊവിഡ് സ്ഥിരീകരിച്ചു; 99,651 പേര്‍ക്ക് രോഗമുക്തി; 87 കൊവിഡ് മരണങ്ങള്\nകേരളത്തില് ഇന്ന് 21,402 പേര്‍ക്ക് കോവിഡ്-19 സ്ഥിരീകരിച്ചു. മലപ്പുറം 2941, തിരുവനന്തപുരം 2364, എറണാകുളം 2315, തൃശൂര് 2045, കൊല്ലം 1946, പാലക്കാട് 1871, ആലപ്പുഴ 1679, ...\nPage2of 285 Prev 123 … 285 Next


Malayalam news || ഉയര്‍ന്ന ഗുണമേന്മയുള്ള ഡിജിറ്റല് ഫോട്ടോ ആല്‍ബം പ്രിന്റിംഗിനായി കാനന് ഡ്രീംലാബോ 5000 കേരള വിപണിയില്\nഉയര്‍ന്ന ഗുണമേന്മയുള്ള ഡിജിറ്റല് ഫോട്ടോ ആല്‍ബം പ്രിന്റിംഗിനായി കാനന് ഡ്രീംലാബോ 5000 കേരള വിപണിയില്\nഇന്ത്യയിലെ ഒന്നാംകിട സംപൂര്‍ണ ഡിജിറ്റല് ഇമേജിംഗ് കമ്പനിയായ കാനന് ഇന്ത്യ പ്രൈവറ്റ് ലിമിറ്റഡ് ഡിജിറ്റല് ഫോട്ടോ പ്രിന്റിംഗിലെ സാന്നിധ്യം ശക്തമാക്കുന്നതിനായി കൊമേഴ്‌സ്യല് ഇങ്ക്‌ജെറ്റ് പ്രിന്ററായ ഡ്രീംലാബോ 5000 കൊച്ചിയില് അവതരിപ്പിക്കുന്നു.\nപരമ്പരാഗതമായ സില്‍വര് ഹാലൈഡ് സാങ്കേതികവിദ്യയ്‌ക്കു പകരമായി ഡ്രീംലാബോ 5000 ഫോട്ടോപ്രിന്റിംഗ് രംഗത്ത് മികച്ച ഗുണമേന്മയുള്ള ചിത്രങ്ങളും ഉയര്‍ന്ന ഉത്‌പാദനക്ഷമതയും ഉറപ്പുനല്‌കും. ഉയര്‍ന്ന തോതില് ഫോട്ടോകള് പ്രിന്റ് ചെയ്യുന്നതിനു പുറമെ കുറഞ്ഞ എണ്ണത്തില് പോലും പ്രിന്റ്-ഓണ്-ഡിമാന്‍ഡ് സൗകര്യവും ഉള്ളതിനാല് ഉയര്‍ന്ന വരുമാനം ഉറപ്പുവരുത്താന് കഴിയും.\nകൊച്ചിയില് ആദ്യമായി പ്രീമിയം ഫോട്ടോ ലാബായ ഡ്രീംലാബോ 5000 സ്വന്തമാക്കിയത് എടത്താടന് ഡിജിറ്റല് പ്രസാണ്. കാനന്റെ സാന്നിധ്യം വിപണിയില് ശക്തിപ്പെടുത്തുന്നതിന് ഇത് വഴിയൊരുക്കും. ഇന്ത്യയിലെ 3300 കോടി രൂപയുടെ കൊമേഴ്‌സ്യല് ഫോട്ടോ പ്രിന്റിംഗ് വിപണി ഡിജിറ്റൈസ് ചെയ്യുന്നതിന് ഇത് കാരണമാകും. ഇതോടെ എടത്താടന് ഡിജിറ്റല് പ്രസില് പ്രീമിയം എച്ച്‌ഡി പ്രിന്റുകള് ലഭ്യമായിത്തുടങ്ങും.\nമികച്ച ഗുണമേന്മയുള്ള ഇമേജിംഗ് ഉത്‌പന്നങ്ങള് കാനന് അവതരിപ്പിക്കുന്നുണ്ട്. അമച്വര്, പ്രഫഷണല് ഫോട്ടോഗ്രാഫര്‍മാര്‍ക്കായുള്ള ഡിജിറ്റല് കാമറകള് മുതല് വീടുകളില് മികച്ച ഫോട്ടോ പ്രിന്റുകള് എടുക്കാവുന്ന പ്രിന്ററുകള് വരെ കാനന് അവതരിപ്പിക്കുന്നു. സംരംഭകസ്ഥാപനങ്ങളുടെ എല്ലാവിധ ഡോക്യുമെന്റ് മാനേജ്‌മെന്റ് സൊല്യൂഷനുകളും കൈകാര്യം ചെയ്യാന് കഴിയുന്ന ഡിജിറ്റല് മള്‍ട്ടിഫംഗ്‌ഷന് പ്രിന്ററുകളും ഇതില് ഉള്‍പ്പെടും. ഇതിനു പുറമെ ഇന്‍ഡസ്‌ട്രി പ്രഫഷണലുകള്‍ക്കായി ഉയര്‍ന്ന പ്രകടനം കാഴ്‌ചവയ്‌ക്കുന്ന പ്രഫഷണല് മോഡല് ഫോട്ടോ പ്രിന്ററുകള്, ലാര്‍ജ് ഫോര്‍മാറ്റ് പ്രിന്ററുകള്, ഡിജിറ്റല് പ്രിന്റിംഗ് പ്രസുകള് എന്നിവയും കാനന് വിപണിയിലെത്തിക്കുന്നു.\nഡ്രീംലാബോ 5000-ല് പുതിയതായി വികസിപ്പിച്ച ഹൈഡെന്‍സിറ്റി പ്രിന്റ് ഹെഡാണുള്ളത്. 300 എംഎം വൈഡ് പ്രിന്റ് ലഭ്യമാക്കാന് ഇതിനു കഴിയും. കാനന്റെ ഫുള്-ഫോട്ടോലിത്തോഗ്രഫി ഇങ്ക്‌ജെറ്റ് നോസില് എന്‍ജിനീയറിംഗ് (ഫൈന്) സാങ്കേതികവിദ്യ ഉപയോഗപ്പെടുത്തി ഉയര്‍ന്ന ഗുണമേന്മയുള്ള ഫോട്ടോകളും ടെക്‌്‌സ്‌റ്റും പ്രിന്റ് ചെയ്യാനാകും. മികച്ച ഗുണമേന്മയുള്ള ഫോട്ടോ ആല്‍ബങ്ങള്, ഫോട്ടോ ബുക്‌സ്, ഫോട്ടോ കലണ്ടറുകള്, ഫോട്ടോ കൊളാഷുകള്, ബെസ്‌പോക്ക് ബ്രോഷറുകള് തുടങ്ങിയവയും ഗുണമേന്മയോടെ പ്രിന്റ് ചെയ്യാം.\nവൈഡ് പ്രിന്റ് ഹെഡ് ആയതിനാല് ഹൈ-സ്‌പീഡ് വണ് പാസ് പ്രിന്റിംഗ് വഴി പ്രിന്റിംഗ് പേപ്പര് ഒരു പ്രാവശ്യം മാത്രം കടന്നുപോകുമ്പോള് തന്നെ ഗുണമേന്മയുള്ള പ്രിന്റ് ലഭ്യമാകും. ഓട്ടോമാറ്റിക് ഡബിള് സൈഡഡ് പ്രിന്റിംഗ് സൗകര്യവും ഡ്രീംലാബോ 5000-ല് ഉണ്ട്. ഒരു മണിക്കൂറില് എ4 വലിപ്പത്തിലുള്ള ആയിരം പേജുകളും 4x6 ഇഞ്ച് വലിപ്പത്തിലുള്ള 2300 പേജുകളും പ്രിന്റ് ചെയ്യാന് ഡ്രീംലാബോ 5000-നു കഴിയും. പേപ്പര്, ഇങ്ക് ടാങ്ക് എന്നിവ പ്രിന്റിംഗിനിടയില് മാറ്റിവയ്‌ക്കാന് കഴിയുന്നതിനാല് ഉയര്‍ന്ന ഉത്‌പാദനക്ഷമതയുണ്ട്. കൂടുതല് സമയം പ്രവര്‍ത്തിപ്പിക്കുന്നതിനും കഴിയും.\nഏഴ് നിറങ്ങളെ അടിസ്ഥാനമാക്കിയുള്ള ഇങ്ക് സംവിധാനമായതിനാല് മെച്ചപ്പെട്ട ഗ്രഡേഷനോടു കൂടിയ പ്രിന്റുകളാണ് ഡ്രീംലാബോ 5000-ല് നിന്നു ലഭിക്കുന്നത്. പരമ്പരാഗത സില്‍വര് ഹാലൈഡ് സാങ്കേതികവിദ്യയെ കവച്ചുവയ്‌ക്കുന്ന നിറവിന്യാസമാണ് ഡ്രീംലാബോയില്‍നിന്നുള്ള പ്രിന്റുകള്‍ക്കു ലഭിക്കുക.


വിപണി കീഴടക്കാന് പരിഷ്‌കരിച്ച സ്വിഫ്റ്റുമായി മാരുതി; പുതിയ ഫീച്ചറുകള് ഇങ്ങനെ – Chandrika Daily\nBy web desk3Wednesday February 24, 2021 18:14 pm\nസ്വിഫ്റ്റിന്റെ 2021 മോഡലാണ് ഇന്ത്യയില് അവതരിപ്പിച്ചത്\nഡല്‍ഹി: രാജ്യത്തെ പ്രമുഖ കാര് നിര്‍മ്മാതാക്കളായ മാരുതി സുസുക്കി ജനപ്രിയ മോഡലായ സ്വിഫ്റ്റിന്റെ പരിഷ്‌കരിച്ച രൂപം പുറത്തിറക്കി. സ്വിഫ്റ്റിന്റെ 2021 മോഡലാണ് ഇന്ത്യയില് അവതരിപ്പിച്ചത്. 5.73 ലക്ഷം മുതല് 8.41 ലക്ഷം രൂപ വരെയാണ് മുഖം മിനുക്കിയ കാറിന്റെ എക്സ്ഷോറൂം വില.\n2005ലാണ് സ്വിഫ്റ്റി ആദ്യമായി അവതരിപ്പിച്ചത്. പ്രീമിയം ഹാച്ച്ബാക്ക് ശ്രേണിയില് വലിയ മാറ്റങ്ങള്‍ക്കാണ് ഇത് തുടക്കമിട്ടത്. സ്വിഫ്റ്റിന്റെ സ്പോര്‍ട്സ് ലുക്കാണ് ഇതിനെ കൂടുതല് പ്രിയങ്കരമാക്കിയത്. വര്‍ഷങ്ങള് കൊണ്ട് 24 ലക്ഷം ഉപഭോക്താക്കളെയാണ് സ്വിഫ്റ്റ് ആകര്‍ഷിച്ചതെന്ന് മാരുതി സുസുക്കി ഇന്ത്യ എക്സിക്യൂട്ടീവ് ഡയറക്ടര് ശശാങ്ക് ശ്രീവാസ്തവ പറയുന്നു.നിലവിലെ മോഡലില് നിന്ന് ഫോഗ് ലാമ്പ് ഹൗസിംഗ് അതേപടി മുമ്പോട്ടു കൊണ്ടുപോകുന്നതായി തോന്നുമെങ്കിലും ഫ്രണ്ട് ബമ്പര് ചെറുതായി പുനര്‍നിര്‍മിച്ചിട്ടുണ്ടെന്ന് തോന്നുന്നു.\nകരുത്തുകൂടിയ കെ-സീരിസ് എന്‍ജിനാണ് പുതിയ സ്വിഫ്റ്റിന്റെ പ്രത്യേകത. മൂന്ന് ഡ്യുവല് ടോണ് കളര് ഓപ്ഷന്, ഇന്ധനക്ഷമത, മെച്ചപ്പെട്ട സുരക്ഷാ സംവിധാനങ്ങള് എന്നിവയാണ് മുഖംമിനുക്കിയ സ്വിഫ്റ്റിനെ വ്യത്യസ്തമാക്കുന്നത്. സാധാരണനിലയിലും ഓട്ടോമാറ്റിക് ഗിയര് ഷിഫ്റ്റ് സംവിധാനത്തിലും കാര് ലഭ്യമാണ്. 1.2 ലിറ്റര് മോഡലിന് 23.2 കിലോമീറ്റര് മൈലേജാണ് അവകാശപ്പെടുന്നത്. ഓട്ടോമാറ്റിക് വേര്‍ഷന് 23.76 മൈലേജ് കമ്പനി പറയുന്നുണ്ട്.


Ernakulam byeelection: Beyond Karunakarans victory | കരുണാകരന്റെ വിജയത്തിനപ്പുറം...2 - Malayalam Oneindia\nക്രിസ്ത്യാനികള് ഒരു കമ്മ്യൂണിസ്റ്കാരനെ സഹിയ്ക്കുകില്ലെന്നതുപോലെ തന്നെ ഒരു ബി ജെ പി ക്കാരനും ഒരു കമ്മ്യൂണിസ്റ് കാരനെ സഹിയ്ക്കില്ലെന്നതാണ് ഇത് വ്യക്തമാക്കുന്നത്. അങ്ങനെ നോക്കിയാല് ബി ജെ പി സംസ്ഥാന ജനറല് സെക്രട്ടറി പി. പി. മുകുന്ദന്റെ പ്രസ്താവന ശരിയാണെന്ന് കരുതേണ്ടിവരും. വിശ്വനാഥ മേനോന് തിരഞ്ഞെടുപ്പ് വേളയില് നടത്തിയ പ്രസ്താവനകള് ബി. ജെ. പി. അണികളില് ആശയക്കുഴപ്പമുണ്ടാക്കി എന്നായിരുന്നു മുകുന്ദന്റെ ഭാഷ്യം. (താനിപ്പോഴും ഒരു കമ്മ്യൂണിസ്റ് കാരനാണെന്നായിരുന്നു വിശ്വനാഥമേനോന് തിരഞ്ഞെടുപ്പ് പ്രസംഗങ്ങളില് പറഞ്ഞത്.) നഷ്ടം മുന്നില് കണ്ട് മുകുന്ദന് ഒരു മുഴം നീട്ടി ഏറ് നടത്തിയെന്നത് വേറെ കാര്യം.\nവി.ബി. ചെറിയാന് അനുകൂലമായ തരംഗമൊന്നും എറണാകുളം തിരഞ്ഞെടുപ്പില് കണ്ടില്ല. വിശ്വനാഥമേനോന് അനുകൂലമായ യാതൊരു തരംഗവും ഉണ്ടായില്ല. ഇതില് സിപിഎമ്മിന് ആഹ്ലാദിയ്ക്കാം. മദനിയുടെ പേരില് മത്സരിച്ച പിഡിപിയുടെ പൂന്തുറ സിറാജിന് മുസ്ലിം വോട്ടര്‍മാര്‍ക്കിടയില് യാതൊരു ചലനവും ഉണ്ടാക്കാന് കഴിഞ്ഞില്ല. മുസ്ലിം വോട്ടര്‍മാര്‍ക്കിടയില് ഒരേ ഒരു വികാരമായിരുന്നു പ്രതിഫലിച്ചത്- അത് ഭരണത്തിനും ആന്റണിയ്ക്കും എതിരായ വികാരമാണ്.\nകോണ്‍ഗ്രസില് പ്രത്യേകിച്ച് എ വിഭാഗത്തിന് ക്രിസ്തീയ മതശക്തികള്‍ക്കിടയില് ഉള്ള സ്വാധീനം മുതലെടുക്കാന് ശക്തമായ ശ്രമം ഉണ്ടായിരുന്നു. പള്ളികളിലൂടെ എം.ഒ. ജോണിന് വേണ്ടി ഇടയലേഖനം ഒഴുകുകയുണ്ടായി. എന്നാല് ക്രിസ്ത്യന് വോട്ടര്‍മാരാണ് എറണാകുളത്തെ നിര്‍ണ്ണായകസ്വാധീനം എന്ന ചിന്തയും പൊളിച്ചെഴുതണം എന്ന് ഈ തിരഞ്ഞെടുപ്പ് ഫലം സൂചിപ്പിക്കുന്നു. ആന്റണിയ്ക്കനുകൂലമായ ഒരു തരംഗമൊന്നും ക്രിസ്ത്യന് വോട്ടര്‍മാര്‍ക്കിടയില് ഉണ്ടായിട്ടില്ല എന്നും തിരഞ്ഞെടുപ്പ് ഫലം സൂചന നല്കുന്നു. ആത്യന്തികമായി സബാസ്റ്യന് പോളും ഒരു ക്രിസ്ത്യാനി ആണെന്നതും ഇടതുപക്ഷ ജനാധിപത്യ മുന്നണിയെ തുണച്ചിട്ടുണ്ടാവണം.\nഎസ്എന്‍ഡിപിയ്ക്കും ഈ തിരഞ്ഞെടുപ്പില് അല്പം തിരിച്ചടിയേറ്റിരിയ്ക്കുകയാണ്. അവസാനനിമിഷം എം.ഒ. ജോണിന് വേണ്ടി പ്രവര്‍ത്തിയ്ക്കാന് എസ്എന്‍ഡിപി തീരുമാനിച്ചിരുന്നു. എസ്എന്‍ഡിപി പ്രവര്‍ത്തകര് ജോണിന്റെ വിജയത്തിന് വേണ്ടി കഠിനാധ്വാനം ചെയ്യുകയും ഉണ്ടായി. പക്ഷെ എസ്എന്‍ഡിപിയ്ക്ക് ഭൂരിപക്ഷമുള്ള തൃപ്പൂണിത്തുറ നിയമസഭാ നിയോജക മണ്ഡലത്തില് പോലും ജോണിന് അനുകൂലമായ തരംഗം ഉണ്ടാക്കാന് കഴിഞ്ഞില്ല. അവിടെ സബാസ്റ്യന് പോളിന് കിട്ടിയ ഭൂരിപക്ഷം 5,433 വോട്ടാണ്.\nതിരഞ്ഞെടുപ്പിന് മുമ്പ് കേന്ദ്രമന്ത്രിയായ ഐഎഫ്ഡിപി നേതാവ് പി.സി. തോമസ് ഒരു പ്രഖ്യാപനം നടത്തിയിരുന്നു: എറണാകുളം തിരഞ്ഞെടുപ്പോടെ കേരളത്തിലെ മുന്നണി രാഷ്ട്രീയം തകരുമെന്ന്. പക്ഷെ കേരളത്തില് മുന്നണി രാഷ്ടീയം ശക്തമാണെന്ന് ഒരിയ്ക്കല് കൂടി തെളിയിക്കുകയായിരുന്നു ഈ തിരഞ്ഞെടുപ്പ്. ഒരുമൂന്നാം മുന്നണി പടുത്തുയര്‍ത്താന് ബിജെപി-വെള്ളാപ്പള്ളി-പി.സി.തോമസ്-എന്‍എസ്എസ് കൂട്ടുകെട്ടിന് ഇനിയും ഏറെ വിയര്‍പ്പൊഴുക്കേണ്ടിവരുമെന്നും ഈ തിരഞ്ഞെടുപ്പ് ഫലം തെളിയിക്കുന്നു. ഇത്തരത്തില് ഒരു മുന്നണി മുന്നില് കാണുന്നുണ്ടെങ്കില് അത് പരിശോധിയ്ക്കാനുള്ള ഒരു വേദി ആക്കി എറണാകുളത്തെ മാറ്റണമായിരുന്നു. അതിലും ഈ പാര്‍ട്ടികള് തന്ത്രപരമായി പരാജയപ്പെടുകയാണ് ചെയ്തത്.\nതിരഞ്ഞെടുപ്പ് ഫലം പുറത്തുവന്നതോടെ ആന്റണി രാജിവയ്ക്കണം എന്ന ആവശ്യത്തിന് ശക്തികൂടിയിരിക്കുന്നു. ഇനി വരുംനാളുകളില് ആന്റണിയ്ക്കെതിരായി എല്‍ഡിഎഫും ബിജെപിയും കരുണാകരനും ഈ തിരഞ്ഞെടുപ്പ് ഫലത്തിന്റെ പേരില് വാദിച്ചേയ്ക്കാം. എന്തായാലും മാറാട് പുനരധിവാസം കൈകാര്യം ചെയ്യുന്നതിലെ മിടുക്കായിരിക്കും ഇനി ആന്റണിയുടെ വിധിയെഴുതുക.\nmalayalam news i group kerala newsagroup sebastian paul kunhalikkutty by election


ബൈബിളിൽ വൈരുധ്യങ്ങൾ ഉണ്ടോ? | ബൈബിൾചോദ്യങ്ങൾ\nഭാഷ Hindi (Roman) അമാറിക് അര്‍മേനിയന് അറബി (ലബനന്) അറബിക് അല്‍ബേനിയന് അസര്‍ബയ്‌ജാനി അസര്‍ബയ്‌ജാനി (സിറിലിക്) ആഫ്രിക്കാന്‍സ് ഇംഗ്ലീഷ് ഇന്‍ഡൊനീഷ്യന് ഇറ്റാലിയന് ഇലോക്കോ ഇവെ ഉക്രേനിയന് ഉര്‍ദു എഫിക്ക് എസ്‌റ്റോണിയന് ഒറോമോ കികഒന്‍ഡെ കികാംബാ കിന്യര്‍വണ്ട കിര്‍ഗിസ് കിറുണ്ടി കിലുബ കൊറിയന് ക്രൊയേഷ്യന് ഗണ് ഗാ ഗ്രീക്ക് ചവക്കനോ ചിചെവ ചിടുംബൂക ചിറ്റോംഗ ചെക് ചൈനീസ് (ഷാൻഗായ്നീസ്) ചൈനീസ് (ഷിച്ചുവാൻസ്) ചൈനീസ് കാന്‍റൊണീസ് (പരമ്പരാഗതം) ചൈനീസ് കാന്‍റൊണീസ് (ലളിതം) ചൈനീസ് മാന്‍ഡ്രിന് (പരമ്പരാഗതം) ചൈനീസ് മാന്‍ഡ്രിന് (ലളിതം) ജര്‍മന് ജാപ്പനീസ് ജോര്‍ജിയന് ടര്‍ക്കിഷ് ടാറ്റര് ടീവ് ട്‌സോംഗ ഡച്ച് ഡാനിഷ് തഗലോഗ് തമിഴ് തായ് തുര്‍ക്കമന് തെലുങ്ക് ദാംഗമെ നേപ്പാളി നോര്‍വീജിയന് പഞ്ചാബി (ഷാമുഖി) പാങ്‌ഗാസിനന് പാപിയമെന്‍റോ (അരൂബ) പാപിയമെന്‍റോ (കുറെസോ) പേര്‍ഷ്യന് പോര്‍ച്ചുഗീസ് പോര്‍ച്ചുഗീസ് (പോര്‍ച്ചുഗല്) പോളിഷ് ഫറോയീസ് ഫിജിയന് ഫിന്നിഷ് ഫൊണ് ഫ്രഞ്ച് ബള്‍ഗേറിയന് ബിസ്‌ലാമ മംഗോളിയന് മലഗാസി മലയാളം മലായ് മസിഡോണിയന് മാള്‍ട്ടീസ് മ്യന്‍മര് യോറുബ റഷ്യന് റൊമാനിയന് റ്റ്വി ലിംഗാല ലിത്വാനിയന് ലുവോ വിയറ്റ്‌നമീസ് വെന്‍ഡ ഷോണ സമോവന് സാപോടെക് (ലാച്ചിഗ്വിരി) സിംഹള സിബെമ്പ സീമ സുലു സെട്സ്വാന സെപ്പിടി സെബുവാനോ സെര്‍ബിയന് സെര്‍ബിയന് (റോമന്) സെസോത്തോ (ലെസോത്തോ) സ്പാനിഷ് സ്ലൊവാക് സ്ലൊവേനിയന് സ്വാഹിലി സ്വീഡിഷ് ഹംഗേറിയന് ഹിന്ദി ഹിലിഗായ്‌നോന് ഹീബ്രൂ ഹെയ്‌തിയന് ക്രയോള് ഹോസ ഹൗസ\nഇല്ല, മുഴുബൈബിളും യോജിപ്പുള്ളതാണ്. ബൈബിളിന്റെ ചില ഭാഗങ്ങൾക്ക് മറ്റു ഭാഗങ്ങളുമായി വൈരുധ്യമുള്ളതായി തോന്നിയേക്കാം. എന്നാൽ താഴെപ്പറയുന്ന ഒന്നോ അതിലധികമോ തത്ത്വങ്ങൾ പരിഗണിക്കുമ്പോൾ യഥാർഥത്തിൽ വൈരുധ്യങ്ങൾ ഇല്ലെന്നു മനസ്സിലാകും:\nസന്ദർഭം പരിഗണിക്കുക. സന്ദർഭത്തിൽനിന്ന് അടർത്തിമാറ്റിയാൽ ഒരു എഴുത്തുകാരന്റെ വാക്കുകൾക്ക് അതിൽത്തന്നെ വൈരുധ്യമുള്ളതായി തോന്നിയേക്കാം.\nഎഴുത്തുകാരന്റെ വീക്ഷണം മനസ്സിലാക്കുക. ഒരു സംഭവത്തിന്റെ ദൃക്‌സാക്ഷികൾ പറയുന്ന കാര്യങ്ങൾ കൃത്യതയുള്ളതായിരിക്കും. പക്ഷേ, അവർ എല്ലാവരും ഒരേ വാക്കുകൾ ഉപയോഗിച്ചെന്നു വരില്ല, ഒരേ വിശദാംശങ്ങൾ നൽകിയെന്നും വരില്ല.\nചരിത്രപരമായ വസ്‌തുതകളും സംസ്‌കാരവും കണക്കിലെടുക്കുക.\nഉപയോഗിച്ചിരിക്കുന്ന വാക്കുകളുടെ അക്ഷരീയമായ അർഥവും ആലങ്കാരികമായ അർഥവും വേർതിരിച്ചു മനസ്സിലാക്കുക.\nഒരു പ്രവൃത്തിയുടെ കർത്താവ് ഒരു പ്രത്യേകവ്യക്തിയായി പറയപ്പെട്ടേക്കാം, എന്നാൽ, യഥാർഥത്തിൽ അദ്ദേഹമായിരിക്കണമെന്നില്ല അത് ചെയ്‌തത്. *\nകൃത്യതയുള്ള ഒരു ബൈബിൾപരിഭാഷ ഉപയോഗിക്കുക.\nബൈബിൾ പഠിപ്പിക്കുന്ന കാര്യങ്ങളെ അബദ്ധധാരണകളും മതവിശ്വാസങ്ങളും ആയി കൂട്ടിക്കുഴയ്‌ക്കരുത്.\nബൈബിളിൽ ഉള്ളതായി തോന്നുന്ന ചില പൊരുത്തക്കേടുകൾ വിശദീകരിക്കാൻ മേൽപ്പറഞ്ഞ തത്ത്വങ്ങൾ എങ്ങനെ ഉപയോഗിക്കാമെന്ന് പിൻവരുന്ന ദൃഷ്ടാന്തങ്ങൾ കാണിച്ചുതരുന്നു.\nഏഴാം ദിവസം ദൈവം വിശ്രമത്തിൽ പ്രവേശിച്ചുവെങ്കിൽപ്പിന്നെ ദൈവം പ്രവർത്തിച്ചുകൊണ്ടിരിക്കുന്നത് എങ്ങനെ? ഉല്‌പത്തിയിലെ സൃഷ്ടിപ്പിൻവിവരണത്തിൽ ദൈവം, “താൻ ചെയ്‌ത സകലപ്രവൃത്തിയിൽനിന്നും ഏഴാം ദിവസം നിവൃത്തനായി” എന്നു പറഞ്ഞിരിക്കുന്നു. ഭൂമിയോടു ബന്ധപ്പെട്ട ദൈവത്തിന്റെ സൃഷ്ടിപ്പിൻപ്രവർത്തനങ്ങളെക്കുറിച്ചാണ് അവിടെ പറഞ്ഞിരിക്കുന്നത്. (ഉൽപത്തി 2:2-4) “എന്റെ പിതാവ് ഇപ്പോഴും പ്രവർത്തിച്ചുകൊണ്ടിരിക്കുന്നു” എന്ന് യേശു പറഞ്ഞത് ഇതിന് വൈരുധ്യമായിട്ടല്ല. കാരണം യേശു പറഞ്ഞത് ദൈവത്തിന്റെ മറ്റു പ്രവൃത്തികളെക്കുറിച്ചാണ്. (യോഹന്നാൻ 5:17) ആ പ്രവൃത്തികളിൽ ബൈബിളിന്റെ എഴുത്തിനെ നയിച്ചതും മനുഷ്യകുടുംബത്തിന്റെ കാര്യങ്ങൾ ശ്രദ്ധിച്ചതും അവർക്ക് മാർഗനിർദേശങ്ങൾ നൽകിയതും ഒക്കെ ഉൾപ്പെട്ടിരുന്നു.—സങ്കീർത്തനം 20:6; 105:5;2പത്രോസ് 1:21.\nതത്ത്വം 2, 3: വീക്ഷണവും ചരിത്രവസ്‌തുതകളും\nയേശു അന്ധനെ സൗഖ്യമാക്കിയത് എവിടെവെച്ചാണ്? ലൂക്കോസിന്റെ സുവിശേഷം പറയുന്നത് യേശു ഒരു അന്ധനായ മനുഷ്യനെ സൗഖ്യമാക്കിയത് “യെരീഹോയോട് അടുത്തപ്പോൾ” ആണെന്നാണ്. എന്നാൽ ഇതേ സംഭവത്തെക്കുറിച്ച് മത്തായിയുടെ സുവിശേഷത്തിൽ പറയുന്നത് യേശു “യെരീഹോ വിട്ട് പോകുമ്പോൾ” രണ്ട് അന്ധന്മാരെ സൗഖ്യമാക്കി എന്നാണ്. (ലൂക്കോസ് 18:35-43; മത്തായി 20:29-34) വ്യത്യസ്‌ത വീക്ഷണങ്ങളിൽനിന്നുകൊണ്ട് എഴുതിയ ഈ രണ്ടു വിവരണങ്ങളും യഥാർഥത്തിൽ പരസ്‌പരം യോജിപ്പുള്ളതാണ്. മത്തായി പറയുന്നത് ശരിക്കും അവിടെയുണ്ടായിരുന്ന രണ്ട് അന്ധന്മാരെക്കുറിച്ചുതന്നെയാണ്. എന്നാൽ ലൂക്കോസ് പറയുന്നതാകട്ടെ, യേശുവിനോട് നേരിട്ട് അപേക്ഷിച്ച ഒരു അന്ധനെക്കുറിച്ചു മാത്രമാണ്. യേശുവിന്റെ നാളിൽ യെരീഹോ ഒരു ഇരട്ടപ്പട്ടണമായിരുന്നു എന്നാണ് പുരാവസ്‌തുശാസ്‌ത്രജ്ഞന്മാർ കണ്ടുപിടിച്ചിരിക്കുന്നത്. പഴയ യെരീഹോനഗരം സ്ഥിതിചെയ്‌തിരുന്നത് പുതിയ റോമൻനഗരമായ യെരീഹോയിൽനിന്ന് ഒന്നര കിലോമീറ്റർ ദൂരെയായിരുന്നു. ഈ രണ്ടു പട്ടണങ്ങളുടെയും ഇടയ്‌ക്കുവെച്ചായിരിക്കാം യേശു ഈ അത്ഭുതം ചെയ്‌തത്.\nതത്ത്വം 4: ആലങ്കാരികവും അക്ഷരീയവും ആയ പ്രയോഗങ്ങൾ\nഭൂമി നശിപ്പിക്കപ്പെടുമോ? സഭാപ്രസംഗി 1:4-ൽ “ഭൂമിയോ എന്നേക്കും നില്‌ക്കുന്നു” എന്നു പറയുന്നു. എന്നാൽ “മൂലപദാർത്ഥങ്ങൾ എരിഞ്ഞു ചാമ്പലാകും. ഭൂമിയും അതിലുള്ള സമസ്‌തവും കത്തിനശിക്കും” എന്നു പറയുന്ന ഭാഗവുമായി ഇത് വൈരുധ്യമാണെന്നു തോന്നിയേക്കാം. (2 പത്രോസ് 3:10, പി.ഒ.സി.) എന്നാൽ ബൈബിളിൽ “ഭൂമി” എന്ന പദം അക്ഷരീയമായി നമ്മുടെ ഗ്രഹത്തെ സൂചിപ്പിക്കാനും ആലങ്കാരികമായി അതിൽ ജീവിക്കുന്ന ആളുകളെ സൂചിപ്പിക്കാനും ഉപയോഗിച്ചിട്ടുണ്ട്. (ഉൽപത്തി 1:1; 11:1)2പത്രോസ് 3:10-ൽ “ഭൂമി” കത്തിനശിക്കും എന്നു പറഞ്ഞിരിക്കുന്നത് നമ്മുടെ ഗ്രഹം കത്തിനശിക്കും എന്നല്ല, പിന്നെയോ ‘ഭക്തികെട്ട മനുഷ്യരുടെ നാശം’ സംഭവിക്കും എന്നാണ്.—2 പത്രോസ് 3:7.\nതത്ത്വം 5: ഒരു പ്രവൃത്തിയുടെ കർത്താവ്\nകഫർന്നഹൂമിലായിരുന്ന യേശുവിന്റെ അടുക്കൽ ശതാധിപന്റെ അപേക്ഷ എത്തിച്ചത് ആരാണ്? മത്തായി 8:5, 6-ൽ പറയുന്നത് ശതാധിപൻതന്നെ (സൈനികോദ്യോഗസ്ഥൻ) യേശുവിന്റെ അടുക്കൽ വന്നു എന്നാണ്. എന്നാൽ ലൂക്കോസ് 7:3-ൽ അപേക്ഷിക്കാനായി യഹൂദമൂപ്പന്മാരെ ശതാധിപൻ യേശുവിന്റെ അടുക്കലേക്ക് അയച്ചു എന്നു പറയുന്നു. പ്രത്യക്ഷത്തിൽ ഇത് വൈരുധ്യമായി തോന്നാം. വാസ്‌തവത്തിൽ ശതാധിപൻതന്നെയാണ് ഈ അപേക്ഷയ്‌ക്ക് മുൻകൈയെടുത്തത്, തന്റെ പ്രതിനിധികളായി യഹൂദമൂപ്പന്മാരെ യേശുവിന്റെ അടുത്തേക്ക് അയച്ചുവെന്നേയുള്ളൂ.\nതത്ത്വം 6: കൃത്യതയുള്ള പരിഭാഷ\nനമ്മളെല്ലാവരും പാപം ചെയ്യുന്നുണ്ടോ? ആദ്യമനുഷ്യനായ ആദാമിൽനിന്ന് നമുക്കെല്ലാം പാപം പാരമ്പര്യമായി കിട്ടി എന്നു ബൈബിൾ പറയുന്നു. (റോമർ 5:12) ഒരു നല്ല വ്യക്തി “പാപം ചെയ്യുന്നില്ല,” “പാപം ചെയ്‌കയില്ല” എന്നതുപോലെയുള്ള ചില ഭാഷാന്തരങ്ങൾ ഇതിനോട് വൈരുധ്യമായി തോന്നിയേക്കാം. (1 യോഹന്നാൻ 3:6, സത്യവേദപുസ്‌തകം; ഓശാന) 1 യോഹന്നാൻ 3:6-ലെ “പാപം” എന്നതിനുള്ള ഗ്രീക്കുക്രിയ മൂലഭാഷയിൽ വർത്തമാനകാലത്തിലാണ് ഉപയോഗിച്ചിരിക്കുന്നത്. ആ ഭാഷയിൽ, സാധാരണയായി അതു തുടർച്ചയായ പ്രവർത്തനത്തെ സൂചിപ്പിക്കുന്നു. എന്നാൽ ആദാമിൽനിന്ന് പാരമ്പര്യമായി കിട്ടിയ ഒഴിവാക്കാനാകാത്ത പാപവും മനഃപൂർവം തുടർച്ചയായി ദൈവനിയമങ്ങൾ ലംഘിച്ചുകൊണ്ട് ചെയ്യുന്ന പാപവും തമ്മിൽ വ്യത്യാസമുണ്ട്. എന്നാൽ ചില ഭാഷാന്തരങ്ങളിൽ ഒരു നല്ല വ്യക്തി “പാപത്തിൽ നടക്കുന്നില്ല,” “പാപം ചെയ്‌തുകൊണ്ടിരിക്കുന്നില്ല” എന്നൊക്കെ പരിഭാഷപ്പെടുത്തിയിരിക്കുന്നതുകൊണ്ട് യാതൊരു വൈരുധ്യവും ഇല്ല.—പുതിയ ലോക ഭാഷാന്തരം; സത്യവേദപുസ്‌തകം (ആധുനിക വിവർത്തനം)\nതത്ത്വം 7: ബൈബിളിനെ മതവിശ്വാസങ്ങളുമായി കൂട്ടിക്കുഴയ്‌ക്കരുത്\nയേശു ദൈവത്തോടു സമനാണോ അതോ ദൈവത്തെക്കാൾ താഴ്‌ന്നവനാണോ? ഒരിക്കൽ യേശു ഇങ്ങനെ പറഞ്ഞു: “ഞാനും പിതാവും ഒന്നാണ്.” ഇതിനോട് വൈരുധ്യമാണെന്നു തോന്നിയേക്കാവുന്ന മറ്റൊരു കാര്യവും യേശു പറഞ്ഞു: “പിതാവ് എന്നെക്കാൾ വലിയവനാകുന്നു.” (യോഹന്നാൻ 10:30; 14:28) ഈ വാക്യങ്ങളെക്കുറിച്ച് കൃത്യമായി മനസ്സിലാക്കുന്നതിന് യഹോവയെയും യേശുവിനെയും കുറിച്ച് ബൈബിൾ യഥാർഥത്തിൽ എന്തു പറയുന്നു എന്നു നമ്മൾ പരിശോധിക്കണം. അല്ലാതെ, ബൈബിളിൽ യാതൊരു അടിസ്ഥാനവുമില്ലാത്ത ത്രിത്വവിശ്വാസവുമായി ഈ വാക്യങ്ങളെ കൂട്ടിക്കുഴയ്‌ക്കുകയല്ല ചെയ്യേണ്ടത്. ബൈബിൾ പറയുന്നത് യഹോവ യേശുവിന്റെ പിതാവു മാത്രമല്ല, യേശുവിന്റെ ദൈവവും ആണെന്നാണ്, അതായത് യേശു ആരാധിക്കേണ്ട ദൈവം. (മത്തായി 4:10; മർക്കോസ് 15:34; യോഹന്നാൻ 17:3; 20:17;2കൊരിന്ത്യർ 1:3) യേശു ദൈവത്തോട് സമനല്ല എന്നു വ്യക്തം.\n“ഞാനും പിതാവും ഒന്നാണ്” എന്ന യേശുവിന്റെ പ്രസ്‌താവനയുടെ സന്ദർഭം സൂചിപ്പിക്കുന്നത് തന്റെ പിതാവായ യഹോവയുമായി ലക്ഷ്യങ്ങളിലും ഉദ്ദേശ്യങ്ങളിലും ഉള്ള യോജിപ്പിനെക്കുറിച്ച് യേശു സംസാരിക്കുകയായിരുന്നു എന്നാണ്. യേശു പിന്നീട് ഇങ്ങനെ പറഞ്ഞു. “പിതാവ് എന്നോടും ഞാൻ പിതാവിനോടും ഏകീഭവിച്ചിരിക്കുന്നു.” (യോഹന്നാൻ 10:38) ലക്ഷ്യങ്ങളിലും ഉദ്ദേശ്യങ്ങളിലും ഇതേ ഐക്യം യേശുവിനും അനുഗാമികൾക്കും ഉണ്ടായിരുന്നു. അതുകൊണ്ടാണ് യേശു അവരെക്കുറിച്ച് ഇങ്ങനെ പ്രാർഥിച്ചത്: “നീ എനിക്കു തന്നിട്ടുള്ള മഹത്ത്വം ഞാൻ അവർക്കു കൊടുത്തിരിക്കുന്നു. അവർ ഐക്യത്തിൽ തികഞ്ഞവരാകേണ്ടതിന് ഞാൻ അവരോടും നീ എന്നോടും ഏകീഭവിച്ചിരിക്കുന്നു.”—യോഹന്നാൻ 17:22, 23.\n^ ഉദാഹരണത്തിന്, താജ്‌മഹലിനെക്കുറിച്ച് “മുഗൾ ചക്രവർത്തിയായ ഷാജഹാൻ നിർമിച്ചു” എന്നാണ് ബ്രിട്ടാനിക്ക സർവവിജ്ഞാനകോശം പറഞ്ഞിരിക്കുന്നത്. എന്നാൽ അത് പണിതത് ശരിക്കും അദ്ദേഹമല്ല. അതിന്റെ പണി ചെയ്‌ത “20,000-ത്തിലധികം ജോലിക്കാർ” എന്ന പരാമർശവും ആ വിജ്ഞാനകോശത്തിലുണ്ട്.\nബൈബിൾ—എല്ലാ അർഥത്തിലും കൃത്യതയുള്ളത്\nശാസ്‌ത്രലോകം ഭൗതിക പ്രപഞ്ചത്തെക്കുറിച്ച് കൃത്യമായി പറയുന്നതിന് വളരെനാൾ മുമ്പുതന്നെ ബൈബിൾ അക്കാര്യങ്ങൾ വിവരിച്ചിരുന്നു. മാത്രമല്ല സാമ്രാജ്യങ്ങളുടെ വീഴ്‌ച-താഴ്‌ചകളെക്കുറിച്ചും ജീവിതത്തിലെ പ്രധാനപ്പെട്ട ചോദ്യങ്ങൾക്കുള്ള തൃപ്‌തികരമായ ഉത്തരങ്ങളും അത് നൽകിയിരുന്നു.\nപങ്കുവെക്കുക പങ്കുവെക്കുക ബൈബിളിൽ വൈരുധ്യങ്ങൾ ഉണ്ടോ?\nijwbq ലേഖനം 70


വ്യാജ പ്രചരണങ്ങളിൽ പെട്ടുപോകരുതെന്ന് ഒമാൻ ഇന്ത്യൻ എംബസി – BHARATH NEWS\nമസ്കത്ത്: തെറ്റിദ്ധരിപ്പിക്കുന്ന ഉള്ളടക്കത്തോടെ പ്രചരിപ്പിക്കപ്പെടുന്ന സന്ദേശങ്ങളില് വഞ്ചിതരാകരുതെന്ന് ഒമാനിലെ ഇന്ത്യന് എംബസി ആവശ്യപ്പെട്ടു.\nഒമാനിലെ ഇന്ത്യന് സമൂഹത്തിനെക്കുറിച്ച് തെറ്റ് ധാരണ ഉളവാക്കുന്ന ധാരാളം സന്ദേശങ്ങൾ സമൂഹമാധ്യമങ്ങളില് പ്രചരിക്കുന്നത് ശ്രദ്ധയില്‍പെട്ടു. ഇന്ത്യന് പ്രവാസി സമൂഹം നിയമമനുസരിക്കുന്നവരും ഇരു രാജ്യങ്ങളും തമ്മിലെ ബന്ധം വികസിപ്പിക്കുന്നതില് സുപ്രധാന പങ്കുവഹിച്ചവരുമാണ്. പ്രതിസന്ധിനിറഞ്ഞ ഈ സാഹചര്യത്തില് കോവിഡിനെതിരായ പോരാട്ടത്തില് ശ്രദ്ധിക്കുകയും ഐക്യപ്പെടുകയും ചെയ്യുകയാണ് വേണ്ടത്. ദുരുദ്ദേശ്യത്തോടെ എഴുതപ്പെടുന്ന പോസ്റ്റുകള് നമ്മുടെ ശ്രദ്ധ തെറ്റിക്കരുതെന്നും എംബസിയുടെ പ്രസ്താവനയില് ആവശ്യപ്പെട്ടു.\nTags: Oman Indian Embassy\nPrevious പ്രവാസികള്‍ക്കും വിദേശത്തുള്ള കുടുംബാംഗങ്ങള്‍ക്കും ആരോഗ്യ ഇന്‍ഷുറന്‍സ്\nNext കുറഞ്ഞ പലിശ നിരക്കിൽ പ്രവാസികൾക്ക് 1000 കോടിയുടെ വായ്പ


Malayalam news- AG dandapani explained in cabinet meeting\nWednesday 7th December 2011 1:16pm\nഎ.ജിക്കെതിരെ നടപടിയില്ല; അനുബന്ധ സത്യവാങ്മൂലം നല്‍കും\nWednesday 7th December 2011 1:14pm\nതിരുവനന്തപുരം: മുല്ലപ്പെരിയാര് വിഷയത്തില് ഹൈക്കോടതിയില് വിവാദ സത്യവാങ്മൂലം നല്‍കിയ അഡ്വക്കറ്റ് ജനറല് കെ.പി ദണ്ഡപാണിക്കെതിരെ നടപടിയുണ്ടാവില്ല. ഇന്ന് ചേര്‍ന്ന് മന്ത്രിസഭാ യോഗം എ.ജി നല്‍കിയ വിശദീകരണം അംഗീകരിച്ചു.\nഅതേസമയം എ.ജി ഹൈക്കോടതിയില് നല്‍കിയ സത്യവാങ്മൂലത്തിനൊപ്പം അനുബന്ധ സത്യവാങ്മൂലം നല്‍കാന് തീരുമാനിച്ചിട്ടുണ്ട്.ഇതിനായി നാല് പേരടങ്ങുന്ന മന്ത്രിസഭാ ഉപസമിതി രൂപീകരിച്ചു. മന്ത്രിമാരായ തിരുവഞ്ചൂര് രാധാകൃഷ്ണന് പി.കെ കുഞ്ഞാലിക്കുട്ടി, ആര്യാടന് മുഹമ്മദ്, പി.ജെ ജോസഫ് എന്നിവരടങ്ങുന്നതാണ് ഉപസമിതി.\nഅഡ്വക്കറ്റ് ജനറല് കെ.പി ദണ്ഡപാണി മന്ത്രിസഭാ യോഗത്തില് ഹാജരായി വിശദീകരണം നല്‍കുകയായിരുന്നു. സര്‍ക്കാര് നിലപാട് മാത്രമാണ് താന് കോടതിയെ അറിയിച്ചതെന്നും ജലനിരപ്പും ഡാം സുരക്ഷയും തമ്മില് ബന്ധമില്ലെന്ന് കോടതിയില് പറഞ്ഞിട്ടില്ലെന്നും എ.ജി വ്യക്തമാക്കി.\nഎ.ജിക്കൊപ്പം അഡീഷണല് ചീഫ് സെക്രട്ടറി കെ ജയകുമാര്, മുല്ലപ്പെരിയാര് സെല് ചെയര്‍മാര് എം.കെ പരമേശ്വരന് നായര്, ഡിസാസ്റ്റര് മാനേജ്‌മെന്റ് മേധാവി കെ.ബി വത്സല കുമാരി എന്നിവരും യോഗത്തില് ഹാജരായി വിശദീകരണം നല്‍കി.\nനേരത്തെ എ.ജിയെ യോഗത്തിലേക്ക് വിളിച്ച് വിശദീകരണം ചോദിക്കുമെന്നായിരുന്നു പറഞ്ഞിരുന്നത്. എന്നാല് പിന്നീട് മുല്ലപ്പെരിയാറുമായി ബന്ധപ്പെട്ട് രേഖകള് തയ്യാറാക്കിയ മുഴുവന് ഉദ്യോഗസ്ഥരെയും വിളിപ്പിക്കുകയായിരുന്നു.


ഇടുക്കിയില് കാട്ടാനകളുടെ കൂട്ടക്കുരുതി ദേവികുളത്ത് കാട്ടാന ചരിഞ്ഞത് വൈദ്യുതാഘാതമേറ്റ് - Janayugom Online\nBy: Web Desk | Wednesday 25 October 2017 12:02 AM IST\nരാജാക്കാട്: ഇടുക്കി മേഖലയില് വനംകയ്യേറ്റക്കാരും റിസോര്‍ട്ട് മാഫിയയും ആസൂത്രിതമായി കാട്ടാനകളെ കൊന്നൊടുക്കുന്നു. തോട്ടങ്ങള്‍ക്കും റിസോര്‍ട്ടുകള്‍ക്കും ചുറ്റുമുള്ള അതിര്‍ത്തി വേലിയിലൂടെ ഉയര്‍ന്ന വോള്‍ട്ടിലുള്ള വൈദ്യുതി കടത്തി വിട്ടാണ് കാട്ടാനകളെ കൊല്ലുന്നത്. കഴിഞ്ഞ ദിവസം ദേവികുളം ഫാക്ടറി ഡിവിഷനില് പുല്‍മേട്ടില് കാട്ടാന ചരിഞ്ഞതും വൈദ്യുതാഘാതമേറ്റാണെന്ന് ഇന്നലെ നടത്തിയ പോസ്റ്റ്‌മോര്‍ട്ടത്തില് തെളിഞ്ഞു. മൂന്ന് മാസത്തിനിടെ ദുരൂഹസാഹചര്യത്തില് ചരിഞ്ഞ ആറാമത്തെ കാട്ടാനയാണിത്. ഈ സംഭവത്തില് വനംവകുപ്പ് അധികൃതര് ദേവികുളത്തെ തോട്ടം തൊഴിലാളിയായ യോവാനെ അറസ്റ്റ് ചെയ്തു.\nചിന്നക്കനാല്, അടിമാലി, മൂന്നാര് മേഖലകളിലാണ് സമീപകാലത്ത് കാട്ടാനകള് കൂട്ടത്തോടെ ചരിഞ്ഞത്. ജൂലൈയില് മണ്ണുമാന്തി യന്ത്രമായ ജെ സി ബിയുടെ അടിയേറ്റ് മൂന്നാര് ചെണ്ടുവര തേയില ഫാക്ടറി ഡിവിഷനില് ഒരാന ചരിഞ്ഞ സംഭവത്തില് രണ്ടു പേരെ കസ്റ്റഡിയിലെടുത്തെങ്കിലും തുടര് അന്വേഷണങ്ങള് ഒന്നും ഉണ്ടായില്ല. തലയാര് ടീ ഫാക്ടറിക്കടുത്ത് അതേ മാസത്തില് മറ്റൊരു പിടിയാനയുടെ ജഡം കാണപ്പെട്ടെങ്കിലും കേവലം പോസ്റ്റ് മോര്‍ട്ടം മാത്രം നടത്തി കേസ് ഒതുക്കി.\nഓഗസ്റ്റില് ചിന്നക്കനാലില് ടോമിന് തച്ചങ്കരിയുടെ കുടുംബവക എസ്‌റ്റേറ്റില് വൈദ്യുതി വേലിയില് നിന്ന് ഷോക്കേറ്റ് പിടിയാന ചരിഞ്ഞ കേസിലും കുറ്റവാളികള്‍ക്ക് ശിക്ഷ ഉറപ്പുവരുത്തും വിധം പ്രോസിക്യൂഷന് നടപടിയുണ്ടായില്ല. അടിമാലി ചൊക്കനാട് മേഖലകളിലും പിന്നീട് കാട്ടാനകളെ കൊല ചെയ്യപ്പെട്ട നിലയില് കാണപ്പെട്ടു.\nകഴിഞ്ഞ അഞ്ച് വര്‍ഷത്തിനിടെ പുതിയ ഇലക്ട്രിക് ഫെന്‍സിംഗ് കണക്ഷനുകള്‍ക്കൊന്നും ഇലക്ട്രിക്കല് ഇന്‍സ്പക്ടറേറ്റിന്റെ ഇടുക്കി ജില്ലാ ഓഫീസില് നിന്ന് അനുമതി നല്‍കിയിട്ടില്ലെന്നാണ് ഉദ്യോഗസ്ഥര് പറയുന്നത്. അതേ സമയം തോട്ടങ്ങള്‍ക്കും റിസോര്‍ട്ടുകള്‍ക്കും ചുറ്റും നാള്‍ക്കുനാള് ഇലക്ട്രിക് ഫെന്‍സിംഗുകള് ഉയരുന്നുമുണ്ട്. വൈല്‍ഡ് ലൈഫ് ആക്ടിനും വൈദ്യുതി നിയമങ്ങള്‍ക്കും വിരുദ്ധമായി ഉയര്‍ന്ന വോള്‍ട്ടാണ് മാഫിയകള് ലൈനിലൂടെ കടത്തിവിടുന്നത്. ആനകള് ചരിയുമ്പോള് നാട്ടുകാരും പരിസ്ഥിതി പ്രവര്‍ത്തകരും ഉയര്‍ത്തുന്ന പ്രതിഷേധവും മുറവിളിയും കെട്ടടങ്ങുന്നതോടെ ഉദ്യോഗസ്ഥരും നടപടികളില് നിന്നും പിന്‍വലിയുകയാണ്.\nകഴിഞ്ഞ 20 വര്‍ഷത്തിനിടെ കാടിന്റെ വ്യാപ്തി ഗണ്യമായി കുറഞ്ഞതും കാട്ടില് കുടിവെള്ളം സമൃദ്ധമായി കിട്ടാത്തതുമാണ് കാട്ടാനകളെ ജനവാസമേഖലകളിലേക്ക് ഇറങ്ങാന് പ്രേരിപ്പിക്കുന്നത് എന്നാണ് പഠനങ്ങള് വ്യക്തമാക്കുന്നത്. കാട്ടാനകള് തീറ്റതേടി ഒരു ദിവസം 45 കിലോമീറ്ററോളം വനത്തിലൂടെ സഞ്ചരിക്കുന്നുണ്ടെന്നാണ് കണക്ക്. ഓരോ ആനയും പ്രതിദിനം 350 ലിറ്ററോളം വെള്ളവും കുടിക്കും. എന്നാല് ഇത്രയധികം ദൂരം കാട്ടിലൂടെ സഞ്ചരിച്ചാലും ആവശ്യത്തിനുള്ള തീറ്റയും വെള്ളവും കിട്ടാത്തതും ആനകളെ പ്രകോപ്പിക്കാറുണ്ട്.\nതമിഴ്‌നാട്ടില് ഉദുമല്‍പേട്ടയില് നിന്നും കോടനാട് ആന പരിശീലന കേന്ദ്രത്തില് നിന്നും കഴിഞ്ഞ മാസം കുങ്കിയാനകളെ കൊണ്ടുവന്ന് ഗുണ്ടാപ്രയോഗം നടത്തിയതിന് അല്‍പം ഫലം ഉണ്ടാക്കിയിട്ടുണ്ട്. അന്ന് കാട്ടിലേക്ക് മടങ്ങിയ കാട്ടാനക്കൂട്ടങ്ങള് ചിന്നക്കനാല്, ആനയിറങ്കല് മേഖലകളില് ആഴ്ചകളായി ശല്യം ഉണ്ടാക്കിയിട്ടില്ല. എന്നാല് അവയ്ക്ക് റേഡിയോ കോളര് ഘടിപ്പിക്കാനുള്ള വനംവകുപ്പിന്റെ ശ്രമം ഇതുവരെ ഫലിച്ചിട്ടില്ല.\nകാട്ടാനയെ കൊന്ന കേസില് ഒരാള് അറസ്റ്റില്\nരാജാക്കാട്: ദേവികുളത്ത് കാട്ടാനയെ വൈദ്യുതാഘാതമേല്‍പ്പിച്ച് കൊന്ന കേസില് വനംവകുപ്പ് ഒരാളെ അറസ്റ്റ് ചെയ്തു. ദേവികുളം എസ്റ്റേറ്റിലെ തൊഴിലാളിയായ യോവാന് ആണ് അറസ്റ്റിലായത്.\nവൈദ്യുതാഘാതമേറ്റാണ് കാട്ടാന ചരിഞ്ഞതെന്ന് സ്റ്റേറ്റ് ഇന്‍സ്റ്റിറ്റ്യൂട്ട് ഫോര് ആനിമല്‍സ് സെന്റര് ഫോര് വൈല്‍ഡ് ലൈഫ് സയന്‍സ് വിഭാഗം നടത്തിയ പരിശോധനയില് വ്യക്തമായിരുന്നു. തോട്ടത്തില് വന്യമൃഗങ്ങള് കയറാതിരിക്കാല് വേണ്ടി നിര്‍മ്മിച്ച കമ്പിവേലിയില് ഇയാള് വൈദ്യുതി കടത്തിവിട്ടിരുന്നു. ഇതില് തട്ടിയാണ് കാട്ടാന ചരിഞ്ഞതെന്ന് റേഞ്ച് ഓഫീസര് നിപു കെ കിരണ് പറഞ്ഞു. 35 വയസാണ് ആനക്കുള്ളതെന്നും വൈദ്യുതി ആഘാതമാണ് മരണമെന്നും ഡോക്ടര് പറഞ്ഞു. അതിനിടെ വന്യമൃഗങ്ങളെ കൊലപ്പെടുത്തുന്ന സംഭവത്തില് ശക്തമായ നടപടികള് സ്വീകരിക്കുമെന്ന് വനംവകുപ്പ് അധികൃതര് അറിയിച്ചു. ആറു മാസത്തിനിടെ ആറ് കാട്ടാനകളെ വൈദ്യുതാഘാതമേല്‍പ്പിച്ചും അല്ലാതെയും കൊലപ്പെടുത്തിയ ശേഷം ആദ്യമായാണ് വനംവകുപ്പ് ഉദ്യോഗസ്ഥര് നടപടി സ്വീകരിക്കുന്നത്.\nആനയെ ചട്ടം പഠിപ്പിക്കാന് പാപ്പാന്മാര്‍ക്ക് പരിശീലനം\nപുളളിപ്പുലിയെ രക്ഷിക്കുന്നതിനിടെ മധ്യവയസ്‌കനെ പുളളിപ്പുലി ആക്രമിച്ചു\nസിംഹങ്ങളുടെ കൂട്ടമരണം വീണ്ടും\nഇടുക്കിയില് വന്യമൃഗ ആക്രമണം തടയാന് സംവിധാനങ്ങള് ശക്തമാക്കും: മന്ത്രി കെ രാജു\nജനവാസ മേഖലയില് വീണ്ടും പുലി\nപുലിയുടേതെന്ന് സംശയിക്കുന്ന കാല്‍പ്പാടുകള്


'മയക്കുമരുന്ന് വാങ്ങാനുള്ള പണം ആര്യൻ ഖാന്റെ കൈയ്യിലില്ല'; കോടതിയിൽ അഭിഭാഷകൻ | aryan khan bail plea in court\n'മയക്കുമരുന്ന് വാങ്ങാനുള്ള പണം ആര്യൻ ഖാന്റെ കൈയ്യിലില്ല'; കോടതിയിൽ അഭിഭാഷകൻ\n13 Oct 2021 11:04 AM GMT\nമയക്കുമരുന്ന് കേസിൽ അറസ്റ്റിലായ ആര്യൻ ഖാന്റെ ജാമ്യാപേക്ഷ സ്പെഷ്യൽ കോടതി പരിഗണിക്കുന്നു. ആര്യന് ജാമ്യം നൽകുന്നതിനെ എന്‍സിബി എതിർത്തു. മയക്കുമരുന്ന് കടത്തിലെ ഗൂഡാലോചനയിലും ഉപയോഗത്തിലും ആര്യന്റെ പങ്ക് വ്യക്തമാണെന്ന് എന്‍സിബി സമര്‍പ്പിച്ച സത്യവാങ് മൂലത്തില് പറയുന്നു. അന്താരാഷ്ട്ര തലത്തിലുള്ള ലഹരിക്കടത്ത് കണ്ണിയില് ആര്യന് പങ്കുണ്ടെന്നും ഇതുസംബന്ധിച്ചുള്ള അന്വേഷണം നടന്നു വരികയാണെന്നും സത്യവാങ്മൂലത്തില് പറയുന്നു.\nഅതേസമയം ആര്യന് ജാമ്യത്തിന് അർഹതയുണ്ടെന്ന് പ്രതിഭാഗം വാദിച്ചു. ആര്യനെ അറസ്റ്റിനാധാരമായ ലഹരിപാർട്ടിക്ക് ക്ഷണിച്ച പ്രതീഗ് ഗാബയെ അറസ്റ്റ് ചെയ്തിട്ടില്ലെന്ന് പ്രതിഭാഗം പറഞ്ഞു. തന്നെ സുഹൃത്തായ പ്രതീക് ഗാബയാണ് പാർട്ടിക്ക് ക്ഷണിച്ചതെന്ന് നേരത്തെ ആര്യൻ അന്വേഷണ സംഘത്തോട് പറഞ്ഞിരുന്നു.\nമയക്കുമരുന്ന് വാങ്ങാനുള്ള പണം ആര്യന്റെ കൈയ്യിലില്ലെന്നാണ് ആര്യൻഖാന്റെ അഭിഭാഷകൻ അനിൽ ദേശായ് കോടതിയിൽ പറഞ്ഞത്. മയക്കുമരുന്ന് കടത്തുകാരെ പിടിക്കുന്നതിൽ എൻസിബി മികച്ച ജോലിയാണ് മുംബൈയിൽ ചെയ്യുന്നതെന്ന് ഞങ്ങൾക്കറിയാം. പക്ഷെ അതൊരിക്കലും ആളുകളെ പിടിച്ചു നിർത്താനുള്ള അധികാരം ഇവർക്ക് നൽകുന്നില്ല, അഭിഭാഷകൻ പറഞ്ഞു. ജാമ്യഹർജിയിൽ വാദം നടന്നു വരികയാണ്. കഴിഞ്ഞയാഴ്ച മജിസ്‌ട്രേറ്റ് കോടതി ആര്യന്റെ ജാമ്യാപേക്ഷ തള്ളിയതിനു പിന്നാലെയാണ് സ്‌പെഷ്യല് കോടതിയിയെ സമീപിച്ചത്. ഒക്ടോബര് മൂന്നിനാണ് മുംബൈയില് ആഡംബര കപ്പലില് നടന്ന പാര്‍ട്ടിക്കിടെ നിരോധിത ലഹരി ഉപയോഗം സംബന്ധിച്ച് ആര്യനെയും സുഹൃത്തുക്കളെയും അറസ്റ്റ് ചെയ്യുന്നത്.